26 min ago നെറ്റ്ഫ്ലിക്സിൽ സിനിമകൾ ഓഫ്‌ലൈൻ ഡൌൺലോഡ് ചെയ്യുന്നതെങ്ങനെ\nസെല്‍ഫി പ്രിയര്‍ക്കായി ഇതാ ചില സ്മാര്‍ട്‌ഫോണുകള്\n| Published: Thursday, June 19, 2014, 11:19 [IST]\nഎവിടെ നോക്കിയാലും ഇപ്പോള് സെല്‍ഫി (സ്വന്തം ചിത്രം അവനവന്‍തന്നെ എടുക്കുന്ന രീതി) മയമാണ്. യാത്രകളിലും പാര്‍ട്ടികളിലും എല്ലാം സെല്‍ഫയെടുക്കുന്നവര് കുറവല്ല. അതുകൊണ്ടുതന്നെ സ്മാര്‍ട്‌ഫോണുകളില് ഫ്രണ്ട് ക്യാമറ അവിഭാജ്യഘടകമായി മാറുകയും ചെയ്തു.\nമുന്‍പൊക്കെ VGA ക്യാമറകളാണ് മുന്‍വശത്ത് ഉണ്ടായിരുന്നതെങ്കില് ഇപ്പോള് 1 എം.പി മുതല്5എം.പി വരെയുള്ള ഫ്രണ്ട് ക്യാമറകള് ശരാശരി ഫോണുകളില് കാണാം.\nഎന്തായാലും സെല്‍ഫി േപ്രമികള്‍ക്കായി മികച്ച ഫ്രണ്ട് ക്യാമറയുള്ള 8 സ്മാര്‍ട്‌ഫോണുകള് അവതരിപ്പിക്കുന്നു. കാണുന്നതിന് താഴേക്ക് സ്‌ക്രോള് ചെയ്യുക.\nവില: 45,000 രൂപ\n5 എം.പി ഫ്രണ്ട് ക്യാമറയാണ് HTC വണ് M8 നുള്ളത്. കൂടാതെ f2.0 വൈഡ് ആംഗിള് ലെന്‍സുമുണ്ട്. ഗ്രൂപ് സെല്‍ഫിയെടുക്കാന് ഇത് ഏറെ അനുയോജ്യമാണ്. ടൈമര് സ്വിച്, ടച്ച്അപ് ഫീച്ചര് എന്നിവയും മികച്ച സെല്‍ഫികള് സൃഷ്ടിക്കാന് സഹായിക്കും.\n5 ഇഞ്ച് ഫുള് HD സ്‌ക്രീന്, 2.5 GHz ക്വാള്‍കോം സ്‌നാപ്ഡ്രാഗണ് 8.1 പ്രൊസസര്,2ജി.ബി റാം, ആന്‍ഡ്രോയ്ഡ് 4.4 കിറ്റ്കാറ്റ്, 16/32 ജി.ബി. ഇന്റേണല് മെമ്മറി, മൈക്രോ എസ്.ഡി. കാര്‍ഡ് സ്ലോട് എന്നിവയാണ് ഫോണിന്റെ മറ്റ് പ്രത്യേകതകള്.\nവില: 37,990 രൂപ\nഒപ്പൊ ഫൈന്‍ഡ് 7-നിലും5എം.പി. ഫ്രണ്ട് ക്യാമറയാണ് ഉള്ളത്. മികച്ച നിലവാരമുള്ള സെല്‍ഫികള് എടുക്കാന് ഇത് ധാരാളമാണ്. പിന്‍വശത്ത് 50 എം.പി. ക്വാളിറ്റിയുള്ള ചിത്രങ്ങള് എടുക്കാന് കഴിയുന്ന ക്യാമറയും ഉണ്ട്.\n5.5 ഇഞ്ച് ക്വാഡ് HD ഡിസ്‌പ്ലെ, 1440-2560 പിക്‌സല് റെസല്യൂഷന്, 2.5 GHz ക്വാഡ്‌കോര് പ്രൊസസര്,3ജി.ബി. റാം, 32 ജി.ബി. ഇന്റേണല് മെമ്മറി, മൈക്രോ എസ്.ഡി. കാര്‍ഡ് സ്ലോട്.\nവില: 18,141 രൂപ\n13 എം.പി ഫ്രണ്ട് ക്യാമറയുള്ള ഏക സ്മാര്‍ട്‌ഫോണാണ് ജിയോണി എലൈഫ് E7 മിനിയിലുള്ളത്. കറക്കാന് കഴിയുന്ന ഈ ക്യാമറ ഫ്രണ്ട് ക്യാമറയായും പിന് കയാമറയായും പ്രവര്‍ത്തിക്കും. സെല്‍ഫികള് എടുക്കാനായി സ്‌മൈല്, ഗെസ്റ്റര് ഫീച്ചറുകളുമുണ്ട്.\n1.7 GHz ഒക്റ്റകോര് പ്രൊസസര്, 1 ജി.ബി. റാം, 16 ജി.ബി. ഇന്റേണല് മെമ്മറി, ആന്‍ഡ്രോയ്ഡ് 4.2 ജെല്ലിബീന് ഒ.എസ്.\nവില: 22,879 രൂപ\n8 എം.പി. ഫ്രണ്ട് ക്യാമറയാണ് മൈക്രോമാക്‌സ് കാന്‍വാസ് നൈറ്റിനുള്ളത്. സെല്‍ഫികള്‍ക്കും വീഡിയോ ചാറ്റിംഗിനും ഇത് ഏറെ അനുയോജ്യമാണ്.\n5 ഇഞ്ച് ഫുള് HD (1080-1920 പിക്‌സല് ) റെസല്യൂഷന്,2GHz മീഡിയടെക് ഒക്റ്റകോര് പ്രൊസസര്,2ജി.ബി. റാം, 32 ജി.ബി. ഇന്റേണല് മെമ്മറി, ആന്‍ഡ്രോയ്ഡ് 4.2 ജെല്ലിബീന് ഒ.എസ്.\nവില: 26,786 രൂപ\nHTC വണ് M8 വാങ്ങാന് പ്രയാസമുള്ളവര്‍ക്ക് പരിഗണിക്കാവുന്ന ഫോണാണ് HTC ഡിസൈര് 816.5എം.പി ഫ്രണ്ട് ക്യാമറ മികച്ച സെല്‍ഫികള് ലഭ്യമാക്കും.\n5.5 ഇഞ്ച് സ്‌ക്രീന്, 1.6 GHz ക്വാഡ്‌കോര് പ്രൊസസര്, 1.5 ജി.ബി. റാം, 8 ജി.ബി. ഇന്റേണല് മെമ്മറി, മൈക്രോ എസ്.ഡി കാര്‍ഡ് സ്ലോട്.\nവില: 18,800 രൂപ\n5 എം.പി ഫ്രണ്ട് ക്യാമറയുള്ള മറ്റൊരു സ്മാര്‍ട്‌ഫോണാണ് ലെനോവൊ വൈബ് X.5ഇഞ്ച് ഫുള് HD ഡിസ്‌പ്ലെ, 1.5 GHz ക്വാഡ്‌കോര് പ്രൊസസര്,2ജി.ബി. റാം, 16 ജി.ബി. ഇന്റേണല് മെമ്മറി, ആന്‍ഡ്രോയ്ഡ് 4.2 ജെല്ലിബീന് ഒ.എസ് (4.4 കിറ്റ്കാറ്റ് അപ്‌ഗ്രേഡബിള്)\nവില: 15,290 രൂപ\n5 എം.പി. ഫ്രണ്ട് ക്യാമറയുള്ള ഹുവാവെ അസന്‍ഡ് G6-ല് മികിച്ച സെല്‍ഫികള് ഒരുക്കുന്നതിനുള്ള നിരവധി ഫീച്ചറുകള് ഉണ്ട്.\n4.5 ഇഞ്ച് qHD ഡിസ്‌പ്ലെ, 1.2 GHz ക്വാഡ്‌കോര് പ്രൊസസര്, 1 ജി.ബി. റാം, 8 ജി.ബി. ഇന്റേണല് മെമ്മറി, 2000 mAh ബാറ്ററി.\nവില: 45,899 രൂപ\n1.2 എം.പി. മാത്രമാണ് ഫ്രണ്ട് ക്യാമറയെങ്കിലും മികച്ച നിലവാരമുള്ള ചിത്രങ്ങള് എടുക്കാന് ഇത് ഉത്തമമാണ്. കുറഞ്ഞ വെളിച്ചത്തിലും തെളിഞ്ഞ സെല്‍ഫികള് ഈ കയാമറയിലൂടെ എടുക്കാം.\n4 ഇഞ്ച് റെറ്റിന ഡിസ്‌പ്ലെ, ആപ്പിളിന്റെ A7 ചിപ്, 64 ബിറ്റ് പ്രൊസസര്,4G/ LTE സപ്പോര്‍ട്, ടച്ച് ഐ.ഡി, ഫിംഗര്‍പ്രിന്റ് സ്‌കാനര് എന്നിവയാണ് മറ്റ് പ്രത്യേകതകള്.\nStory first published: Thursday, June 19, 2014, 11:19 [IST]


മലയാളത്തിന്റെ സ്വന്തം വാനമ്പാടി | Women | Deshabhimani | Wednesday Feb 14, 2018\nമനോജ് വാസുദേവ്Updated: Wednesday Feb 14, 2018\n'ഞാനെന്നു കാണുമെൻ മണികണ്ഠസ്വാമിയെ' എന്ന അയ്യപ്പ ഭക്തിഗാനം ആലപിച്ച് വർഷങ്ങൾക്കുശേഷമാണ് മലയാളത്തിന്റെ വാനമ്പാടി ശബരിമലയിലെത്തുന്നത്. സംസ്ഥാന സർക്കാർ ഏർപ്പെടുത്തിയ ഹരിവരാസനം പുരസ്‌കാരം ഏറ്റുവാങ്ങാൻ. പുരസ്‌കാരലബ്‌ധി തന്റെ കന്നിമല കയറ്റത്തിന് വഴിയൊരുക്കിയതിന്റെ ആഹ്ലാദമായിരുന്നു ചിത്രക്ക് മനസുനിറയെ. ഇന്ത്യൻ സംഗീതലോകത്തെ പ്രതിഭാധനർക്ക് ലഭിച്ച പുരസ്‌കാരത്തിന് തന്നെ തെരഞ്ഞെടുത്തതിൽ ചിത്ര സംസ്ഥാന സർക്കാരിന് പ്രത്യേകം നന്ദി അറിയിച്ചു.\nതിരുവനന്തപുരം തൈക്കാട് ധർമശാസ്‌താ ക്ഷേത്രത്തിൽ നിന്ന് കെട്ടുമുറുക്കിയാണ് ശബരിമല കന്നിയാത്രയ്ക്കിറങ്ങിയത്. ഭർത്താവും സഹോദരങ്ങൾക്കുമൊപ്പം. ഹരിവരാസനം പുരസ്‌കാരം സ്വീകരിക്കാൻ ചിത്ര എത്തുമെന്ന വിവരം മുൻകൂട്ടി അറിഞ്ഞതുകൊണ്ടുതന്നെ തീർഥാടകരും ആരാധകരും കാത്തുനിന്നു. മകരവിളക്കിന്റെ തിരക്ക് കൂടിയായ സാഹചര്യത്തിൽ പമ്പയിൽനിന്ന് മല ചവിട്ടുന്നത് പ്രായോഗികമാകില്ലെന്ന് സുരക്ഷാ ഉദ്യോഗസ്ഥർ പറഞ്ഞു. ഇരുമുടിയും തലയിലേന്തി കന്നി മാളികപ്പുറമായി ശരണപാത താണ്ടണമെന്നായിരുന്നു ആഗ്രഹം. എന്നാൽ, സുരക്ഷാ പ്രശ്‌നങ്ങളും അനിയന്ത്രിതമായ തിരക്കും കാരണം നടന്ന് മല കയറുന്നത് ഒഴിവാക്കണമെന്ന പൊലീസ് നിർദേശം പാലിച്ചു. അതുകൊണ്ടുതന്നെ പമ്പയിൽനിന്ന് ഡോളിയിലായി യാത്ര. ഡോളിയിൽ വരേണ്ടിവന്നതിൽ കുറ്റബോധമുണ്ടെന്ന് ചിത്ര തുറന്നുപറഞ്ഞു. സുരക്ഷാ ഉദ്യോഗസ്ഥരുടെ നിർദേശം പാലിക്കുകയായിരുന്നു. ഇനി മാസപൂജാസമയത്ത് മല ചവിട്ടി സന്നിധാനത്തെത്തും അവർ പറഞ്ഞു.\nചിട്ട തെറ്റിക്കാതെ മലയിലെത്താൻ കഴിഞ്ഞതിന്റെ ആഹ്ലാദമുണ്ട്. വല്ലാത്ത ഊർജം നിറയ്ക്കുന്ന ഒരു യാത്രയാണിത്. പ്രായമായവരും കൊച്ചുകുട്ടികളുമെല്ലാം ഒരുപോലെ കഠിനമായ മല ചവിട്ടി സന്നിധാനത്തെത്തുന്നു. എങ്ങും കർപ്പൂരഗന്ധം, എവിടെയും കേൾക്കുന്നത് ശരണംവിളി. ലോകമെമ്പാടുമുള്ള തീർഥാടകർ ഒരേ മനസോടെയും പ്രാർഥനയോടെയും എത്തുന്ന ഇടം. മതമില്ല, ജാതിയില്ല, മതമൈത്രിയുടെ വിശാലകേന്ദ്രം. 'കന്നിമാളികപ്പുറമായി' ഇരുമുടിക്കെട്ടും പേറിയാണ് ദർശനത്തിനെത്തിയത്. കുഞ്ഞുന്നാൾ മുതലേയുള്ള ആഗ്രഹമാണ് ശബരിമല ദർശനം. അച്ഛൻ ശബരിമലയിൽ സ്ഥിരം വന്നിരുന്നു. ഏതായാലും ഹരിവരാസനം പുരസ്‌കാരം ഏറ്റുവാങ്ങാൻ ശബരിമലയിൽ എത്താനായി. അനവധി ശ്രീകൃഷ്ണ, ദേവി ഭക്തിഗാനങ്ങൾ ആലപിച്ചിട്ടുണ്ടെങ്കിലും അയ്യപ്പ ഭക്തിഗാനങ്ങൾ വിരളം. ആലപിച്ച പാട്ടുകളിലെയും കേട്ടറിഞ്ഞ വരികളിലെയും ശബരിമലയിൽ നേരിട്ടെത്താനായതിൽ ആഹ്ലാദമുണ്ട് കന്നി മാളികപ്പുറം വിനയാന്വിതയാകുന്നു.\nഹരിവരാസനം പുരസ്‌കാരം ദേവസ്വം മന്ത്രി കടകംപള്ളി സുരേന്ദ്രൻ കെ എസ് ചിത്രയ്ക്ക് സമ്മാനിക്കുന്നു\n'മറ്റേത് പുരസ്‌കാരത്തേക്കാളും വിലയേറിയതാണിത്. ജീവിതത്തിലെ ധന്യനിമിഷം, വല്ലാത്ത അഭിമാനം. തനിക്ക് ലഭിച്ച ഏറ്റവും വലിയ പുരസ്‌കാരമാണിത്' സംസ്ഥാന സർക്കാരിന്റെ ഹരിവരാസനം പുരസ്‌കാരലബ്ധിയെപ്പറ്റിയുള്ള പ്രതികരണം. ജീവിതത്തിലെ അസുലഭമുഹൂർത്തമാണിത്. ദാസേട്ടൻ, എസ് പി ബാലസുബ്രഹ്മണ്യം, പി ജയചന്ദ്രൻ തുടങ്ങിയവരൊക്കെയാണ് ഇതിനുമുമ്പ് ഈ പുരസ്‌കാരം നേടിയവർ. അത്തരം പ്രതിഭാധനർക്കൊപ്പം തന്നെയും പരിഗണിച്ചുവെന്നതിൽ അതിയായ ആഹ്ലാദമുണ്ട്. മറ്റെന്തിലും വില മതിക്കുന്നുണ്ട് ഈ പുരസ്‌കാരത്തിന്' നിറഞ്ഞ, വിടർന്ന ചിരിയോടെ മലയാളത്തിന്റെ ചിത്രചേച്ചി പറഞ്ഞുനിർത്തി.\nചിത്രയുടെ ഗാനങ്ങൾ നെഞ്ചോടുചേർത്തുവയ്ക്കുന്നവർ ശബരിമലയിലും ചിത്രാമ്മാ, ചിത്രചേച്ചി, ചിത്രമോളേ തുടങ്ങിയ വിളികളുമായി ചുറ്റുംകൂടി. പുരസ്‌കാരദാനചടങ്ങിലും അതിനുശേഷവുമെല്ലാം ചിത്രാമ്മയുടെ പാട്ടുകേൾക്കാനും സെൽഫിയെടുക്കാനുമെല്ലാം തിരക്കായിരുന്നു. ഇത്തരം കലവറയില്ലാത്ത പിന്തുണയാണ് തന്റെ ശക്തിയെന്ന് നിറഞ്ഞ ചിരിയോടെ ചിത്ര വീണ്ടും പറഞ്ഞു. സംസ്ഥാനസർക്കാരിന്റെ 'ഹരിവരാസനം' പുരസ്‌കാരം ഏറ്റുവാങ്ങാനാണ് ചിത്ര ശബരിമല സന്നിധാനത്തെത്തിയത്. പുരസ്‌കാരലബ്ധി കന്നിമലകയറ്റത്തിന് അവസരമൊരുക്കിയതിന്റെ സന്തോഷത്തിലായിരുന്നു അവർ. മലയാളിയുടെ സ്വകാര്യ അഹങ്കാരമായ ചിത്രയ്ക്ക് അയ്യപ്പസന്നിധിയിലും ആരാധകരേറെ.


ഇന്ത്യയില് നിന്നു ലണ്ടനിലേക്കു പറക്കുന്ന ആദ്യ ഇന്ത്യന് ബജറ്റ് എയര്‍ലൈനാവാന് സ്പൈസ്ജെറ്റ്. ഇന്ത്യയില് നിന്നു ബ്രിട്ടീഷ് തലസ്ഥാനമായ ലണ്ടനിലേക്കു നേരിട്ടു പറക്കാന് ബജറ്റ് എയര്‍ലൈനായ സ്പൈസ്ജെറ്റ് ഒരുങ്ങുന്നു. ഡിസംബര് നാലു മുതല് മുംബൈയില് നിന്നും ഡല്‍ഹിയില് നിന്നും ലണ്ടന് ഹീത്രൂ വിമാനത്താവളത്തിലേക്കാണു സ്പൈസ്ജെറ്റ് സര്‍വീസ് നടത്തുക.\nയു കെയുമായുള്ള 'എയര് ബബ്ള്' ധാരണയുടെ ഭാഗമായാണു പുതിയ സര്‍വീസുകള് ആരംഭിക്കുന്നതെന്ന് സ്പൈസ്ജെറ്റ് അറിയിച്ചു. ആഴ്ചയില് രണ്ടു തവണ ഡല്‍ഹി-ലണ്ടന് - ഡല്‍ഹി റൂട്ടിലും ആഴ്ചയിലൊരു ദിവസം മുംബൈ - ലണ്ടന് - മുംബൈ റൂട്ടിലുമാണു സ്പൈസ്ജെറ്റ് പറക്കുക.\nജീവനക്കാരുള്‍പ്പടെ പാട്ടത്തിനെടുത്ത എയര്‍ബസ് എ 330 -900 നിയൊ വിമാനമാണ് സ്പൈസ്ജെറ്റ് ലണ്ടന് സര്‍വീസിന് ഉപയോഗിക്കുക. പോര്‍ച്ചുഗീസ് ചാര്‍ട്ടര് ഓപ്പറേറ്ററായ ഹൈഫ്ലൈയാണു സ്പൈസ്ജെറ്റിന് ഈ വിമാനം പാട്ടത്തിനു നല്‍കുകയെന്നാണ് വിവരം . ഇരട്ട ഇടനാഴിയുള്ള വിമാനത്തില് ആകെ 371 സീറ്റാണുള്ളത്: ഇക്കോണമി ക്ലാസില് 353, ബിസിനസ് ക്ലാസില് 18.\nപുതിയ സര്‍വീസ് ആരംഭിക്കുന്നതു പ്രമാണിച്ച് ഡല്‍ഹി - ലണ്ടന്, മുംബൈ - ലണ്ടന് റൂട്ടുകളിലെ മടക്കയാത്രാ ടിക്കറ്റ് നിരക്ക് 53,555 രൂപ മുതലാവുമെന്നും സ്പൈസ്ജെറ്റ് പ്രഖ്യാപിച്ചിട്ടുണ്ട്. ഡല്‍ഹി - ലണ്ടന്, മുംബൈ - ലണ്ടന് ടിക്കറ്റുകള് 25,555 രൂപ മുതലും ലണ്ടന് - ഡല്‍ഹി, ലണ്ടന് - മുംബൈ ടിക്കറ്റുകള് 29,555 രൂപ മുതലും ലഭ്യമാവും.\nരണ്ടു മാസം മുമ്പ് ടാറ്റ ഗ്രൂപ്പിന്റെയും സിംഗപ്പൂര് എയര്‍ലൈന്‍സിന്റെയും സംയുക്ത സംരംഭമായ വിസ്താരയും ലണ്ടനിലേക്കു പുതിയ സര്‍വീസ് തുടങ്ങിയിരുന്നു. വിസ്താരയ്ക്കും സ്പൈസ്ജെറ്റിനും പുറമെ എയര് ഇന്ത്യയും ലണ്ടനിലേക്കു നിലവില് ചാര്‍ട്ടര് സര്‍വീസ് നടത്തുന്നുണ്ട്.


൨൦:൧ ൨൦:൨ ൨൦:൩ ൨൦:൪ ൨൦:൫ ൨൦:൬ ൨൦:൭ ൨൦:൮ ൨൦:൯ ൨൦:൧൦ ൨൦:൧൧ ൨൦:൧൨ ൨൦:൧൩ ൨൦:൧൪ ൨൦:൧൫ ൨൦:൧൬ ൨൦:൧൭ ൨൦:൧൮ ൨൦:൧൯ ൨൦:൨൦ ൨൦:൨൧ ൨൦:൨൨ ൨൦:൨൩ ൨൦:൨൪ ൨൦:൨൫ ൨൦:൨൬ ൨൦:൨൭ ൨൦:൨൮ ൨൦:൨൯ ൨൦:൩൦ ൨൦:൩൧\nആഴ്ചവട്ടത്തില് ഒന്നാം നാള് മഗ്ദലക്കാരത്തി മറിയ രാവിലെ ഇരുട്ടുള്ളപ്പോള് തന്നേ കല്ലറെക്കല് ചെന്നു കല്ലറവായ്ക്കല് നിന്നു കല്ലു നീങ്ങിയിരിക്കുന്നതു കണ്ടു.\nഅവള് ഔടി ശിമോന് പത്രൊസിന്റെയും യേശുവിന്നു പ്രിയനായ മറ്റെ ശിഷ്യന്റെയും അടുക്കല് ചെന്നുകര്‍ത്താവിനെ കല്ലറയില് നിന്നു എടുത്തു കൊണ്ടുപോയി; അവനെ എവിടെ വെച്ചു എന്നു ഞങ്ങള് അറിയുന്നില്ല എന്നു അവരോടു പറഞ്ഞു;\nഅതുകൊണ്ടു പത്രൊസും മറ്റെ ശിഷ്യനും പുറപ്പെട്ടു കല്ലറെക്കല് ചെന്നു.\nഇരുവരും ഒന്നിച്ചു ഔടി; മറ്റെ ശിഷ്യന് പത്രൊസിനെക്കാള് വേഗത്തില് ഔടി ആദ്യം കല്ലെറക്കല് എത്തി;\nകുനിഞ്ഞുനോക്കി ശീലകള് കിടക്കുന്നതു കണ്ടു; അകത്തു കടന്നില്ലതാനും.\nഅവന്റെ പിന്നാലെ ശിമോന് പത്രൊസും വന്നു കല്ലറയില് കടന്നു\nശീലകള് കിടക്കുന്നതും അവന്റെ തലയില് ചുറ്റിയിരുന്നറൂമാല് ശീലകളോടുകൂടെ കിടക്കാതെ വേറിട്ടു ഒരിടത്തു ചുരുട്ടി വെച്ചിരിക്കുന്നതും കണ്ടു.\nആദ്യം കല്ലെറക്കല് എത്തിയ മറ്റെ ശിഷ്യനും അപ്പോള് അകത്തു ചെന്നു കണ്ടു വിശ്വസിച്ചു.\nഅവന് മരിച്ചവരില് നിന്നു ഉയിര്‍ത്തെഴുന്നേല്‍ക്കേണ്ടതാകുന്നു എന്നുള്ള തിരുവെഴുത്തു അവര് അതുവരെ അറിഞ്ഞില്ല.\nഅങ്ങനെ ശിഷ്യന്മാര് വീട്ടിലേക്കു മടങ്ങിപ്പോയി.\nഎന്നാല് മറിയ കല്ലെറക്കല് പുറത്തു കരഞ്ഞുകൊണ്ടു നിന്നു. കരയുന്നിടയില് അവള് കല്ലറയില് കുനിഞ്ഞുനോക്കി.\nയേശുവിന്റെ ശരീരം കിടന്നിരുന്ന ഇടത്തു വെള്ളവസ്ത്രം ധരിച്ച രണ്ടു ദൂതന്മാര് ഒരുത്തന് തലെക്കലും ഒരുത്തന് കാല്‍ക്കലും ഇരിക്കുന്നതു കണ്ടു.\nഅവര് അവളോടുസ്ത്രീയേ, നീ കരയുന്നതു എന്തു എന്നു ചോദിച്ചു. എന്റെ കര്‍ത്താവിനെ എടുത്തു കൊണ്ടുപോയി; അവനെ എവിടെ വെച്ചു എന്നു ഞാന് അറിയുന്നില്ല എന്നു അവള് അവരോടു പറഞ്ഞു.\nഇതു പറഞ്ഞിട്ടു അവള് പിന്നോക്കം തിരിഞ്ഞു, യേശു നിലക്കുന്നതു കണ്ടു; യേശു എന്നു അറിഞ്ഞില്ല താനും.\nയേശു അവളോടുസ്ത്രീയേ, നീ കരയുന്നതു എന്തു? ആരെ തിരയുന്നു എന്നു ചോദിച്ചു. അവന് തോട്ടക്കാരന് എന്നു നിരൂപിച്ചിട്ടു അവള്‍യജമാനനേ, നീ അവനെ എടുത്തുകൊണ്ടു പോയി എങ്കില് അവനെ എവിടെ വെച്ചു എന്നു പറഞ്ഞുതരിക; ഞാന് അവനെ എടുത്തു കൊണ്ടുപൊയ്ക്കൊള്ളാം എന്നു അവനോടു പറഞ്ഞു.\nയേശു അവളോടുമറിയയേ, എന്നു പറഞ്ഞു. അവള് തിരിഞ്ഞു എബ്രായഭാഷയില്‍റബ്ബൂനി എന്നു പറഞ്ഞു;\nഅതിന്നു ഗുരു എന്നര്‍ത്ഥം. യേശു അവളോടുഎന്നെ തൊടരുതു; ഞാന് ഇതുവരെ പിതാവിന്റെ അടുക്കല് കയറിപ്പോയില്ല; എങ്കിലും നീ എന്റെ സഹോദരന്മാരുടെ അടുക്കല് ചെന്നുഎന്റെ പിതാവും നിങ്ങളുടെ പിതാവും എന്റെ ദൈവവും നിങ്ങളുടെ ദൈവവുമായവന്റെ അടുക്കല് ഞാന് കയറിപ്പോകുന്നു എന്നു അവരോടു പറക എന്നു പറഞ്ഞു.\nമഗ്ദലക്കാരത്തി മറിയ വന്നു താന് കര്‍ത്താവിനെ കണ്ടു എന്നും അവന് ഇങ്ങനെ തന്നോടു പറഞ്ഞു എന്നും ശിഷ്യന്മാരോടു അറിയിച്ചു.\nആഴ്ചവട്ടത്തിന്റെ ഒന്നാം നാള് ആയ ആ ദിവസം, നേരംവൈകിയപ്പോള് ശിഷ്യന്മാര് ഇരുന്ന സ്ഥലത്തു യെഹൂദന്മാരെ പേടിച്ചു വാതില് അടെച്ചിരിക്കെ യേശു വന്നു നടുവില് നിന്നുകൊണ്ടുനിങ്ങള്‍ക്കു സമാധാനം എന്നു അവരോടു പറഞ്ഞു.\nഇതു പറഞ്ഞിട്ടു അവന് കയ്യും വിലാപ്പുറവും അവരെ കാണിച്ചു; കര്‍ത്താവിനെ കണ്ടിട്ടു ശിഷ്യന്മാര് സന്തോഷിച്ചു.\nയേശു പിന്നെയും അവരോടുനിങ്ങള്‍ക്കു സമാധാനം; പിതാവു എന്നെ അയച്ചതുപോലെ ഞാനും നിങ്ങളെ അയക്കുന്നു എന്നു പറഞ്ഞു.\nഇങ്ങനെ പറഞ്ഞശേഷം അവന് അവരുടെമേല് ഊതി അവരോടുപരിശുദ്ധാത്മാവിനെ കൈക്കൊള്‍വിന് .\nആരുടെ പാപങ്ങള് നിങ്ങള് മോചിക്കുന്നവോ അവര്‍ക്കും മോചിക്കപ്പെട്ടിരിക്കുന്നു; ആരുടെ പാപങ്ങള് നിര്‍ത്തുന്നുവോ അവര്‍ക്കും നിര്‍ത്തിയിരിക്കുന്നു എന്നു പറഞ്ഞു.\nഎന്നാല് യേശു വന്നപ്പോള് പന്തിരുവരില് ഒരുവനായ ദിദിമൊസ് എന്ന തോമാസ് അവരോടുകൂടെ ഉണ്ടായിരുന്നില്ല.\nമറ്റേ ശിഷ്യന്മാര് അവനോടുഞങ്ങള് കര്‍ത്താവിനെ കണ്ടു എന്നു പറഞ്ഞാറെഞാന് അവന്റെ കൈകളില് ആണിപ്പഴുതു കാണുകയും ആണിപ്പഴുതില് വിരല് ഇടുകയും അവന്റെ വിലാപ്പുറത്തു കൈ ഇടുകയും ചെയ്തിട്ടല്ലാതെ വിശ്വസിക്കയില്ല എന്നു അവന് അവരോടു പറഞ്ഞു.\nഎട്ടു ദിവസം കഴിഞ്ഞിട്ടു ശിഷ്യന്മാര് പിന്നെയും അകത്തു കൂടിയിരിക്കുമ്പോള് തോമാസും ഉണ്ടായിരുന്നു. വാതില് അടെച്ചിരിക്കെ യേശു വന്നു നടുവില് നിന്നുകൊണ്ടുനിങ്ങള്‍ക്കു സമാധാനം എന്നു പറഞ്ഞു.\nപിന്നെ തോമാസിനോടുനിന്റെ വിരല് ഇങ്ങോട്ടു നീട്ടി എന്റെ കൈകളെ കാണ്‍ക; നിന്റെ കൈ നീട്ടി എന്റെ വിലാപ്പുറത്തു ഇടുക; അവിശ്വാസി ആകാതെ വിശ്വാസിയായിരിക്ക എന്നു പറഞ്ഞു.\nതോമാസ് അവനോടുഎന്റെ കര്‍ത്താവും എന്റെ ദൈവവും ആയുള്ളോവേ എന്നു ഉത്തരം പറഞ്ഞു.\nയേശു അവനോടുനീ എന്നെ കണ്ടതുകൊണ്ടു വിശ്വസിച്ചു; കാണാതെ വിശ്വസിച്ചവര് ഭാഗ്യവാന്മാര് എന്നു പറഞ്ഞു.\nഈ പുസ്തകത്തില് എഴുതിയിരിക്കുന്നതല്ലാതെ മറ്റു അനേകം അടയാളങ്ങളും യേശു തന്റെ ശിഷ്യന്മാര് കാണ്‍കെ ചെയ്തു.\nഎന്നാല് യേശു ദൈവപുത്രനായ ക്രിസ്തുഎന്നു നിങ്ങള് വിശ്വസിക്കേണ്ടതിന്നും വിശ്വസിച്ചിട്ടു അവന്റെ നാമത്തില് നിങ്ങള്‍ക്കു ജീവന് ഉണ്ടാകേണ്ടതിന്നും ഇതു എഴുതിയിരിക്കുന്നു.


ബീഹാറിൽ പ്രതിസന്ധിയിലായത് കോൺഗ്രസും കനയ്യ കുമാറും; കോൺഗ്രസിന് കെട്ടിവെച്ച കാശുപോലും കിട്ടില്ലെന്ന് ലാലുപ്രസാദ് യാദവ്; എഐസിസി ജനറൽ സെക്രട്ടറി ഭക്ത ചരൺ ദാസ് വിവേകശൂന്യനെന്നും ആർജെഡി നേതാവ് – Media Mangalam\nന്യൂഡൽഹി: ബീഹാറിൽ പ്രതിപക്ഷ സഖ്യത്തിന്റെ പ്രധാന മുഖമാകാൻ മറുകണ്ടം ചാടിയ കനയ്യ കുമാറിന് കാലിടറുന്നു. ബീഹാറിലെ മുഖ്യ പ്രതിപക്ഷമായ ആർജെഡി, കോൺഗ്രസിനെ തള്ളിപ്പറഞ്ഞതോടെ പ്രതിസന്ധിയിലായത് കോൺഗ്രസിനൊപ്പം പഴയ എഐഎസ്എഫ് നേതാവ് കനയ്യ കുമാർ കൂടിയാണ്. ബീഹാറിൽ കോൺഗ്രസിന് ശക്തി തെളിയിക്കണമെങ്കിൽ ആർ ജെ ഡിയുടെ പിന്തുണ കൂടിയേ തീരൂ. എന്നാൽ, കോൺഗ്രസിന് സംസ്ഥാന രാഷ്ട്രീയത്തിൽ യാതൊരു പ്രാധാന്യവും ഇല്ലെന്ന് ആർജെഡി നേതാവ് ലാലുപ്രസാദ് യാദവ് തുറന്നു പറഞ്ഞതോടെ വരുന്ന ഉപതെരഞ്ഞെടുപ്പിൽ തനിച്ച് മത്സരിക്കാൻ കോൺഗ്രസ് നിർബന്ധിതമായിരിക്കുകയാണ്. താൻ പാർട്ടി മാറിയതിന് ശേഷം നട‌ക്കുന്ന തെരഞ്ഞെടുപ്പിൽ കോൺഗ്രസിന് മുന്നേറ്റം ഉണ്ടാക്കേണ്ടത് കനയ്യ കുമാറിന്റെ നിലനിൽപ്പിന്റെ കൂ‌ടി പ്രശ്നമാണ്.\n2020ൽ നടന്ന ബിഹാർ തിരഞ്ഞെടുപ്പിൽ ആർജെഡി നേതൃത്വം നൽകിയ മഹാസഖ്യത്തിന്റെ ഭാഗമായി കുശേശ്വരിൽ നിന്ന് മത്സരിച്ച കോൺഗ്രസ് സ്ഥാനാർത്ഥി പരാജയപ്പെട്ടിരുന്നു. ഇപ്പോൾ ഈ മണ്ഡലത്തിൽ ഉപതിരഞ്ഞെടുപ്പിന് കളമൊരുങ്ങിയതോടെയാണ് കോൺഗ്രസും ആർജെഡിയും തമ്മിൽ തെറ്റിയത്. കോൺഗ്രസിന് സീറ്റ് വിട്ടുനൽകാൻ ലാലുവിന്റെ പാർട്ടിയായ ആർ ജെ ഡി തയ്യാറായില്ല. ഒക്ടോബർ 30ന് നടക്കുന്ന ഉപതിരഞ്ഞെടുപ്പിൽ കോൺഗ്രസും ആർ ജെ ഡിയും ജെ ഡി യുവിനെതിരെ മത്സരിക്കുന്നുണ്ട്.\nആർ ജെ ഡിയും ബിജെപിയും തമ്മിൽ ധാരണയിലെത്തിയിട്ടുണ്ടെന്നും ഇതിനാൽ ബിഹാറിലെ 40 മണ്ഡലങ്ങളിലും കോൺഗ്രസ് ഒറ്റയ്ക്ക് മത്സരിക്കുമെന്നും എ ഐ സി സി ജനറൽ സെക്രട്ടറി ഭക്ത ചരൺ ദാസ് കഴിഞ്ഞ ദിവസം ആരോപിച്ചിരുന്നു.\nകോൺഗ്രസ് മത്സരിച്ചാൽ തോൽക്കുമെന്ന് ഉറപ്പുള്ള സീറ്റ് എന്തിന് അവർക്ക് കൊടുക്കണമെന്നാണ് ഇന്ന് ലാലു പ്രസാദ് യാദവ് ചോദിച്ചത്. ബിഹാർ തലസ്ഥാനമായ പാട്‌നയിലേക്ക് മടങ്ങുന്നതിനു മുമ്പായി ന്യൂഡൽഹിയിൽ വച്ച് മാധ്യമപ്രവർത്തകരുടെ ചോദ്യങ്ങൾക്ക് മറുപടി നൽകുകയായിരുന്നു ലാലു പ്രസാദ് യാദവ്.\nബിഹാർ കോൺഗ്രസിന്റെ ചുമതലയുള്ള എ ഐ സി സി ജനറൽ സെക്രട്ടറി ഭക്ത ചരൺ ദാസിനെ വിവേകശൂന്യനായ വ്യക്തിയെന്ന് വിളിച്ച ലാലു കോൺഗ്രസ് മത്സരിച്ചാൽ ചിലപ്പോൾ കെട്ടിവച്ച കാശ് പോലും തിരിച്ചു ലഭിക്കില്ലെന്ന് പറഞ്ഞു. ബിഹാറിലെ കുശേശ്വറിലും താരാപൂരിലും നടക്കാനിരിക്കുന്ന ഉപതിരഞ്ഞെടുപ്പിൽ കോൺഗ്രസും ആർജെഡിയും പരസ്പരം മത്സരിക്കുകയാണ്.\nbihar congress kanhaya kumar laluprasad yadav rjd ആർജെഡി കനയ്യകുമാർ കോൺഗ്രസ് ബീഹാർ


പാറ്റകൾ നിസ്സാരക്കാരല്ല | Boolokam\nപാറ്റ എന്നുകേള്‍ക്കുന്നതേ മുഖം ചുളിക്കുന്നവരാണ് മിക്കവരും. ആവശ്യമുള്ളപ്പോഴും ഇല്ലാത്തപ്പോഴുമെല്ലാം വീട്ടിലും അടുക്കളയിലും തുണിക്കൂട്ടത്തിലുമെല്ലാം പ്രത്യക്ഷപ്പെടുന്ന പലരും പേടിക്കുന്ന വൃത്തിയില്ലാത്ത ജീവി. അതുകൂടാതെ വീട്ടില് കുട്ടികളുടെ സമയം കളയുന്ന ഒഗ്ഗി ആന്റ് ദ കൊക്രോച്ചസിലെ കഥാപാത്രവും. എന്നാല് ഇങ്ങനെയൊന്നുമല്ല കാര്യങ്ങള്.\nവിനയരാജ് (Vinaya Raj V R)എഴുതുന്നു\nപാറ്റ എന്നുകേള്‍ക്കുന്നതേ മുഖം ചുളിക്കുന്നവരാണ് മിക്കവരും. ആവശ്യമുള്ളപ്പോഴും ഇല്ലാത്തപ്പോഴുമെല്ലാം വീട്ടിലും അടുക്കളയിലും തുണിക്കൂട്ടത്തിലുമെല്ലാം പ്രത്യക്ഷപ്പെടുന്ന പലരും പേടിക്കുന്ന വൃത്തിയില്ലാത്ത ജീവി. അതുകൂടാതെ വീട്ടില് കുട്ടികളുടെ സമയം കളയുന്ന ഒഗ്ഗി ആന്റ് ദ കൊക്രോച്ചസിലെ കഥാപാത്രവും. എന്നാല് ഇങ്ങനെയൊന്നുമല്ല കാര്യങ്ങള്. 4600 സ്പീഷിസ് പാറ്റകള് ഉള്ളതില് മനുഷ്യനുമായി സഹവസിക്കുന്ന ഏതാണ്ട് 30 ഇനങ്ങളില് വെറും നാലേനാല് പാറ്റകള് മാത്രമാണ് ശല്യക്കാര്. മനുഷ്യര്‍ക്ക് ഇവയോടുള്ള പേടി പരിണാമത്തിന്റെ ബാക്കിയായി വന്നതാണത്രേ.\nഏതുവിരുദ്ധകാലാവസ്ഥയിലും ധ്രുവപ്രദേശം മുതല് മരുപ്രദേശം വരെ ജീവിക്കാന് കഴിവുള്ള ഇവര് അതിജീവനത്തിന്റെ ആശാന്മാരാണ്. ഒട്ടുംതന്നെ ഭക്ഷണമില്ലാതെ ഒരുമാസമൊക്കെ ജീവിക്കുന്ന ചിലയിനങ്ങള് ഒരു പോസ്റ്റേജ്‌സ്റ്റാമ്പിന്റെ പിന്നിലെ പശപോലും ഭക്ഷിച്ച് ജീവിക്കാന് പ്രാപ്തരാണ്. തലവെട്ടിയാല്‍പ്പോലും കുറേനേരം ജീവിക്കുന്ന ചിലപാറ്റകള് വായുവില്ലാതെ മുക്കാല് മണിക്കൂര് പിടിച്ചുനില്‍ക്കാനും പൂജ്യത്തിലും താഴെയുള്ള തണുപ്പില്‍പോലും ജീവിക്കാനും കഴിവുള്ളവരാണ്. മനുഷ്യനുതാങ്ങാവുന്നതിലും 15 മടങ്ങുവരെ റേഡിയേഷന് താങ്ങാനും പാറ്റകള്‍ക്കാവും. ലാബറട്ടറികളില് കുട്ടികള്‍ക്ക് കീറിപ്പഠിക്കാന് പാറ്റകളെ ഉപയോഗിച്ചിരുന്നു. ഭക്ഷണങ്ങളില് വന്നിരിക്കുന്ന ഇവയ്ക്ക് രോഗാണുക്കളെ പരത്താനുള്ള കഴിവുണ്ട്. ആശുപത്രിപോലുള്ളസ്ഥലങ്ങളില് രോഗങ്ങള് പകരാനും ഇവകാരണമാകുന്നു. ആസ്തമ ഉള്ളവര്‍ക്ക് പാറ്റയോട് ഒരു സവിശേഷമായ അലര്‍ജിയുമുണ്ട്.\nമെലിഞ്ഞുനീണ്ട നാല്‍പതോളം മുട്ടകള് അടങ്ങിയ ഊത്തക്ക എന്നുവിളിക്കുന്ന ഒരു മുട്ടക്കൂടാണ് ചിലതരം പാറ്റകള് ഇടുന്നത്. വിരിയാനാവുന്നതിനു മുന്‍പ് പുറത്തെത്തിക്കുന്ന ഈ മുട്ടക്കൂട് ഇടാന് നാലഞ്ചുമണിക്കൂര് വരെ എടുക്കാറുണ്ട്. തിളങ്ങുന്ന വെള്ളക്കുഞ്ഞുങ്ങള് നാലുമണിക്കൂര്‍കൊണ്ട് തവിട്ടുനിറമാവും. മൂന്നുനാലുമാസം കൊണ്ട് വളര്‍ച്ചയെത്തുന്ന ഇവ എട്ടുവരെ മുട്ടക്കൂടുകള് ഒരുവര്‍ഷത്തോളം നീണ്ടുനില്‍ക്കുന്ന ജീവിതകാലത്ത് ഇടാറുണ്ട്.\nപുരാതനകാലം മുതല് മനുഷ്യജിവിതത്തില് സുപ്രധാനമായ പങ്കുവഹിച്ചിരുന്ന പാറ്റകള് നമ്മള് വിചാരിച്ചിരുന്നതിലുമേറെ പാരിസ്ഥിതികസേവനങ്ങള് ചെയ്യുന്നവയാണ്. പരാഗണത്തിലും വിത്തുവിതരണത്തിലും പാറ്റകള് സഹായിക്കുന്നുണ്ടത്രേ. ഫ്രഞ്ച് ഗയാനയില് കാണുന്ന ക്ലൂസിയ സെല്ലോവിയാന എന്ന ചെടിയുടെ പൂക്കള് ഒരു അസാധാരണമായ മണം പുറപ്പെടുവിക്കാറുണ്ട്. പലതരം പ്രാണികളും ഈ പൂക്കള് സന്ദര്‍ശിക്കാറുണ്ടെങ്കിലും അതില് പരാഗണം നടത്തുന്നത് ഒരു ചെറുപാറ്റയായ ആമസോണിയ പ്ലാറ്റിസ്റ്റെയിലാറ്റ എന്നയിനമാണ്. അസറ്റോസിന് എന്ന രാസപദാര്‍ത്ഥം അടങ്ങിയ ആ മണം ഈ കൊച്ചുപാറ്റകളെപ്രത്യേകമായി ആകര്‍ഷിക്കാന് പര്യാപ്തമാണ്.\nഇതുകൂടാതെ മോണോസ്റ്റ്രോപാസ്ട്രം ഹ്യുമില് എന്ന പരാദച്ചെടിയുടെ പഴങ്ങള് കാട്ടുവാസികളായ ബ്ലാറ്റെല്ല നിപ്പോണിക്ക എന്ന പാറ്റകള് തിന്നുകയും അവയുടെ വിത്തുകള് പാറ്റയുടെ ദഹനേന്ദ്രിയത്തില്‍ക്കൂടി പുറത്തെത്തുകയും ചെയ്യുന്നു. വലിയദൂരം സഞ്ചരിക്കാന് കഴിവുള്ള ഈ പറ്റകള് ഈ ചെടിയുടെ വ്യാപനത്തെ നന്നായി സഹായിക്കുന്നു. ജീവികളും സസ്യങ്ങളും തമ്മിലുള്ള ബന്ധങ്ങള് മുഴുവന് പഠിച്ചുതീര്‍ക്കണമെങ്കില് മനുഷ്യന് ധാരാളം അധ്വാനിക്കേേണ്ടതായിട്ടുണ്ട്.\nഇടിമിന്നലുള്ളപ്പോൾ മൊബൈൽഫോൺ ഉപയോഗിക്കാമോ ? എങ്ങനാ ഇടിമിന്നൽ ഉണ്ടാവുന്നെ ?\nകൊമോഡോ ഡ്രാഗൺ എന്ന ഭീകരൻ\n320 ദശലക്ഷം വർഷങ്ങൾക്ക് മുൻപ് ആവിർഭവിച്ച ജീവി, തലയില്ലാതെ ഒരാഴ്ച ജീവിക്കും\nരസികനായ കെ. രാധാകൃഷ്ണൻ (എൻ്റെ ആൽബം- 2)\nമനസിലെ ‘നോ മാൻസ് ലാൻഡുകൾ ‘


കണ്ണൂര് കൊലപാതകം: സിപിഎം-ജിഹാദി ബന്ധം പുറത്ത്\nSaturday 20 January 2018 11:33 pm IST\nകോട്ടയം: കണ്ണൂരിലെ ആര്‍എസ്എസ് പ്രവര്‍ത്തകന് ശ്യാംപ്രസാദിന്റെ കൊലപാതകത്തിലൂടെ സിപിഎം- ജിഹാദി ബന്ധം മറനീക്കിയതായി ബിജെപി സംസ്ഥാന ജനറല് സെക്രട്ടറി എം.ടി. രമേശ്. ഒബിസി മോര്‍ച്ച സംസ്ഥാനസമിതി യോഗം ഉദ്ഘാടനം ചെയ്യുകയായിരുന്നു അദ്ദേഹം.\nസിപിഎം സ്വാധീന മേഖലകളില് എസ്ഡിപിഐയും പോപ്പുലര് ഫ്രണ്ടും വളര്‍ച്ച പ്രാപിക്കുന്നത് സിപിഎമ്മിന്റെ പിന്തുണയോടെയാണ്. സംഘപരിവാര് വിരോധത്തിന്റെ പേരിലാണ് സിപിഎം ഇവരുമായി കൈകോര്‍ക്കുന്നത്. ആര്‍എസ്എസ്- എസ്ഡിപിഐ സംഘര്‍ഷം സൃഷ്ടിച്ച് അതിലൂടെ രാഷ്ട്രീയ മുതലെടുപ്പിനാണ് നേതൃത്വം ശ്രമിക്കുന്നത്. കോണ്‍ഗ്രസിന്റെ നിലപാടും ദേശവിരുദ്ധ സംഘടനകള്‍ക്ക് അനുകൂലമാണ്.\nസുപ്രീംകോടതി ഉത്തരവ് പ്രകാരമാണ് കേന്ദ്രം ഹജ്ജ് സബ്‌സിഡി റദ്ദാക്കിയത്. ഇതിനെ മുസ്ലിം മതനേതാക്കള് പോലും സ്വാഗതം ചെയ്തിട്ടുണ്ട്. എതിര്‍പ്പുയര്‍ന്നത് കേരളത്തില് മാത്രമാണ്. ന്യൂനപക്ഷങ്ങള്‍ക്കെതിരെയുള്ള കേന്ദ്ര നീക്കമായി കോണ്‍ഗ്രസും സിപിഎമ്മും പ്രചരിപ്പിക്കാന് ശ്രമിച്ചു. കോണ്‍ഗ്രസ് നേതാവ് ഗുലാംനബി ആസാദ് കേന്ദ്ര നിലപാടിനെ സ്വാഗതം ചെയ്തു. ഇതിനു വിരുദ്ധമായുള്ള കെപിസിസി പ്രസിഡന്റ് എം.എം. ഹസന്റെ പ്രസ്താവന ആര്‍ക്കുവേണ്ടിയാണെന്ന് വ്യക്തമാക്കണം.\nഒബിസി മോര്‍ച്ച സംസ്ഥാന പ്രസിഡന്റ് പുഞ്ചക്കരി സുരേന്ദ്രന് അധ്യക്ഷനായി. സംസ്ഥാന ജനറല്‍സെക്രട്ടറി അജയ് നെല്ലിക്കോട്, സെക്രട്ടറി ടി.ആര്. നരേന്ദ്രന്, വൈസ് പ്രസിഡന്റ് ശരണ്യ സുരേഷ്, ട്രഷറര് ആര്. സുധാകരന്, ബിജെപി ജില്ലാ പ്രസിഡന്റ് എന്. ഹരി, ഒബിസി മോര്‍ച്ച ജില്ലാ പ്രസിഡന്റ് മണിലാല് തുടങ്ങിയവര് സംസാരിച്ചു.\nപിന്നാക്കഫണ്ട് വിനിയോഗം: സര്‍ക്കാര് ധവളപത്രം ഇറക്കണം-എം.ടി. രമേശ്\nആറളം പുനരധിവാസ മേഖലയില് ബാഹ്യശക്തികളുടെ ഇടപെടല് നടപടികള് സ്വീകരിക്കണം\nസംഘപരിവാര് പ്രവര്‍ത്തകര് പോലീസ് സ്റ്റേഷന് ഉപരോധിച്ചു\nഅഴിമതിക്കാരായ ഇടത്- വലത് മുന്നണികള് തീരാശാപം: എം.ടി. രമേശ്


കമലിന്റെ 'ആമി' ഏറ്റെടുക്കുന്ന മഞ്ജുവാര്യര്‍ക്കുനേരെ സംഘികളുടെ സൈബര് ആക്രമണം\n'സാമ്‌ന' പൂട്ടില്ലെന്ന് ശിവസേന; പ്രധാനമന്ത്രി തെരഞ്ഞെടുപ്പ് പ്രചാരണത്തിന് പോകുന്നത് എന്തിനാണ്\nThursday 16th February 2017 10:36am\nകമലിന്റെ ‘ആമി’ ഏറ്റെടുക്കുന്ന മഞ്ജുവാര്യര്‍ക്കുനേരെ സംഘികളുടെ സൈബര് ആക്രമണം\nThursday 16th February 2017 10:25am\nമാധവിക്കുട്ടിയുടെ ജീവിതകഥ ആസ്പദമാക്കി കമല് സംവിധാനം ചെയ്യുന്ന ‘ആമി’ എന്ന ചിത്രത്തില് നായികയാവുന്ന നടി മഞ്ജുവാര്യര്‍ക്കുനേരെ സംഘികളുടെ സൈബര് ആക്രമണം. ലൗ ജിഹാദ് പ്രചരിപ്പിക്കുന്ന കമാലുദ്ദീന്റെ ചിത്രം ഏറ്റെടുക്കരുതെന്നും ഇതിന് വലിയ വില നല്‍കേണ്ടിവരുമെന്നൊക്കെയാണ് സംഘികള് മഞ്ജുവിനോട് ഫേസ്ബുക്കിലൂടെ ആവശ്യപ്പെടുന്നത്.\nമഞ്ജു പ്രധാന കഥാപാത്രമായെത്തുന്ന ‘കെയര് ഓഫ് സൈറ ബാനു’ എന്ന ചിത്രത്തിലെ തട്ടമിട്ടുകൊണ്ടുള്ള ചിത്രം മഞ്ജു ഫേസ്ബുക്ക് പ്രൊഫൈല് പിക്ചര് ആക്കിയിരുന്നു. ഈ ചിത്രത്തിനു താഴെയാണ് മഞ്ജുവിന് ‘നേര്‍വഴി’ ഉപദേശിച്ചുകൊണ്ടുള്ള സംഘികളുടെ കമന്റുകള് നിറഞ്ഞിരിക്കുന്നത്.\nMust Read: ശിവസേന മുഖപത്രം ‘സാമ്‌ന’യെ നിരോധിക്കണമെന്ന് ബി.ജെ.പി\nവിദ്യാബാലന് ഉള്‍പ്പെടെയുള്ളവര് ഈ ചിത്രം ഉപേക്ഷിച്ചതാണെന്നും അതുകൊണ്ടുതന്നെ മഞ്ജു ഈ ചിത്രം ഏറ്റെടുത്താല് തങ്ങളെപ്പോലുള്ളവരുടെ വിദ്വേഷം ഏറ്റുവാങ്ങേണ്ടിവരുമെന്നുമാണ് സംഘികളുടെ മുന്നറിയിപ്പ്.\n‘വിദ്യാബാലന് ഉള്‍പ്പെടെയുള്ള നടികള് ആമി ഉപേക്ഷിച്ചെങ്കില് അതില് എന്തെങ്കിലും ഒരു കാര്യം കാണും. കമല് എന്ന സംവിധായകന്റെ ഇപ്പോഴത്തെ നിലപാടുവെച്ചു നോക്കുമ്പോള് ആമി ഉറപ്പായും വിവാദം ആകും. അങ്ങനെയുണ്ടായാല് ഞാനുള്‍പ്പെടെ ഉള്ള മഞ്ജു ചേച്ചിയെ സ്‌നേഹിക്കുന്നവരുടെ മനസില് വലിയൊരു വേദനയാകും. മാധവിക്കുട്ടി എന്ന വലിയൊരു കലാകാരിയുടെ ആത്മാവിനെ അറിഞ്ഞുകൊണ്ട് വേദനിപ്പിക്കണോന്ന് ചേച്ചി തന്നെ ആലോചിക്ക്.’ എന്നാണ് ഒരാളുടെ ഉപദേശം.\n‘പടിക്കല് കലമുടച്ചു എന്ന് പറഞ്ഞത് പോലായല്ലോ മഞ്ജു വാര്യര് വിവാദങ്ങള്‍ക്ക് തിരികൊളുത്തിയ ഒരു സംവിധായകന്റെ കൂടെ അഭിനയിക്കാന് തീരുമാനിച്ചത് ഏതായാലും ശരിയായില്ല. നിങ്ങളുടെ ആരാധകരില് പലരെയും ഇത് വിഷമിപ്പിക്കുന്നുണ്ട്.’ എന്നാണ് മറ്റൊരു കമന്റ്.\n‘ജീവിതത്തിന്റെ അവസാന കാലത്ത് തന്റെ സ്വത്വം കളഞ്ഞു കുളിച്ചവളായിരുന്നു നമ്മുടെ ആമി. അതില് അവര് പശ്ചാത്തപിക്കുകയും ചെയ്തിരുന്നു. അവരുടെ കഥാപാത്രം ഏറ്റെടുക്കും മുമ്പ് ഒന്നുകൂടി ആലോചിക്കുക’ രാഷ്ട്രീയ ഉപകരണമാക്കാന് അനുവദിക്കരുതെന്ന ഉപദേശത്തോടെ മറ്റൊരാള് കുറിക്കുന്നു.\nകമലിനെതിരായ സംഘപരിവാര് ആക്രമണങ്ങളില് പ്രതിഷേധിച്ചുള്ള സാംസ്‌കാരിക കൂട്ടായ്മയില് അണിനിരന്നതിന് കിട്ടിയ കൂലിയാണ് ‘ആമി’യിലെ റോള് എന്നാണ് മറ്റു ചില സംഘികളുടെ കണ്ടെത്തല്.\nRelated one : ‘ഏതൊരു അഭിനേത്രിയെയും പോലെ ആമി എന്നെയും കൊതിപ്പിക്കുന്നു’; ‘ആമിയെ സിനിമയായും എന്റേത് അതിലെ കഥാപാത്രമായും മാത്രം കാണുക’: മഞ്ജു വാര്യര്\n‘ബി.ജെ.പിക്കെതിരെ സത്യപ്രതിജ്ഞ നടത്തിയതിന്റെ മതേതര ഉപഹാരം കിട്ടി മഞ്ജുവിന് അല്ലേ?…കമാലുദ്ദീനെ പ്രകീര്‍ത്തിച്ചപ്പോള് തന്നെ ‘ഇതിനെ ആമി’ ആയിട്ട് കണ്ടിരുന്നു. ഇപ്പോള് സത്യം ആയി. എം.ടി വാസുവിനെ ഭര്‍ത്താവായും എച്ചിതാനന്ദനെ കാമുകനായും മുകുന്ദനെ മതംമാറ്റുന്ന ശ്രമദാനി ആയും സെലക്ട് ചെയ്താല് മതി’ ഒരാള് പറയുന്നു.\nMust Read: യുവമോര്‍ച്ച പ്രവര്‍ത്തകന്റെ കൊല: അറസ്റ്റിലായവരില് ബി.ജെ.പി പ്രവര്‍ത്തകനും; വെട്ടിലായത് ഹര്‍ത്താല് നടത്തിയ ബി.ജെ.പി\n‘രാജ്യത്തോടു കൂറുള്ള ജനങ്ങളോടുള്ള വെല്ലുവിളിയായി പോയി ഈ ചിത്രം’ എന്നാണ് മറ്റൊരു സംഘിയുടെ വിലയിരുത്തല്.\nഅതേസമയം ആമിയില് നായികയാവുന്നതിനെ ശക്തമായി പിന്തുണച്ചുകൊണ്ടും ഒട്ടേറെപ്പേര് രംഗത്തെത്തിയിട്ടുണ്ട്. ആമി മഞ്ജുവിന്റെ കരിയറിലെ ഏറ്റവും വലിയ വെല്ലുവിളിയായിരിക്കുമെന്നും ഈ ചിത്രത്തെ ഏറെ പ്രതീക്ഷയോടെയാണ് കാണുന്നതെന്നും ഇവര് പറയുന്നു.\nമഞ്ജുവാര്യര് രാജിവെച്ചെന്ന വാര്‍ത്ത തെറ്റെന്ന് ഡബ്ല്യു.സി.സി\nTuesday 3rd July 2018 8:30pm\nമഞ്ജുവാര്യര് ഡബ്ല്യു.സി.സിയില് നിന്നും രാജിവെച്ചെന്ന് റിപ്പോര്‍ട്ട്\nTuesday 3rd July 2018 12:51pm


കൂടത്തായി കൂട്ടക്കൊലകേസ്: തെളിവെടുപ്പിനായി ജോളിയെ ഷാജുവിന്റെ വീട്ടിലെത്തിച്ചു\nകൂടത്തായി കൂട്ടക്കൊലകേസിൽ മുൻഭാര്യ സിലിയുടെ കൊലപാതകത്തിന്‍റെ തെളിവെടുപ്പിനായി ഭാര്യയും മുഖ്യപ്രതിയുമായ ജോളിയെ ഷാജുവിന്റെ വീടായ പുലിക്കയത്തേക്കെത്തിച്ചു. ഷാജുവിനേയും ജോളിയേയും അന്വേഷണ സംഘം ഒന്നിച്ചിരുത്തി ചോദ്യം ചെയ്തു.\nസിലിയുടെ കൊലപാതകം താൻ അറിഞ്ഞിരുന്നുവെന്ന ജോളിയുടെ മൊഴി അന്വേഷണ സംഘത്തിന് മുന്നിൽ ഷാജു തള്ളി. തുടർന്ന് പൊന്നാമറ്റം തറവാട്ടിലേക്കും ജോളിയെ തെളിവെടുപ്പിനെത്തിച്ചു. ജോളിയുടെ കട്ടപ്പനയിൽ നിന്നുള്ള മൊഴിയും അന്വേഷണ സംഘം ഇന്ന് രേഖപ്പെടുത്തിയേക്കും.\nRead Also: കൂടത്തായി കൂട്ടക്കൊലപാതകം; സയനൈഡ് നൽകിയ കോയമ്പത്തൂരിലെ വ്യാപാരി രണ്ട് വർഷം മുൻപ് മരിച്ചു\nഇന്നലെ ജോളി ഉപയോഗിച്ചിരുന്ന കാറിൽ നിന്ന് സയനൈഡെന്ന് കരുതുന്ന വിഷവസ്തു അന്വേഷണ സംഘം കണ്ടെത്തിയിരുന്നു. കൊലപാതകങ്ങൾ നടത്താൻ ഉപയോഗിച്ചിരുന്ന സയനേഡിന്റെ ഒരു ഭാഗം കാറിൽ സൂക്ഷിച്ചിട്ടുണ്ടെന്ന് ജോളി മൊഴി നൽകിയതിന്റെ പശ്ചാത്തലത്തിലാണ് പൊന്നാമറ്റത്തെ വീടിന് സമീപത്ത് നിർത്തിയിട്ടിരുന്ന ജോളിയുടെ കാറിൽ പൊലീസ് പരിശോധന നടത്തിയത്. ഡ്രൈവിംഗ് സീറ്റിന് ഇടത് വശത്തായി നിർമിച്ച രഹസ്യ അറയിൽ നിന്ന് പേഴ്സിൽ സൂക്ഷിച്ച നിലയിൽ വിഷാംശം കണ്ടെത്തി.\nജോളിയുടെ സ്‌കൂട്ടറും പൊലീസ് പരിശോധിച്ചു. കാറിൽ നിന്ന് കണ്ടെത്തിയ മുഴുവൻ സാധനങ്ങളും ഫോറൻസിക്ക് പരിശോധനക്ക് അയക്കുമെന്ന് അന്വേഷണ സംഘം പറഞ്ഞു.\nകേസുമായി ബന്ധപ്പെട്ട് ഉന്നത ഉദ്യോഗസ്ഥരുടെ യോഗം താമരശേരിയിൽ ചേർന്നിരുന്നു. റേഞ്ച് ഐജി അശോക് കുമാർ യാദവിന്റെ നേതൃത്വത്തിലാണ് യോഗം ചേർന്നത്. അന്വേഷണത്തിൽ നല്ല പുരോഗതിയുണ്ടെന്നും തൃപ്തികരമാണെന്നും യോഗശേഷം ഐജി പറഞ്ഞു. എന്നാൽ കൂടുതൽ അറസ്റ്റുകൾക്ക് ഉടൻ സാധ്യതയില്ല.


ഇരയുടെ പേര് വെളിപ്പെടുത്തിയ രാധാകൃഷ്ണന് മാപ്പു പറയണം; വൃന്ദ കാരാട്ട് – Chandrika Daily\nBy Web Desk Monday November 7, 2016 08:49 am\nഇരയുടെ പേര് വെളിപ്പെടുത്തിയ രാധാകൃഷ്ണന് മാപ്പു പറയണം; വൃന്ദ കാരാട്ട്\nന്യൂഡല്‍ഹി: വടക്കാഞ്ചേരി കൂട്ടബലാത്സംഗത്തിലെ ഇരയുടെ പേര് വെളിപ്പെടുത്തിയ തൃശൂര് ജില്ലാ സെക്രട്ടറി കെ രാധാകൃഷ്ണന് മാപ്പു പറയണമെന്ന് സിപിഎം പോളിറ്റ് ബ്യൂറോ അംഗം വൃന്ദ കാരാട്ട്. ഇരയുടെ…\nന്യൂഡല്‍ഹി: വടക്കാഞ്ചേരി കൂട്ടബലാത്സംഗത്തിലെ ഇരയുടെ പേര് വെളിപ്പെടുത്തിയ തൃശൂര് ജില്ലാ സെക്രട്ടറി കെ രാധാകൃഷ്ണന് മാപ്പു പറയണമെന്ന് സിപിഎം പോളിറ്റ് ബ്യൂറോ അംഗം വൃന്ദ കാരാട്ട്. ഇരയുടെ പേര് വെളിപ്പെടുത്തിയ കെ രാധാകൃഷണന്റെ നടപടി തെറ്റാണ്. കേസ് ഒതുക്കാന് സിപിഎമ്മുകാര് സഹായിച്ചിട്ടുണ്ടെങ്കില് നടപടി ആവശ്യപ്പെടുമെന്നും അവര് പറഞ്ഞു.\nഇരയുടെ പേര് പരസ്യപ്പെടുത്തരുതെന്നാണ് സിപിഎം നിലപാട്. പേര് വെളിപ്പെടുത്തിയ നടപടി തെറ്റാണ്. അത് അംഗീകരിക്കാനാകില്ല. ഇത്തരം തെറ്റു ചെയ്യുന്നവരെ പാര്‍ട്ടി സംരക്ഷിക്കില്ലെന്നും വൃന്ദ കാരാട്ട് പറഞ്ഞു. പൊലീസ് സ്‌റ്റേഷനില് പരാതി ബോധിപ്പിക്കാന് എത്തിച്ചേര്‍ന്ന ബലാല്‍സംഗ ഇരയക്ക് നേരിടേണ്ടി വന്നത് വല്ലാത്ത അവസ്ഥയാണെന്നും പൊലീസില് നിന്ന് നീതി ലഭിക്കില്ലെന്ന തോന്നലുണ്ടായത് ദുരന്തമാണെന്നും അവര് കൂട്ടിച്ചേര്‍ത്തു.


'എന്റെ രാജകുമാരിക്കൊപ്പം ഏറ്റവും പ്രിയപ്പെട്ട ചിത്രങ്ങൾ; മകൾക്കൊപ്പമുള്ള മനോഹരമായ ചിത്രങ്ങൾ പങ്കുവെച്ച് നടി ശിവദ; ഫോട്ടോസ് - OMF Media Live\nCelebrities Celebrity News ‘എന്റെ രാജകുമാരിക്കൊപ്പം ഏറ്റവും പ്രിയപ്പെട്ട ചിത്രങ്ങൾ; മകൾക്കൊപ്പമുള്ള മനോഹരമായ ചിത്രങ്ങൾ പങ്കുവെച്ച് നടി ശിവദ; ഫോട്ടോസ്\n‘എന്റെ രാജകുമാരിക്കൊപ്പം ഏറ്റവും പ്രിയപ്പെട്ട ചിത്രങ്ങൾ; മകൾക്കൊപ്പമുള്ള മനോഹരമായ ചിത്രങ്ങൾ പങ്കുവെച്ച് നടി ശിവദ; ഫോട്ടോസ്\n2009ൽ പുറത്തിറങ്ങിയ കേരളകഫേ എന്ന ചിത്രത്തിലൂടെയാണ് ശിവദ മലയാള സിനിമാലോകത്തേക്ക് കടന്നു വരുന്നത്. ആ ചിത്രത്തിനു ശേഷം ശിവദ ഏറെ കാലം ചാനൽ പരിപാടികളിൽ അവതാരകയായിരുന്നു. പിന്നീട് 2011ൽ ഫാസിൽ ചിത്രമായ ലിവിങ്ങ് ടു ഗെദർ എന്ന ചിത്രത്തലൂടെ വീണ്ടും സിനിമയിലേക്ക് തിരിച്ചെത്തി. അതിനുശേഷം തമിഴ് സിനിമകളിൽ അഭിനയിച്ചു.\n2015ൽ പുറത്തിറങ്ങിയ സുസു സുധി വാത്മീകം എന്ന ചിത്രത്തിൽ പ്രധാനപെട്ട കഥാപാത്രത്ത അവതരിപ്പിച്ചത് ശിവദയായിരുന്നു. ചിത്രത്തിലെ അഭിനയം മികച്ചതായിരുന്നു. സീറോ, ഇടി, ലക്ഷ്യം, അച്ചായൻസ്,വല്ലവനക്കും വല്ലവൻ, ഇരവക്കാലം, നെടുച്ചാലയി, ശിക്കാരി ശംഭു എന്നിവയാണ് അഭിനയിച്ച മറ്റു ചിത്രങ്ങൾ.\nനടൻ മുരളിയുമായി വിവാഹിതയായ താരം നീണ്ട നാളത്തെ കാത്തിരിപ്പിനൊടുവില് ജീവിതത്തിലേക്ക് കുഞ്ഞതിഥി എത്തിയ വിശേഷവുമൊക്കെയായി ആരാധകരുടെ ശ്രദ്ധ കവർന്നിരുന്നു. തെന്നിന്ത്യയിലും വലിയ ആരാധകരുള്ള ശിവദയുടേതായി അണിയറയിൽ ഒരുപിടി ചിത്രങ്ങളാണ് ഒരുങ്ങുന്നത്.\nവിവാഹത്തിനുശേഷം ശിവദാ കുറച്ചധികം കാലം അഭിനയ രംഗത്തു നിന്നും ഇടവേള എടുത്തിരുന്നു. പിന്നീട് മകൾ ജനിച്ച ശേഷമാണ് ലൂസിഫർ എന്ന ചിത്രത്തിലൂടെ തിരിച്ചുവരവ് നടത്തിയത്. അതിൽ എല്ലാവരുടെയും ശ്രദ്ധ പിടിച്ചു പറ്റിയിരുന്നു. അതുപോലെ തന്നെ സോഷ്യൽ മീഡിയയിലൂടെ ഇടയ്ക്കിടക്ക് വിശേഷങ്ങളുമായി എത്താറുണ്ട്.\nമകളുടെ വിശേഷങ്ങളും പ്രസവസമയത്ത് തനിക്ക് ഉണ്ടായിരുന്ന വിഷാദ രോ ഗത്തെകുറിച്ചും താരം പറഞ്ഞിരുന്നു. ഇപ്പോഴിതാ സോഷ്യൽ മീഡിയയിൽ വൈറൽ ആകുന്നത് മകൾക്കൊപ്പം ഉള്ള ഏറ്റവും പുതിയ ചിത്രമാണ്. തൻറെ ജീവിതത്തിലെ പ്രിയപ്പെട്ട ചിത്രങ്ങളാണ്\nഇവയെന്നും സോഷ്യൽ മീഡിയയിലൂടെ കുറിച്ചിട്ടുണ്ട്. അമ്മയും മകളും വെളുത്ത വസ്ത്രം ധരിച്ച് ആണ് ഫോട്ടോഷൂട്ടിൽ എത്തിയിരിക്കുന്നത്. ചുരുങ്ങിയ സമയം കൊണ്ട് നിരവധിപേരാണ് ചിത്രങ്ങൾക്ക് കമൻറ് കളുമായി രംഗത്തെത്തിയത്.\nPrevious articleമനുഷ്യനെപ്പോലെ പുഞ്ചിരിച്ചും അമ്പരന്നും അമേക; രസികൻ മനുഷ്യഭാവങ്ങളുമായി ഹ്യൂമൻ റോബോർട്ട്.! വീഡിയോ…\nNext articleറെസ്റ്ററന്റ് ജീവനക്കാരന്റെ സമയോചിതമായ ഇടപെടൽ മൂലം വൻ അപകടം ഒഴിവായി; ദൃശ്യങ്ങൾ കണ്ടു നോക്കൂ…


അതിഗംഭീരം ഈ ‘ചാമ്പിക്കോ|women|manorama news|manorama online|viral news|viral video|breaking news|latest news\nഅതിഗംഭീരം! മക്കൾക്കും മരുമക്കൾക്കും ഒപ്പം മുത്തശ്ശിയുടെ വിഡിയോ; വൈറലാക്കി സോഷ്യൽ മീഡിയ\nമനോരമ ലേഖകൻ May 18, 2022 03:13 PM IST\n83കാരിയായ അമ്മയും അവരുടെ മക്കളും മരുമക്കളും അടങ്ങുന്ന വലിയ കുടുംബം സമൂഹമാധ്യമങ്ങളുടെ മനംകവരുകയാണ്. വീട്ടിലെ ഗോവണിപ്പടിയിലിരുന്ന് അമ്മയും മക്കളും ചെയ്ത റീലാണ് സമൂഹമാധ്യമങ്ങളിൽ ശ്രദ്ധേയമാകുന്നത്. പശ്ചാത്തലത്തിൽ ‘റൂപ് സുഹാന ലഗ്താ ഹേ’ എന്ന ഗാനമാണ് നല്‍കിയിരിക്കുന്നതെങ്കിലും അടുത്തിടെ വൈറലായ ‘ചാമ്പിക്കോ ’ വിഡിയോയുടെ ആക്ഷനാണ് അമ്മയുടേത്. ഹ്യൂമൻസ് ഓഫ് ബോംബെയിൽ പങ്കുവച്ച വിഡിയോയാണ് വൈറലായത്.\nഅമ്മയുടെ അഞ്ചുമക്കളും മരുമക്കളും പേരമക്കളും അവരുടെ ഭാര്യമാരും അടങ്ങുന്നതാണ് വിഡിയോ. വിഡിയോയിൽ എത്തുന്ന അമ്മ കൈ ഉയർത്തി കാണിക്കുകയും കുടുംബം അതിനനുസരിച്ച് പ്രതികരിക്കുകയും ചെയ്യുന്നുണ്ട്. അമ്മയുടെ അനുഭവം അടങ്ങുന്ന കുറിപ്പും ഹ്യൂമൻസ് ഓഫ് ബോംബെയിലൂടെ പങ്കുവച്ചിട്ടുണ്ട്.\nസ്വന്തം വീടിനെ കുറിച്ചും പിന്നീട് വിവാഹ ജീവിതത്തെ കുറിച്ചും അവര് പറയുന്നുണ്ട്. ഒരു കൂട്ടുകുടുംബത്തിലേക്കാണ് വിവാഹിതയായി എത്തിയതെന്നും അവർ വ്യക്തമാക്കുന്നു. കൂട്ടുകുടുംബം തനിക്ക് സന്തോഷകരമായ അനുഭവമാണ് സമ്മാനിച്ചതെന്നും അമ്മ പറയുന്നുണ്ട്. അഞ്ചുമക്കളും അവരുടെ കുടുംബങ്ങളും ഒരുമിച്ച് സ്നേഹത്തോടെയും സന്തോഷത്തോടെയും ജീവിക്കുകയാണെന്നും അവര് വ്യക്തമാക്കി. 53 വർഷത്തെ ദാമ്പത്യ ജീവിതവും ഭർത്താവ് മരിച്ച ശേഷം മക്കളെയും അവരുടെ കുടുംബങ്ങളെയും ഒരു കുടക്കീഴിൽ കൊണ്ടു പോയതിനെ കുറിച്ചും അമ്മ പറയുന്നുണ്ട്.\n‘ഇവരെല്ലാം ഒരുമിച്ച് സന്തോഷത്തോടെയിരിക്കുന്നതാണ് എനിക്കിഷ്ടം. അവരുടെ ചിരിയിലും സന്തോഷത്തിലുമാണ് ഞാൻ എന്റെ സന്തോഷം കണ്ടെത്തുന്നത്. ഈ 83–ാം വയസ്സിൽ ഇത്രയും സ്നേഹമുള്ള ഒരു കുടുംബമുള്ളതാണ് എന്റെ അഭിമാനം. ദിവസങ്ങൾക്കു മുൻപ് എന്റെ പേരക്കുട്ടിയുടെ ആവശ്യ പ്രകാരമാണ് ഇങ്ങനെ ഒരു വിഡിയോ ചെയ്തത്. അമ്മൂമ്മ കൈ ഉയർത്തിയാൽ മാത്രം മതിയെന്ന് അവൻ പറഞ്ഞു. ഞാൻ സമ്മതിച്ചു. അത് രസകരമായ അനുഭവമായിരുന്നു.’– വിഡിയോ എടുത്തതിനെ കുറിച്ച് അവർ പറയുന്നു.\n‘ഇപ്പോൾ എനിക്ക് 83 വയസ്സുണ്ട്. സന്തോഷം നിറഞ്ഞ ജീവിതമായിരുന്നു. ഞാൻ വലിയ ഊർജസ്വലയൊന്നും ആയിരുന്നില്ല. പക്ഷേ, എനിക്ക് എന്റെതായ ഇടങ്ങളുണ്ടായിരുന്നു. എന്റെ കുടുംബം, സൗഹൃദങ്ങൾ, ദിനചര്യകൾ എല്ലാം ഇക്കാലം വരെയും നന്നായി കൊണ്ടുപോകാൻ എനിക്കു സാധിച്ചു. ചിലസമയങ്ങളിൽ കുട്ടികൾക്കൊപ്പം ഇത്തരം വിഡിയോകൾ ഞാൻ ചെയ്യാറുണ്ട്. ജീവിതം വളരെ ലളിതമാണ്. സന്തോഷത്തോടെ ജീവിക്കുക.’– ഈ മുത്തശ്ശി വ്യക്തമാക്കുന്നു. നിരവധി പേരാണ് മുത്തശ്ശിക്കും കുടുംബത്തിനും ആശംസകളുമായി എത്തിയത്.\nEnglish Summary: Watch: 83-Year-Old On Her "Proudest Achievement" In Reel With Big Family\nവേഗം തിരികെ വരൂ; മകൾക്കും അമ്മയ്ക്കും ഒപ്പമുള്ള ചിത്രം പങ്കുവച്ച് പ്രിയങ്ക ചോപ്ര\nhttps-www-manoramaonline-com-women-family-corner video-component hmmko5vel3j03mvmpac78s8u


പാക്കിസ്ഥാനില് വീണ്ടും ക്ഷേത്രധ്വംസനം :: Janmabhumi Daily\nSaturday 29 March 2014 9:51 pm IST\nകറാച്ചി: പാകിസ്ഥാനിലെ ദക്ഷിണ സിന്ധ്് പ്രവിശ്യയിലെ ഹിന്ദു ക്ഷേത്രത്തിലെ വിഗ്രഹം അടിച്ച് തകര്‍ക്കുകയും തീയിടുകയും ചെയ്തു. ആക്രമണത്തിന് പിന്നിലുള്ളവരെ ഇതുവരെ തിരിച്ചറിഞ്ഞിട്ടില്ല. ക്ഷേത്രത്തില് ഉത്സവം നടക്കാന് രണ്ടാഴ്ച്ച ബാക്കി നില്‍ക്കെയാണ് ആക്രമണം.\nഹിന്ദു ദേവനായ ഹനുമാന് പ്രധാന പ്രതിഷ്ഠയായ ക്ഷേത്രത്തില് മൂന്ന് പേര് ക്ഷേത്രമേല് നോട്ടക്കാരനോട് പ്രാര്‍ത്ഥിക്കാന് അനുവാദത്തിനായി സമീപിച്ചു. സമ്മതം നല്‍കിയതോടെ പ്രധാന പ്രതിഷ്ഠയായ ഹനുമാന് വിഗ്രഹം അടിച്ച് തകര്‍ക്കുകയും മൃഗങ്ങളുടെ അവശിഷ്ടങ്ങള് വലിച്ചെറിയുകയും മണ്ണെ ഒഴിച്ച് തീ കൊളുത്തുകയും ചെയ്തു. ക്ഷേത്രത്തില് ഉണ്ടായിരുന്നവര് ബഹളം ഉണ്ടാക്കിയതോടെ അക്രമികള് ഓടി രക്ഷപ്പെട്ടതായി പോലീസ് പറഞ്ഞു.\nമുഖം മൂടി ധരിച്ചിരുന്നതിനാല് അക്രമികളെ തിരിച്ചറിയാന് സാധിച്ചിട്ടില്ല. എല്ലാവര്‍ഷവും ഏപ്രില് 14 നാണ് ഈ ക്ഷേത്രത്തില് ഉത്സവം. 500 മുതല് 600 വരെ പട്ടിക ജാതിക്കാര് താമസിക്കുന്നതിനു സമീപമാണ് ക്ഷേത്രം സ്ഥിതിചെയ്യുന്നത്. സംഭവത്തില് പ്രതിഷേധിച്ച് നഗരത്തിന്റെ പല ഭാഗങ്ങളില് പ്രതിഷേധപ്രകടനങ്ങള് നടത്തി.\nവര്‍ഗീയ അക്രമണമാണോയെന്നത് അനേഷിച്ച് വരുകയാമെന്ന് ഡിഐജി പറഞ്ഞു. ഡിഎസ്പി ഉള്‍പ്പെടെയുള്ള പോലീസ് മേധാവികള് സംഭവ സ്ഥലം സന്ദര്‍ശിച്ചു. മാര്‍ച്ച് 15 ഈ പ്രദേശത്ത് ഹോളിയോട് അനുബന്ധിച്ച് ആഘോഷത്തിനിടെ പുറത്തുനിന്നും വന്നവര് പ്രശ്നങ്ങള് ഉണ്ടാക്കിയിരുന്നു. ഇതിന്റെ തുടര്‍ച്ചയായി നടന്ന സംഭവമാണിതെന്നാണ് പ്രദേശവാസികള് ആരോപിക്കുന്നത്.തന്നാണ് പ്രദേശവാസികള് ആരോപിക്കുന്നത്.\nപാക്കിസ്ഥാനില് വീണ്ടും ഡ്രോണ് ആക്രമണം;4മരണം\nപാക്കിസ്ഥാനില് പട്ടാള അട്ടിമറിക്കു സാധ്യത


Gold Rate Today, 2021 January 09: ഒരു ഗ്രാമിന് 170 രൂപയും ഒരു പവന് 1360 രൂപയുമാണ് ഇന്ന് കുറഞ്ഞത്\nUpdated: January 10, 2021 9:38:57 am\nJanuary 09, 2021, Petrol Diesel Price, Gold Rate, INR Exchange Rate Today: രാജ്യാന്തര വിപണിയിലെ ക്രൂഡ് ഓയിൽ വിലയിലെ ഏറ്റക്കുറച്ചിലുകൾ കേരളത്തിലും പെട്രോൾ വിലയെ ബാധിക്കുന്നുണ്ട്. തിരുവനന്തപുരം, കോഴിക്കോട്, എറണാകുളം നഗരങ്ങളിൽ ഡീസൽ വിലയിലും പെട്രോൾ വിലയിലും ഏറ്റക്കുറച്ചിലുകളുണ്ട്. കേരളത്തിൽ സ്വർണവില കുറഞ്ഞു. ഡോളറിനെതിരെ രൂപയുടെ മൂല്യം ഇന്ന് 73.38 എന്ന നിലയിലാണ്.\nകേരളത്തിൽ സ്വർണവിലയിൽ നേരിയ കുറവ്. ഒരു ഗ്രാമിന് 4,630 രൂപയും ഒരു പവന് 37,040 രൂപയുമാണ് ഇന്നത്തെ വില. ഒരു ഗ്രാമിന് 170 രൂപയും ഒരു പവന് 1360 രൂപയുമാണ് ഇന്ന് കുറഞ്ഞത്. ഒരു ഗ്രാമിന് 4,800 രൂപയും ഒരു പവന് 38,400 രൂപയുമായിരുന്നു ഇന്നലത്തെ വില.\nതിരുവനന്തപുരം നഗരത്തിൽ ഒരു ലിറ്റർ പെട്രോളിനു 86.47 രൂപയും ഡീസലിനു 80.44 രൂപയുമാണ് ഇന്നത്തെ വില. എറണാകുളത്ത് പെട്രോളിനു 84.55 രൂപയും ഡീസലിനു 78.64 രൂപയുമാണ് ഇന്നത്തെ വില. കോഴിക്കോട് നഗരത്തിൽ പെട്രോളിനു 84.66 രൂപയും ഡീസലിനു 78.77 രൂപയുമാണ് വില.\nഒരു രാജ്യത്തെ കറൻസി അല്ലെങ്കിൽ നാണയം മറ്റൊരു രാജ്യത്തെ കറൻസിയുമായോ നാണയവുമായോ ഏതു നിരക്കിലാണോ വിനിമയം ചെയ്യപ്പെടുന്നത് ആ നിരക്കിനെയാണ് വിനിമയ നിരക്കെന്ന് പറയുന്നത്. കഴിഞ്ഞ ഏതാനും വർഷമായി യുഎസ് ഡോളറുമായുള്ള വിനിമയത്തിൽ രൂപ മൂല്യത്തകർച്ച നേരിടുന്നുണ്ട്. ഡോളറിനെതിരെ രൂപയുടെ മൂല്യം ഇന്ന് 73.38 എന്ന നിലയിലാണ്. മറ്റു പ്രധാന കറൻസികളുമായുള്ള രൂപയുടെ ഇന്നത്തെ വിനിമയ നിരക്ക് താഴെ നൽകുന്നു.\nWeb Title: Gold rate petrol diesel price inr exchange rate today 2021 january 09


ലോകത്തെ ഏറ്റവും വലിയ പെണ്ണുപിടിയന്...... | Daily Indian Herald\nഎട്ടുവയസ്സുകാരിയെ മുതല് 79കാരിയെവരെ പീഡിപ്പിക്കുന്ന പെണ്ണുപിടിയന്. ബിബിസിയിലെ പ്രശശ്ത അവതാരകനായിരുന്ന ജിമ്മി സാവിലെയ്ക്ക് ചേര്‍ന്ന വിശേഷണം അതാകും. പെണ്‍കുട്ടികളും മുതിര്‍ന്ന സ്ത്രീകളുമടക്കം 72 പേരെ ജിമ്മി പീഡിപ്പിച്ചിട്ടുണ്ടെന്നാണ് ഏകദേശ കണക്ക്. ഡിജെയും ബിബിസിയിലെ പ്രശസ്തമായ ടോപ് ഓഫ് ദ പോപ്‌സ് എന്ന പരിപാടിയുടെ അവതാരകനുമായിരുന്ന ജിമ്മി 2011ലാണ് മരിച്ചത്.\n1959ല് ഒരു 13കാരിയെ ബലാല്‍സംഗം ചെയ്തു തുടങ്ങിയതാണ് ജിമ്മിയുടെ പീഡന ചരിത്രം. പിന്നീട് ബിബിസിയിലെ ഇടനാഴികളിലും കാന്റീനിലും സ്റ്റെയര്‍കെയ്‌സുകളിലും ഡ്രെസ്സിങ് റൂമിലും ജിമ്മി ഒട്ടേറെ സ്ത്രീകളെ മാനഭംഗപ്പെടുത്തി. ജിമ്മിയുടെ പീഡനത്തിന് ഇരയായവരില് 21 പേര് 15ല്‍ത്താഴെ പ്രായമുള്ള പെണ്‍കുട്ടികളായിരുന്നുവെന്നും കണ്ടെത്തിയിട്ടുണ്ട്. ഇതിലൊരു എട്ടുവയസ്സുകാരിയും പെടുന്നു.\nഡ്രസ്സിങ് റൂമിലെത്തി ജിമ്മിയെ ആനന്ദിപ്പിക്കാന് തയ്യാറായിരുന്ന സ്‌കൂള് വിദ്യാര്‍ത്ഥിനികളുടെ ഒരു സംഘം ആരാധകര് ഉണ്ടായിരുന്നുവെന്നും ബിബിസിയിലെ ഒരു റിസപ്ഷനിസ്റ്റാണ് ഇവരെ ജിമ്മിയുടെ അടത്ത് എത്തിച്ചിരുന്നതെന്നും സൂചനയുണ്ട്. ടോപ് ഓഫ് ദ പോപ്‌സ്, ജിമ്മി വില് ഫിക്‌സ് ഇറ്റ് എന്നീ രണ്ട് പരിപാടികളില് മുഖം കാണിക്കാന് അവസരം നല്‍കാം എന്ന വാഗ്ദാനത്തിലാണ് പെണ്‍കുട്ടികളെ ഇയാള് വീഴ്ത്തിയിരുന്നത്.\nപരിപാടിയില് സദസ്യരായി എത്തുന്ന സംഘത്തെ ജിമ്മി തന്നെയാണ് ഏര്‍പ്പാടാക്കിയിരുന്നത്. ഇതിനായാണ് വിദ്യാര്‍ത്ഥിനികള് എത്തിയിരുന്നത്. ഇവരില് ഒരാളുമായി ലൈംഗികബന്ധത്തില് ഏര്‍പ്പെടണമെന്നതായിരുന്നു ജിമ്മിയുടെ നിബന്ധന. ജിമ്മിയുടെ ചെയ്തികള് അറിയാമായിരുന്നെങ്കിലും അത് നിയന്ത്രിക്കാന് ബിബിസി ശ്രമിച്ചിരുന്നില്ലെന്നും ആരോപണമുണ്ട്.\nബിബിയില് ആര്‍ക്കും തൊടാന് ധൈര്യമില്ലാത്ത താരമായിരുന്നു ജിമ്മി. അതുകൊണ്ടാണ് ഇത്തരം വികൃത സ്വഭാവം അറിഞ്ഞിട്ടും ആരും അതിനെ ചെറുക്കാന് നില്‍ക്കാതിരുന്നത്. ഏതായാലും, ജിമ്മിയുടെ പീഡനങ്ങള്‍ക്ക് ഇരയായ സ്ത്രീകളോട് അദ്ദേഹത്തിന്റെ മരണശേഷം മാപ്പുചോദിക്കാന് ബിബിസി തയ്യാറായി. ബിബിസിയുടെ ഡയറക്ടര് ജനറല് ടോണി ഹാളാണ് മാപ്പു ചോദിച്ചത്.\nഅടിവസ്ത്രത്തില് ചിലന്തി കയറി;ക്യാമറയ്ക്ക് മുന്നില് വെച്ച് തന്നെ അവതാരക തുണിപൊക്കി; പരിശോധനയില് പങ്കാളിയാവാന് വേദിയില് ഇരുന്നയാളും എത്തി


നാസയുടെ ലേസര് ഉപകരണങ്ങളെത്തിക്കാന് ചന്ദ്രയാന്2Tech Talk - Oneindia Malayalam\nPublished : March 29, 2019, 07:29\nനാസയുടെ ലേസര് ഉപകരണങ്ങളെത്തിക്കാന് ചന്ദ്രയാന്2Tech Talk\nഇന്ത്യയുടെ ലൂണാര് മിഷനായ ചന്ദ്രയാന്2അടുത്തമാസം വീണ്ടും ബഹിരാകാശത്തേക്ക് കുതിക്കുന്നു. വെറുമൊരു കുതിപ്പല്ല. മറിച്ച് നാസയുടെ ലേസര് ഉപകരണങ്ങുമായാണ് ചന്ദ്രയാന്2ബഹിരാകാശത്തേക്കു പറക്കുന്നത്. ചന്ദ്രന്റെ കൃത്യമായ അളവെടുക്കുകയാണ് ലേസര് ഉപകരണങ്ങള് ബഹിരാകാശത്തെത്തിക്കുന്നതിലൂടെ നാസ ലക്ഷ്യമിടുന്നത്. യു.എസ് സ്‌പേസ് ഏജന്‍സി അധികൃതരാണ് ഇക്കാര്യം വെളിപ്പെടുത്തിയത്.\nഫിറോസിനെ കുറിച്ച് നാട്ടുകാർക്ക് പറയാനുള്ളത്\nചെങ്കൊടിക്ക് പകരം പച്ചയിലും മഞ്ഞയിലും അരിവാൾ ചുറ്റിക; വെട്ടിലായി സിപിഎം\nindia america space nasa moon


കഴിഞ്ഞ ദിവസത്തെ ഐപിഎല് മത്സരത്തിനിടെ എല്ലാ കണ്ണുകളും ആ ആരാധികയെ ചുറ്റിപ്പറ്റിയായിരുന്നു. ചെന്നൈ സൂപ്പര് കിങ്‌സും മുംബൈ ഇന്ത്യന്‍സും തമ്മില് മത്സരം നടക്കുമ്പോള് ഇടയ്ക്കിടെ ക്യാമറക്കണ്ണുകള് ഈ സുന്ദരിയുടെ മുഖം പകര്‍ത്തുകയായിരുന്നു. സ്വന്തം തട്ടകത്തില് തോറ്റതിന് ചെന്നൈയുടെ തട്ടകത്തില് പ്രതികാരം തീര്‍ത്ത മുംബൈ ഇന്ത്യന്‍സിന്റെയും ആതിഥേയരുടെയും ആരാധകര് ഒന്നടങ്കം ആരാണ് ആ നിഗൂഢ സുന്ദരിയെന്ന അന്വേഷണത്തിലായിരുന്നു.\nമത്സരത്തില് ക്യാമറകളില് നിരന്തരം ഈ ആരാധകരുടെ മുഖം പ്രത്യക്ഷ്യപ്പെട്ടതാണ് ആരാധകര്‍ക്ക് കൗതുകമുണ്ടാക്കിയത്. ചെന്നൈ സുപ്പര് കിങ്‌സിന്റെ നേട്ടത്തില് വലിയ ആവേശം കാണിക്കുകയും തിരിച്ചടികളില് ഇവരുടെ മുഖം മ്ലാനമാകുന്നതും ക്യാമറകള് ഒപ്പിയെടുത്തു. ഇതോടെ, സേഷ്യല് മീഡിയയില് അന്വേഷണമായി. നിരന്തരം ടിവിയില് മുഖം കാണിക്കുന്ന ഈ ആരാധിക ആരാണെന്നായിരുന്നു സോഷ്യല് മീഡിയയുടെ അന്വേഷണം.\nചെന്നൈ സൂപ്പര് കിങ്‌സ് യുവതാരം ദീപക് ചാഹറിന്റെ സഹോദരിയാണ് ഇവരെന്ന് വെളിവായതോടെയാണ് ആരാധകരുടെ കൗതുകം അവസാനിച്ചത്. മാല്‍തി ചാഹര് എന്നാണ് ഈ ആരാധികയുടെ പേര്. ചെന്നൈ ക്യാപ്റ്റന് മഹേന്ദ്ര സിങ് ധോണിയുടെ കറകളഞ്ഞ ആരാധിക കൂടിയാണ് മാല്‍തി.


കൊറോണ കാലത്തെ വര്‍ക്ക് ഫ്രം ഹോം: അറിഞ്ഞിരിക്കാം ഈ സൂത്രങ്ങൾ – Nowit\nപതിമൂന്ന് കൊല്ലമായി വർക് ഫ്രം ഹോം ആണ്. ക്ലൈന്റ് ഓഫീസുകളിൽ നിന്ന് വർക് ചെയ്യുന്ന ചെറിയ ഇടവേളകൾ ഉണ്ടായിട്ടുണ്ട്. പക്ഷെ പ്രധാനമായും വീട്ടിൽ ഇരുന്നാണ് ജോലി ചെയ്യുന്നത്. രാവിലെ ഓഫീസിലേയ്ക്കും തിരിച്ചും യാത്ര ചെയ്യണ്ട എന്നത് കൊണ്ട് എനിക്ക് വർക് ഫ്രം ഹോം മടുത്തിട്ടില്ല. അതിനാൽ, വീട്ടിൽ നിന്ന് ജോലി ചെയ്യണ്ടി വരുന്നവർക്ക് ചെറിയ ടിപ്സുകൾ വല്ലതും വേണമെങ്കിൽ എനിക്ക് നിങ്ങളെ സഹായിക്കാനാകും.\nആദ്യം രാവിലത്തെ റുട്ടീനുകൾ മുടക്കാതിരിക്കുക എന്നതാണ്. കുളിച്ച് പല്ല് തേച്ച് ഓഫീസിൽ പോകുന്ന വസ്ത്രത്തിലേയ്ക്ക് മാറുക. ചുരുങ്ങിയത് ഒരു പാന്റ്സ് എങ്കിലും ധരിക്കുക. തലേന്ന് രാത്രി ഇട്ട് കിടന്ന ലുങ്കിയൊ, നൈറ്റിയൊ, പൈജാമയൊ ഇട്ടിരുന്ന് ഒരിക്കലും ജോലി ചെയ്യരുത്. ജോലി ചെയ്യുകയാണെന്ന ഒരു തോന്നലുണ്ടാവാൻ വേണ്ടിയാണ്. അതിലുപരി, വീട്ടിലിരുന്ന് തിന്ന് തടി വെയ്ക്കുന്നുണ്ടൊ എന്ന് നമ്മൾ ഉടന അറിയും. ഞാൻ ബിസ്സിനസ്സ് ട്രിപ്പിനൊക്കെ പോകാൻ ഇറങ്ങുമ്പഴാണ്, കൈയ്യിലിരിക്കണ പാന്റ്സൊന്നും കയറാതായല്ലൊ എന്ന് തിരിച്ചറിയുന്നത്.\nചെറുതെങ്കിലും ഒരു സെപ്പറേറ്റ് ഓഫീസ് സ്പേസ് ഉണ്ടാക്കുക. ഒരു ചെറിയ മേശ, ഒരു കസേര. നമ്മുടെ ലിവിങ് സ്പേസും, ഓഫീസ് സ്പേസുമായി കൃത്യമായ വേർതിരിവ് വേണം. ചെറിയ ക്ലോസറ്റൊ, ഡയിനിങ് റൂമിന്റെ ഒരു മൂലയൊ ഒക്കെ മതി. വാതിലടയ്ക്കാൻ പറ്റുന്ന ഒരു സ്പേസ് ഉണ്ടെങ്കിൽ അത്യുത്തമം. ഈ ഏരിയയിൽ നിന്ന് വിട്ടാൽ നമ്മൾ പണി നിർത്തി എന്ന് തോന്നണം. ഒരിക്കലും നമ്മുടെ ലിവിങ് സ്പേസിലേയ്ക്ക് പണികൾ കൊണ്ട് വരാതിരിക്കുക. അതായത് സോഫ, ബെഡ്, മുതലായവയിൽ ഇരുന്ന് പണി ചെയ്യരുത്. പണികൾ ഒരിക്കലും തീരില്ല.\nഉച്ച ഭക്ഷണം സൂക്ഷിക്കണം. കഴിച്ച് കഴിഞ്ഞാൽ ഉറക്കം വരുന്ന ഭക്ഷണങ്ങൾ ഒഴുവാക്കുക. എനിക്ക് ചോറുണ്ടാൽ ഉറക്കം വരും. അതിനാൽ ഞാൻ ഉച്ചയ്ക്ക് ചോറുണ്ണില്ല. ഉച്ചയ്ക്ക് കിടന്നുറങ്ങി രാത്രിയിൽ പണിയാം എന്ന് കരുതുന്നതും മണ്ടത്തരമാണ്. രാത്രിയിലേയ്ക്കും പണി നീളും. പണി തീരുകയുമില്ല. കൃത്യം ഒരു സമയം വെയ്ക്കുക. വൈകുന്നേരം ഇന്ന സമയത്തിന് പണി നിർത്തി എണീക്കുക. പിന്നെ ആ ഏരിയയിലോട്ട് തിരിഞ്ഞ് നോക്കരുത്. ആ സമയത്ത് പണി നിർത്താൻ എന്തൊക്കെ പൊടിക്കൈകൾ പ്രയോഗിക്കാവൊ, അത് ഒക്കെ ചെയ്യുക. സമയബന്ധിതമായി പണി നിർത്താൻ പറ്റിയില്ലെങ്കിൽ ഇതിങ്ങനെ ബാക് ഗ്രൌണ്ടിൽ ഇങ്ങനെ ഓടിക്കൊണ്ടിരിക്കും.\nഇനി ഉള്ള ടിപ് വളരെ ഇമ്പോർട്ടന്റാണ്. നമ്മൾ പണി ചെയ്യുന്നുണ്ടെന്ന് അറിയാവുന്നവരെ മുഴുവൻ അറിയിച്ചു കൊണ്ടിരിക്കുക. സ്ലാക്കൊ, മൈക്രോ സോഫ്റ്റ് ടീം പോലുള്ള ചാറ്റുപകരണങ്ങളുണ്ടെങ്കിൽ പ്രൈവറ്റ് ചാറ്റുകൾ കഴിവതും ഒഴുവാക്കുക. പബ്ലിക് ചാനലുകളിൽ വേണം ചോദ്യങ്ങളും ഉത്തരങ്ങളും. മാനേജ്മെന്റ് ഹൈരാർക്കിയിൽ ഏറ്റവും താഴെ ഉള്ളവർ ആയിരിക്കണം പബ്ലിക് ചാനലുകളിൽ ഏറ്റവും ആക്റ്റീവ് ആയി നിക്കണ്ടത്. നിങ്ങൾ ഡെവലപ്പറോ, പ്രോഡക്ഷൻ സപ്പോർട്ടൊ ഒക്കെ ആണെങ്കിൽ തലങ്ങും വിലങ്ങും ചെക്കിനുകളും, പുൾ റിക്വസ്റ്റുകളും അയക്കുക. പുൾ റിക്വസ്റ്റുകൾ സ്ലാക്കിലേയ്ക്ക് ഒക്കെ ബന്ധിപ്പിച്ചിരിക്കും. അതിനാൽ സ്ലാക് കിടന്ന് കല കല അടിച്ചോളും.\nകോണ്ഫറൻസ്സ് കോളിൽ സൈലന്റായി ഒരിക്കലും ഇരിക്കരുത്. എന്തെങ്കിലും പറയാനുണ്ടാവണം. വീഡിയൊ കോൾ ആണെങ്കിൽ കഴിയുമെങ്കിൽ വീഡിയൊ ഓണ് ചെയ്ത് മുഖം കാണിക്കുക. (നേരത്തെ വസ്ത്രം ധരിക്കണ്ടതിനെ കുറിച്ച് പറഞ്ഞത് ഇതിനാണ്). ഒരു കാര്യം ഓർക്കുക. ഔട്ട് ഓഫ് സൈറ്റ് ഈസ് ഔട്ട് ഓഫ് മൈന്റ്. നമ്മുടെ മാനേജർമാരുടെ ഔട്ട് ഓഫ് സൈറ്റിൽ പോകാതിരിക്കാൻ ശ്രമിക്കുക.ടിപ്പുകളൊന്നും വർക്ക് ചെയ്യാത്ത സമയമാണെന്ന് അറിയാം. അബ്നോർമ്മൽ സമയമാണ്. കഴിവതും നോർമ്മലായി ഇരിക്കാൻ ശ്രമിക്കുക എന്നതെ നമുക്ക് ചെയ്യാൻ പറ്റു.\nRelated Topics:CoronaCovid19tech companiesWFHwork from home


രാമൻകുട്ടി അമ്മാവൻ - നല്ലെഴുത്ത്\nHome Malayalam RajeevPanicker TinyTreats രാമൻകുട്ടി അമ്മാവൻ\nരാമൻകുട്ടി അമ്മാവൻ മരിച്ചു.\nആരെയും ഒരല്പനേരം പോലും ബുദ്ധിമുട്ടിക്കാതെ വളരെ സമാധാനമായിട്ടായിരുന്നു മരണം.\nഞങ്ങളുടെ ചെറുപ്പകാലത്ത്, ചെറുപ്പം എന്നാൽ ഓർമ വെച്ച തുടങ്ങുന്ന പ്രായത്തിൽ എന്നുതന്നെ പറയാം, ആള് ഡെപ്യൂട്ടി തഹസിൽദാർ എന്ന തസ്തികയിൽ നിന്നും റിട്ടയർമെന്റ് കഴിഞ്ഞ് വീട്ടിൽ ഇരിക്കുകയായിരുന്നു...\nഒരു പഴയ ചേതക് സ്കൂട്ടറിൽ അല്ലെങ്കിൽ ഒരു ഹെർക്കുലീസ് സൈക്കിളിൽ, വീടിനു മുന്നിലൂടെ പോയിരുന്ന ഒരു ഓർമ്മയാണ് ചെറുപ്പത്തിൽ എങ്കിൽ, പറയുന്ന ഓരോ വാചകത്തിലും നർമ്മം ഒളിപ്പിച്ചുവെച്ച ഒരു സഹൃദയനെയാണ് അല്പം വളർന്നപ്പോൾ ഓർമ്മവരുന്നത്.\nഞങ്ങളെക്കാൾ വളരെ മുതിർന്ന രണ്ടു ചേട്ടന്മാർ ആണ് രാമൻകുട്ടി അമ്മാവന്റെ മക്കൾ.\nകുടുംബത്തിലെ ഞങ്ങൾ എട്ടോളം കുട്ടികളെ നീന്തൽ, സൈക്കിൾ ചവിട്ട്, സ്കൂട്ടർ ഓടിക്കൽ എന്നിവ പഠിപ്പിച്ച രണ്ട് ചേട്ടന്മാർ.\nഞങ്ങളുടെ ചെറുപ്പത്തിൽ ഒരിക്കൽ, കുടുംബം വക കുളത്തിൽ നീന്തൽ പഠിക്കുന്നതിനായി മൂത്ത ചേട്ടനെ വിളിക്കാൻ ഞങ്ങൾ എട്ടുപേർ രാമൻകുട്ടി അമ്മാവന്റെ വീട്ടിലെത്തി. ചേട്ടന്റെ ഏതോ പരീക്ഷ നടക്കുന്ന സമയമായതിനാൽ രാമൻകുട്ടി അമ്മാവൻ വയലന്റായി. മനസ്സ് വിഷമിച്ച് ഞങ്ങൾ തിരിച്ചുവരികയും ചെയ്തു.\nഎന്തുകൊണ്ടോ പിന്നെ അങ്ങോട്ട് പോയില്ല.\nരണ്ടുമൂന്നു ദിവസം കഴിഞ്ഞപ്പോൾ രാമൻകുട്ടി അമ്മാവൻ ഞങ്ങൾ എട്ടുപേരെയും പ്രത്യേകമായി കണ്ടു ഞങ്ങൾ വീണ്ടും അവിടെ ചെല്ലണം എന്നാവശ്യപ്പെട്ടു....\nകുട്ടികളായ ഞങ്ങളെ കാണാതിരിക്കുക എന്നത് അദ്ദേഹത്തിനും വലിയ വിഷമമായിരുന്നു...\nപിന്നീട് ഒരിക്കൽ വളരെ രസകരമായ ഒരു സംഭവമുണ്ടായി.\nഒരുദിവസം രാമൻകുട്ടി അമ്മാവൻ വീടിന്റെ ഉമ്മറത്ത് കസേരയിൽ ഇരുന്നിരുന്ന സമയത്ത്, തീരെ കുഞ്ഞായ എന്റെ അനിയൻ കരഞ്ഞുകൊണ്ട് അതിലെ പോകുന്നത് കാണാനിടയായി.\n"എന്നെ ആരും സ്കൂളിൽ കൊണ്ടു പോയില്ല"\n"അപ്പൊ നിന്റെ ചേട്ടന്മാരോ?"\n"അവർ എന്നെ കൊണ്ടു പോകാതെ പോയി.. എന്നെ തനിച്ചാക്കി.. "\n"ങാഹ!... ഇതങ്ങനെ വിട്ടാൽ പറ്റില്ലല്ലോ നീ വാ"\nപിന്നെ, ഒരു മുണ്ടും ഷർട്ടും ഇട്ടു ഇവന്റെ കയ്യും പിടിച്ചു അമ്മാവൻ സ്കൂളിലേക്ക് പോയി..\n"ഏതോ നിന്റെ ക്ലാസ്സ്?"\nഅവൻ കാണിച്ചുകൊടുത്ത ഒരു ക്ലാസ് റൂമിൽ അവനെ കയറ്റി ഇരുത്തിയശേഷം തിരികെ വരികയും ചെയ്തു.\nഅല്പനേരം കഴിഞ്ഞ് അമ്മാവൻ നോക്കുമ്പോൾ എല്ലാവരും അവനെ അന്വേഷിച്ചു നടക്കുന്നു.\n"അവനേയല്ലേ ഞാനിപ്പോൾ സ്കൂളിൽ കൊണ്ടാക്കിയത്"\n"അതെ, രാജീവന്റെ ക്ലാസിൽ കൊണ്ടുപോയി ഇരുത്തി"...\nഉടനെ ഒരു ഞെട്ടലോടെ അവനെ വിളിച്ചു കൊണ്ടുവരാനായി സ്കൂളിലേക്ക് ആളുകൾ ഓടി.\nഅമ്പരന്ന് നിന്ന അമ്മാവനോട് അക്കൂട്ടത്തിലാരോ പറഞ്ഞു...\n"അവൻ കുഞ്ഞല്ലേ.... അവനെ സ്കൂളിൽ ചേർത്തിട്ടില്ല!"\nരാമൻകുട്ടി അമ്മാവന് ആദരാഞ്ജലികൾ...


ടീച്ചറെ എനിക്ക് ഒരു 1000 രൂപ തരുമോ ക്ലാസിലെ ഏറ്റവും വലിയ ഉഴപ്പന്റെ ചോദ്യം കേട്ട് അമ്പരന്നുപോയി | Pravasi Online Media\nടീച്ചറെ എനിക്ക് ഒരു 1000 രൂപ തരുമോ ക്ലാസിലെ ഏറ്റവും വലിയ ഉഴപ്പന്റെ ചോദ്യം കേട്ട് അമ്പരന്നുപോയി\n1000 രൂപ തരുമോ ടീച്ചറെ ക്ലാസ്സിൽ ഏറ്റവും ഉഴപ്പനായ കുട്ടി തന്നെ ബഹുമാനിക്കാത്തവൻ വല്ലപ്പോഴും മാത്രം ക്ലാസ്സിൽ വരുന്നവൻ ഇവൻ എന്തിനാണ് എന്നോട് പൈസ വാങ്ങുന്നത്. അപ്പോഴേക്കും രാധ ടീച്ചർ പറഞ്ഞു കൊടുക്കരുത് ടീച്ചറെ ഇവൻ ഈ പൈസയും വാങ്ങി പിന്നെ തിരിച്ചു വരില്ല പിന്നീട് ടീച്ചർക്ക് ഈ പൈസ കിട്ടുകയുമില്ല. അവൻ ദയനീയമായി എന്നെ നോക്കി ഞാൻ ഉറപ്പായും തരും ടീച്ചറെ വേറെ ആരുമില്ല സഹായിക്കാൻ. എന്തിനാണെന്നോ എപ്പോ തരും എന്നോ ഞാൻ ചോദിച്ചില്ല ബാഗിൽ നിന്നും പൈസ എടുത്ത് കൊടുത്തു. ഈ പൈസ ഞാൻ ഉറപ്പായും തരും ടീച്ചറെ അവൻ അതും പറഞ്ഞു കാശും വാങ്ങി ഓടി. കുറച്ചു ദിവസങ്ങൾ കടന്നു പോയി അവനെ സ്കൂളിലേക്ക് പിന്നെ കണ്ടിട്ടില്ല. അവൻ എന്നെ പറ്റിച്ചത് ആയിരിക്കുമോ എന്തിനാണ് പൈസ എന്ന് എങ്കിലും ചോദിക്കാം ആയിരുന്നു എനിക്ക്.ഒരു ദിവസം വഴിയിൽവെച്ച് അവനെ ഞാൻ കണ്ടു. ഞാൻ കണ്ടു എന്ന് അവന് മനസ്സിലായത് കൊണ്ടാവാം അവൻ മുഖത്ത് ഒരു ചിരിയുമായി ഓടി വന്നു. ടീച്ചർ എന്താണ് ഇവിടെ എന്നേ അന്വേഷിച്ച് ഇറങ്ങിയതാണോ.നാളത്തെ പണി കൂടി കഴിഞ്ഞാൽ പൈസ കിട്ടും അതുകൂടി കിട്ടിയിട്ട് ടീച്ചറുടെ പൈസ ഞാൻ തരാം. വൈകിപ്പിച്ചത്തിനു ക്ഷമിക്കണം ഇത് കേട്ടപ്പോൾ എന്തു പറയണമെന്ന് അറിയാതെ ഞാൻ നിന്നു. അല്പസമയത്തെ മൗനത്തിന് ശേഷം ഞാൻ ചോദിച്ചു വിഷ്ണു എന്താ സ്കൂളിൽ വരാതെ.\nഹോ ഞാൻ ഇനി വരുന്നില്ല ടീച്ചറെ വീട്ടിൽ പെങ്ങൾ ഒറ്റയ്ക്കാണ് അന്ന് അമ്മയ്ക്ക് സുഖം ഇല്ലാത്തതുകൊണ്ടാണ് ടീച്ചറുടെ കയ്യിൽ നിന്നും പൈസ വാങ്ങി ഞാൻ പോയത്. പക്ഷേ ആ പൈസ കൊണ്ട് ഉപകാരം ഉണ്ടായില്ല അമ്മ പോയി. രക്ഷപ്പെടും എന്ന് ഒരു ഉറപ്പും ഉണ്ടായിരുന്നില്ല എന്നാലും ആ കിടപ്പ് കണ്ടപ്പോൾ സഹിക്കാൻ കഴിഞ്ഞില്ല പലരോടും കൈനീട്ടി ഞാൻ കുറച്ചു പൈസ ഉണ്ടാക്കി. ടീച്ചർ തന്ന പൈസ കൂടി വേണമായിരുന്നു അതുകൊണ്ട് ആശുപത്രിയിൽ എത്തിയപ്പോഴേക്കും അമ്മ അങ്ങ് പോയി. അവനോട് എന്ത് പറയണമെന്നറിയാതെ നിസ്സഹായയായി ഞാൻ നിന്നു. ഇപ്പോൾ ഒരു കടയിൽ ജോലിക്ക് നില്ക്കുന്നുണ്ട് ടീച്ചറേ പെങ്ങളെ കഷ്ടപ്പെടുത്താതെ നോക്കണം. ആ ജോലി തന്നെ ധാരാളം പിന്നെ ഇങ്ങനെ ചെറിയ ചെറിയ പണികൾ വേറെയും. അവൻ അത് പറയുമ്പോൾ പ്രായത്തിൽ കവിഞ്ഞ പക്വത അവന്റെ മുഖത്തും സംസാരത്തിലും കാണാമായിരുന്നു. ഒന്നേ അവനോട് പറഞ്ഞുള്ളൂ വിഷ്ണു പഠിക്കണം അത് പറഞ്ഞപ്പോൾ അവൻ എന്റെ മുഖത്തേക്കൊന്നു നോക്കി. അതൊന്നും നടക്കില്ല ടീച്ചറെ അതെന്താ നടക്കാതെ നീ നാളെ വൈകിട്ട് എന്റെ വീട്ടിലോട്ടു വാ മിസ്സായ പോർഷൻസ് ഞാൻ പറഞ്ഞു തരാം പഠിക്കാൻ കഴിവില്ലാത്ത കുട്ടിയൊന്നുമല്ല താൻ പഠിക്കണം പഠിച്ച് നല്ല മാർക്കോടെ പാസ്സാകണം.\nപിറ്റേന്ന് അവൻ ഞാൻ പറഞ്ഞതുപോലെ വീട്ടിലെത്തി. ടീച്ചർ എന്തിനാണ് എനിക്ക് വേണ്ടി ബുദ്ധിമുട്ടുന്നത് അവൻ ചോദിച്ചു. ബുദ്ധിമുട്ടോ അറിവ് പകർന്നു കൊടുക്കുന്നത് ഒരു അധ്യാപികയുടെ കടമയാണ്. നീ അങ്ങനെയൊന്നും ചിന്തിക്കേണ്ട നീ പഠനം മാത്രം ശ്രദ്ധിക്കുക. ആഗ്രഹമുണ്ട് ടീച്ചറെ പക്ഷേ സാഹചര്യം അങ്ങനെ അല്ലാലോ അതുകൊണ്ടാണ് പഠിത്തം നിർത്തിയത്. പക്ഷേ ടീച്ചർ അത് പറഞ്ഞപ്പോൾ ഇപ്പോൾ സഹായിക്കാൻ ആരൊക്കെ ഉണ്ടെന്ന് ഒരു തോന്നൽ. വിഷ്ണുവിനെ കൊണ്ട് പറ്റും പഠിച്ചു നല്ല നിലയിൽ എത്തണം. അതായിരിക്കണം എനിക്ക് തരുന്ന ഗുരുദക്ഷിണ. പഠനം അങ്ങനെ ആരംഭിച്ചു വളരെ പെട്ടെന്ന് തന്നെ അവൻ എല്ലാ പാഠഭാഗങ്ങളും പഠിക്കുവാൻ തുടങ്ങി. ജീവിതത്തിൽ മുന്നേറണമെന്നു അവന് തോന്നിയതുകൊണ്ടാണ് ആവോ ഉഴപ്പൻ ആയിരുന്ന അവൻ മറ്റുള്ളവരെ പോലെ മുൻപന്തിയിൽ എത്തി പരീക്ഷകൾ വിജയിച്ചു. ഞാൻ അങ്ങനെ അവന്റെ പ്രിയപ്പെട്ട ടീച്ചർ അമ്മയും ആയി.അങ്ങനെ ഇരിക്കുമ്പോഴാണ് വിദേശത്തുള്ള എന്റെ ഭർത്താവ് എന്നെയും മക്കളെയും അങ്ങോട്ട് കൊണ്ടുപോകാനുള്ള എല്ലാ കാര്യങ്ങളും പൂർത്തീകരിച്ചത്.ഇത് അറിഞ്ഞു വിഷ്ണു ഓടിയെത്തി ടീച്ചർ അമ്മയും എന്നെ തനിച്ചാക്കി പോവുകയാണോ. പോകാതിരിക്കാൻ പറ്റില്ല വിഷ്ണു എന്റെ പ്രാർത്ഥന എന്നും നിന്റെ കൂടെ ഉണ്ടാകും നന്നായി പഠിക്കണം പഠിക്കാൻ കഴിയുന്ന അത്രയും പഠിക്കണം. വേറൊന്നും എനിക്ക് അവനോട് പറയാനുണ്ടായിരുന്നില്ല അവന്റെ കണ്ണുകളിലേക്ക് നോക്കി. ആ കണ്ണുകൾ നിറയുന്നത് ഞാൻ കണ്ടു അവന്റെ പഠന കാര്യങ്ങൾക്ക് വേണ്ടി ഞാൻ എന്റെ കൂട്ടുകാരിക്ക് കുറച്ച് പണം കൊടുത്തു അവന്റെ കാര്യങ്ങൾ നോക്കുവാൻ ഏൽപ്പിക്കുകയും ചെയ്തു.\nവർഷങ്ങൾ കടന്നുപോയി ഭർത്താവിന്റെ വിയോഗം ജീവിതം പാടേ മാറ്റിമറിച്ചു. കഷ്ടതകൾ അറിയിക്കാതെ വളർത്തിയ മക്കൾക്ക് ഇപ്പോൾ ഞാൻ ഒരു ഭാരം ആണെന്ന് എനിക്ക് തോന്നി തുടങ്ങി. അമ്മയെ ആര് നോക്കും എന്നുള്ള തർക്കങ്ങൾ ഞാൻ കേൾക്കാനിടയായി. അവസാനം അവർ ഒരു തീരുമാനത്തിലെത്തി നാട്ടിലെ ഏതെങ്കിലും വൃദ്ധസദനത്തിൽ കൊണ്ടുചെന്ന് ആക്കുക. ഒരു കണക്കിന് അത് എനിക്ക് സന്തോഷം തോന്നി നാട്ടിൽ മരിക്കാം അല്ലോ. വർഷങ്ങൾക്കുശേഷം നാട്ടിൽ തിരിച്ചെത്തി എന്നെപ്പോലെ ഒരുപാട് അമ്മമാരുടെ ഉള്ള ഒരു വൃദ്ധസദനം. അവർക്കൊക്കെ പറയാൻ ഇതുപോലെ പല കഥകളും ,കൊച്ച് കൊച്ച് സന്തോഷങ്ങളിൽ ഞാൻ അവിടെ കഴിയുവാൻ തുടങ്ങി. കുറച്ചു നാളുകൾക്ക് ശേഷം പെട്ടെന്നൊരു ദിവസം റിസപ്ഷനിലെ അമ്മു വന്നുപറഞ്ഞു മേരി ടീച്ചർക്ക് ഒരു വിസിറ്റർ ഉണ്ട്. ആരാണെന്നറിയാൻ ഞാൻ അവരുടെ കൂടെ പോയി. അപ്പോഴാണ് ആ വിളി കേട്ടത് ടീച്ചറേമ്മെ. ആ ഒരൊറ്റ വിളിയിൽ തന്നെ എനിക്ക് ആളെ പിടികിട്ടി എന്റെ വിഷ്ണു വിഷ്ണു മോൻ.അവന്റെ വിശേഷങ്ങൾ എല്ലാം ചോദിച്ചറിഞ്ഞു അവനിപ്പോൾ ഡോക്ടറാണ്. അവൻ ഞാൻ പറഞ്ഞത് പോലെ പഠിച്ചു വലിയ ആളായി. വർഷങ്ങൾക്കുശേഷം ഞാൻ കരഞ്ഞു പൊട്ടിക്കരഞ്ഞു ഭർത്താവ് മരിച്ചതിന് ശേഷം എന്റെ കണ്ണിൽ നിന്നും ഒരിറ്റു കണ്ണുനീർ പോലും വന്നിട്ടില്ല. സ്നേഹിച്ചു വളർത്തിയ മക്കൾ എന്നെ തള്ളി പറഞ്ഞിട്ട് പോലും ഞാൻ കരഞ്ഞിട്ടില്ല. പക്ഷേ ഇന്ന് കരഞ്ഞുപോയി സന്തോഷക്കണ്ണീർ. വിഷ്ണു പറഞ്ഞു ഞാൻ വന്നത് ടീച്ചറമ്മയെ കൊണ്ടുപോകാനാണ് അമ്മ ഇവിടെ അല്ല ഇനി ജീവിക്കേണ്ടത്. അനാഥത്വത്തിന്റെ ഒറ്റപെടലിൽ വളർന്ന സ്നേഹനിധിയായ ഒരു ഭാര്യ ഉണ്ട് പിന്നെ എന്റെ രണ്ടു പിഞ്ചോമനകളും. അവരെല്ലാരും കാത്തിരിക്കുകയാണ് അമ്മയെ കാണാൻ നമുക്ക് പോകാം.എന്ത് പറയണമെന്നറിയാതെ നിന്നുപോയി ഞാൻ അവൻ എന്റെ കൈകൾ മുറുകെ പിടിച്ചു കൂടെ കൊണ്ട് പോയി ഒരു അമ്മക്ക് പകരുവാനുള്ള മുഴുവൻ സ്നേഹങ്ങളോടെ.\nMar 16, 2022 LeaveaComment on ടീച്ചറെ എനിക്ക് ഒരു 1000 രൂപ തരുമോ ക്ലാസിലെ ഏറ്റവും വലിയ ഉഴപ്പന്റെ ചോദ്യം കേട്ട് അമ്പരന്നുപോയിLifestyle\nഒരു ലിറ്ററിന്റെ കുപ്പിയിൽ പെട്രോൾ വാങ്ങിയപ്പോൾ വില കണ്ട് നെഞ്ച് വരെ പൊള്ളി\nസാർ ഇവിടെ പ്രിപെയ്ഡ് ഓട്ടോ കിട്ടുമോ അവരെ കണ്ടപ്പോൾ സംശയം തോന്നി അപ്പോഴാണ് വയർലെസിലൂടെ ആ അമ്പരപെടുത്തുന്ന സന്ദേശം വന്നത്


അഭിനയ ജീവിതത്തിന്റെ ഒമ്പത് വർഷങ്ങൾ; ഒരേ ദിവസം മൂന്ന് സർപ്രൈസുമായി ദുൽഖർ | Dulquer Completes nine years in film industry Kurup Roshan andrews Upacharapoorvvam Gunda Jayan\nFeb 4, 2021, 02:09 PM IST\nദുൽഖർ നായകനായെത്തുന്ന കുറുപ്പ് സിനിമയുടെ പോസ്റ്ററും, താരത്തിന്റെ പ്രൊഡക്ഷൻ കമ്പനിയായ വേഫെയറർ ഫിലിംസിന്റെ രണ്ട് ചിത്രങ്ങളുടെ വിശേഷങ്ങളും താരം പങ്കുവച്ചു.\nസിനിമയിലെത്തി ഒമ്പത് വർഷം പിന്നിടുകയാണ് പ്രിയ നടൻ ദുൽഖർ സൽമാൻ. ഈ വാർഷിക ദിനത്തിൽ ആരാധകർക്കായി മൂന്ന് സർപ്രൈസുകളാണ് താരം നൽകിയിരിക്കുന്നത്. ദുൽഖർ നായകനായെത്തുന്ന കുറുപ്പ് സിനിമയുടെ പോസ്റ്ററും താരത്തിന്റെ പ്രൊഡക്ഷൻ കമ്പനിയായ വേഫെയറർ ഫിലിംസിന്റെ രണ്ട് ചിത്രങ്ങളുടെ വിശേഷങ്ങളും താരം പങ്കുവച്ചു.\nറോഷൻ ആൻഡ്രൂസ്- ദുൽഖർ സൽമാൻ-ബോബിസഞ്ജയ് ചിത്രം\nവേഫെയറർ ഫിലിംസിന്റെ ബാനറിൽ റോഷൻ ആൻഡ്രൂസ് സംവിധാനം ചെയ്യുന്ന ചിത്രത്തിൽ ദുൽഖർ തന്നെയാണ് നായകൻ. ചിത്രത്തിന്റെ പൂജയും സ്വിച്ച് ഓൺ കർമ്മവും നടന്നു. ദുൽഖറും റോഷൻ ആൻഡ്രൂസും ഒരുമിക്കുന്ന ആദ്യ ചിത്രമാണിത്. തിരക്കഥയൊരുക്കുന്നത് ബോബി സഞ്ജയ്. വേഫെയറർ ഫിലിംസിന്റെ ബാനറിൽ നിർമിക്കുന്ന അഞ്ചാമത്തെ ചിത്രം കൂടിയാണിത്. ബോളിവുഡ് താരവും മോഡലുമായ ഡയാന പെന്റിയാണ് ചിത്രത്തിലെ നായിക. മനോജ് കെ ജയൻ, അലൻസിയർ, ബിനു പപ്പു, വിജയകുമാർ, ലക്ഷ്മി ഗോപാലസ്വാമി തുടങ്ങിയവർ മറ്റു പ്രധാന വേഷങ്ങളിൽ എത്തുന്നു.\nതെന്നിന്ത്യയിലെ പ്രശസ്ത സംഗീതജ്ഞൻ സന്തോഷ് നാരായണനാണ് ചിത്രത്തിന് വേണ്ടി സംഗീതമൊരുക്കുന്നത്. പിസ, സൂദു കാവും, കുക്കൂ, ജിഗർതണ്ട, മദ്രാസ്, കബാലി,കാല, പറയേറും പെരുമാൾ, വട ചെന്നൈ തുടങ്ങിയ ഹിറ്റ് ചിത്രങ്ങളിലൂടെ ശ്രദ്ധേയനായ സംഗീത സംവിധായകനാണ് സന്തോഷ് നാരായണൻ. ഛായാഗ്രഹണം അസ്‍ലം പുരയിൽ, മേക്കപ്പ് സജി കൊരട്ടി, വസ്ത്രാലങ്കാരം സുജിത് സുധാകരൻ, ആർട്ട് , സിറിൽ കുരുവിള,സ്റ്റിൽസ് രോഹിത് ,പ്രൊഡക്ഷൻ കൺട്രോളർ സിദ്ധു പനയ്ക്കൽ, പിആർഒ മഞ്ജു ഗോപിനാഥ്.\nഉപചാരപൂർവം ഗുണ്ട ജയൻ\nവേഫെയറർ ഫിലിംസിന്റെ മറ്റൊരു ചിത്രമായ ‘ഉപചാരപൂർവം ഗുണ്ട ജയൻ’ എന്ന സിനിമ സംവിധാനം ചെയ്യുന്നത് അരുൺ വൈഗയാണ്.\nവേഫെയറര് ഫിലിംസിന്റെ ബാനറില് ദുല്‍ഖര് സല്‍മാനും മൈ ഡ്രീംസ് എന്റര്‍ടെയ്ൻമെന്റിന്റെ ബാനറില് ഷെബാബ് ആനികാടും ചേര്‍ന്നാണ് ചിത്രം നിര്‍മിക്കുന്നത്. നിര്‍മാ രംഗത്ത് നിന്ന് വിതരണ രംഗത്തേക്കും ഈ ചിത്രത്തിലൂടെ ദുല്‍ഖര് സല്‍മാന്റെ വേഫെയറര് ഫിലിംസ് കടന്നിരിക്കുകയാണ്. ദുല്‍ഖര് വിതരണത്തിന് എത്തിച്ച് റിലീസ് ചെയ്യുന്ന ആദ്യ ചിത്രം ഇതായിരിക്കും.\nആരാധകർ കാത്തിരിക്കുന്ന ദുൽഖർ ചിത്രം കുറുപ്പിന്റെ ഏറ്റവും പുതിയ പോസ്റ്ററും താരം പങ്കുവച്ചു. ശ്രീനാഥ് രാജേന്ദ്രൻ സംവിധാനം ചെയ്യുന്ന ചിത്രം കേരളം കണ്ട ഏറ്റവും വലിയ പിടിക്കിട്ടാപ്പുള്ളിയായ സുകുമാര കുറുപ്പിന്‍റെ ജീവിതം ആസ്പദമാക്കിയാണ് ഒരുങ്ങുന്നത്.\nContent Highlights : Dulquer Completes nine years in film industry Kurup Roshan andrews Upacharapoorvvam Gunda Jayan\nUpacharapoorvvam Gunda Jayan


വീണ്ടും ദൈവത്തിന്റെ കൈ; വീണത് ബ്രസീല്: കോപ്പയില് ക്വാര്‍ട്ടര് കാണാതെ ബ്രസീല് പുറത്ത്\nFri Dec 14 2018 14:38:07 GMT+0530 (IST)\nNarada Desk| Updated On: 2016-06-13 04:02:03.0 | Location :\n1986 ല് അര്‍ജന്റീനയ്ക്ക് ലോകകപ്പ് നേടിക്കൊടുത്ത മാറഡോണ 'ദൈവത്തിന്റെ കൈ' ഗോളിനുശേഷം കായിക ലോകത്തെ ഞെട്ടിച്ച മറ്റൊരു ഗോളായി റൂഡിഡാസിന്റെ ഗോള് മാറി.\nകോപ്പ അമേരിക്ക ശതാബ്ദി ഫുട്‌ബോളില്‍നിന്ന് ബ്രസീല് ക്വാര്‍ട്ടര് കാണാതെ പുറത്ത്. ഗ്രൂപ്പിലെ മൂന്നാം മത്സരത്തില് പെറുവിനോട് ഏകപക്ഷീയമായ ഒരു ഗോളിനു പരാജയപ്പെട്ടാണ് ബ്രസീല് പുറത്തായത്. 1987നുശേഷം ബ്രസീല് കോപ്പയുടെ ആദ്യ റൗണ്ടില് പുറത്താകുന്നത് ഇതാദ്യമായാണ്.\nവിവാദ ഗോളിലായിരുന്നു പെറുവിന്റെ ജയവും ബ്രസീലിന്റെ തോല്‍വിയും നിശ്ചിയിക്കപ്പെട്ടത്. 75-ാം മിനിറ്റില് റൗള് റൂയിഡാസാണ് പ്രസ്തുത ഗോള് നേടിയത്. ആന്‍ഡി പോളോയുടെ ക്രോസ് ഗോളാക്കാനുള്ള ശ്രമത്തിനിടെ റൂയിഡാസിന്റെ വലത് കൈയില് കൊണ്ടാണ് പന്ത് ഗോള് ലൈന് കടന്നത്. കൈകൊണ്ട് നേടിയ ഗോളിനെതിരേ ബ്രസീല് ഗോളി അലിസണ് ബീക്കര് ഉയര്‍ത്തിയ അപ്പീല് റഫറി ചെവിക്കൊള്ളാതെ ഗോള് അനുവദിക്കുകയായിരുന്നു.\nഗ്രൂപ്പ് ബിയില് പെറുവിനെതിരേ ഇറങ്ങിയപ്പോള് ജയമോ സമനിലയോ നേടിയാല് മാത്രമേ ബ്രസീലിന് ക്വാര്‍ട്ടറില് കടക്കാന് സാധിക്കുമായിരുന്നുള്ളൂ. എന്നാല്, ദുംഗയുടെ ടീം തോല്‍വിയിലേക്ക് കൂപ്പുകുത്തിയതോടെ പെറു ഗ്രൂപ്പ് ചാമ്പ്യന്മാരായും ഇക്വഡോര് രണ്ടാം സ്ഥാനത്തോടെയും ക്വാര്‍ട്ടറിലേക്ക് മുന്നേറി. 1986 ല് അര്‍ജന്റീനയ്ക്ക് ലോകകപ്പ് നേടിക്കൊടുത്ത മാറഡോണ 'ദൈവത്തിന്റെ കൈ' ഗോളിനുശേഷം കായിക ലോകത്തെ ഞെട്ടിച്ച മറ്റൊരു ഗോളായി റൂഡിഡാസിന്റെ ഗോള് മാറി.


നാല് മക്കളില് മൂത്തവളായിരുന്നു പെങ്ങള്. അവളെ പുന്നാരിച്ചൊന്നുമല്ല ഞങ്ങള് വളര്‍ത്തിയത്. അതിനുള്ള സാമ്പത്തിക ഭദ്രതയൊന്നും അക്കാലത്ത് ഞങ്ങളുടെ കുടുംബത്തെ അനുഗ്രഹിച്ചിരുന്നില്ല. ആവതുള്ള കാലത്ത് ഉപ്പാന്റെ ചെറിയ വരുമാനത്തിന്റെ തണല്‍പറ്റിയാണ് വലിയൊരു കുടുംബം കഷ്ടിച്ച് ജീവിച്ചുവന്നത്. അതുകൊണ്ട് പഠിക്കാനൊന്നും അവള്‍ക്കായില്ല. നല്ല ഉടുപ്പോ, മുഷിയാത്ത പുസ്തകങ്ങളോ ഉണ്ടായിരുന്നില്ല. വയറു മുറുക്കിയുടുത്താണ് പെങ്ങള് ഇക്കാലമത്രയും ജീവിച്ചത്.\nഒരു മഴക്കാലത്ത് ആകെ കരഞ്ഞുകലങ്ങിയ കണ്ണുകളുമായ് വീട്ടിലേക്ക് കയറിവന്ന പെങ്ങള് പിന്നീട് ഒരിക്കലും സ്‌കൂളിലേക്ക് പോയില്ല. മദ്‌റസ പഠനവും അതോടെ അവസാനിച്ചു. ഉടുത്ത പാവാടയില് പേടിച്ചു മൂത്രമൊഴിച്ചതിന്റെ ലക്ഷണം ഉമ്മയാണ് കണ്ടുപിടിച്ചത്. ഉസ്താദിന്റെ ചോദ്യങ്ങള്‍ക്കൊന്നും മറുപടികൊടുക്കാനാവാതെ സംഭവിച്ചതാണ്. ഒരര്‍ത്ഥത്തില് പഠിക്കാനൊന്നും അവളത്ര മിടുക്കിയായിരുന്നില്ല. അല്‍പം ബുദ്ധിക്കുറവുണ്ടെന്ന് പറയുന്നതാവും നേര്. അതവളുടെ വാക്കിലും നോക്കിലും പ്രകടമായിരുന്നു. പ്രായപൂര്‍ത്തിയായികഴിഞ്ഞിട്ടും ഒറ്റക്കവള് സംസാരിക്കുന്നത് കേട്ടിട്ടുണ്ട്. എല്ലാവരും ഉറങ്ങുമ്പോള് അവള് മാത്രം ഉണര്‍ന്നിരിക്കുന്ന എത്രയോ രാവുകള് ഞങ്ങള് കണ്ടു.\nകാലം കുറെ കഴിഞ്ഞിട്ടും അവളുടെ ബുദ്ധിയിലോ പെരുമാറ്റത്തിലോ വലിയ മാറ്റമൊന്നും കണ്ടില്ല. വിവാഹപ്രായം കഴിഞ്ഞിട്ടും അവള് വീട്ടിലിരിക്കേണ്ടി വന്നു. ഏറ്റവും മനോഹരമായി അവള് ചിരിച്ചത് അന്നാണ്. കിടപ്പാടത്തിന്റെ ഒരു ഭാഗം വിറ്റ് അവളെ കല്ല്യാണം കഴിച്ചുവിട്ടത് വെറുതെ ആയെന്ന് ഒരു കൊല്ലം കഴിഞ്ഞ് ബോധ്യമായി. ആഭരണങ്ങളൊന്നുമില്ലാതെ ഒരു പകല് അവള് കയറിവന്നു. അവളോടൊത്തു വന്ന പുതിയാപ്ലയുടെ വീട്ടുകാര് അവളെക്കുറിച്ചുള്ള പരാതികളുടെ കെട്ടഴിച്ചത് വെറുതെ കേട്ടിരുന്നത് ഇന്നും ഓര്‍മ്മയുണ്ട്. ഒന്നും നേരാംവണ്ണം അറിയില്ല. കുറച്ച് തിന്നണം. പിന്നെ ഒറ്റക്കിരുന്ന് വര്‍ത്തമാനം പറയണം. അവര് പറയുന്നതിലും കാര്യമുണ്ടാവണം. പെങ്ങളെക്കുറിച്ച് ഞങ്ങള്‍ക്കറിയുന്നതിനേക്കാള് അവര്‍ക്കറിയില്ലല്ലോ. മകള് ഒരു കുഞ്ഞിന്റെ കൈയും പിടിച്ച് കയറിവരുമെന്ന് സ്വപ്‌നം കണ്ട ഉമ്മ കരഞ്ഞു പ്രാകിയ വാക്കുകള്‍ക്ക് ഇരുതലമൂര്‍ച്ചയുണ്ടായിരുന്നു അന്ന്.\nപിന്നെയും മൂന്ന് കൊല്ലം കഴിഞ്ഞാണ് അവളെ മറ്റൊരാള് വിവാഹം ചെയ്യുന്നത്. ഇതെങ്കിലും നേരെയാവുമെന്ന് പലരും കരുതി. എന്നാല് എനിക്കത് വിശ്വസിക്കാന് കഴിഞ്ഞില്ല. ബുദ്ധിക്കുറവുള്ള ഒരു പെണ്ണിനെ പോറ്റാന് ഏതൊരു മനുഷ്യനാണ് സാഹസം കാട്ടുക. അഥവാ അങ്ങനെ സംഭവിച്ചാല് അയാളുടെ വീട്ടുകാര്‍ക്ക് അതിഷ്ടമാകുമോ? ഇല്ലെന്നു തന്നെ കാലം തെളിയിച്ചു. അവള് രണ്ടാമതും വിധവയായി. ഞങ്ങള് നാല് ആണ്‍മക്കള്‍ക്കിടയില് ഒരു അധികപ്പറ്റുപോലെ ജീവിക്കാന് വിധിക്കപ്പെട്ടവളായി. മുറ്റമടിച്ചും, മുഷിഞ്ഞ വസ്ത്രങ്ങള് അലക്കിയും, അടുപ്പത്തെ അരിക്കലത്തിനോട് കലഹിച്ചും അവള് പിന്നെയും മുതിര്‍ന്നു.\nഇന്നവള്‍ക്ക് 55 വയസ്സായി. അതിനിടയില് മൂന്ന് വിവാഹങ്ങള്‍ക്ക് അവള് നിന്നുകൊടുത്തു. ഇപ്പോഴും ഒരു വിവാഹമെന്ന് കേട്ടാല് പെങ്ങളുടെ മുഖം പ്രസന്നമാകും. കുടുംബത്തില് ഒരു വിവാഹമുണ്ടെന്നറിഞ്ഞാല് അവള് നേരത്തെ അവിടെയെത്തും. വരനോടൊപ്പം ഇറങ്ങിപ്പോവുന്ന പെണ്ണിനെ സാകൂതം നോക്കി നില്‍ക്കുന്നത് ഞാന് കണ്ടിട്ടുണ്ട്. ഒരു പക്ഷേ, ആ പെണ്‍കുട്ടിയുടെ സ്ഥാനത്ത് അവള് തന്നെത്തന്നെ പ്രതിഷ്ടിക്കുകയാവാം.\nവരാന്തയില് കുട്ടികള് പുസ്തകം വായിക്കുമ്പോള് വാതില് മറഞ്ഞു നിന്ന് അവള് കേട്ടുനില്‍ക്കും. ചിലപ്പോള് ചില പുസ്തകങ്ങള് തേടിപ്പിടിച്ചെടുത്ത് വായിക്കാന് പറയും. പഠിക്കാന് കഴിയാത്തതിന്റെ സങ്കടം ആരോടെന്നില്ലാതെ പരാതിപ്പെടും. ഒരിക്കല് മകന്റെ നോട്ടുപുസ്തകത്തില് നിന്നും കടലാസ് പറിച്ചെടുത്ത് അവള് കാറ്റില് പറത്തി. മറ്റു ചിലപ്പോള് അലക്കി രസിച്ചു. അതൊക്കെ എന്തിനായിരുന്നുവെന്ന് ഞാനിപ്പോഴും ആലോചിക്കാറുണ്ട്.\nഈയിടെ പെങ്ങള് എന്ന പേരില് ഞാനൊരു കവിത എഴുതി. ആ കവിത ഞാനവള്‍ക്ക് വായിച്ചു കേള്‍പ്പിച്ചു. കവിത കേട്ട് അവളുടെ കണ്ണുകള് നിറഞ്ഞത് ഞാന് കണ്ടില്ലെന്ന് നടിച്ചു. കവിത അച്ചടിച്ചുവന്ന മാസിക അവള് എവിടെയോ കാത്തുവെച്ചിട്ടുണ്ട്. ഞാനില്ലാത്തപ്പോള് അവളത് ഗൂഢമായി വായിക്കുന്നുണ്ടാകും. അവളുടേതായ ഭാഷയില്, തീര്‍ച്ച.


ഗോരഖ്‌നാഥ് ക്ഷേത്ര ദര്‍ശന സമയത്ത് യോഗി ആദിത്യനാഥിനെ വധിക്കാന് ശ്രമിച്ചേക്കാം; തീവ്രവാദികള് മാധ്യമപ്രവര്‍ത്തകരെന്ന വ്യാജേന കടന്നു കൂടാമെന്നും ഇന്റലിജന്‍സ് :: Janmabhumi Daily\nഗോരഖ്‌നാഥ് ക്ഷേത്ര ദര്‍ശന സമയത്ത് യോഗി ആദിത്യനാഥിനെ വധിക്കാന് ശ്രമിച്ചേക്കാം; തീവ്രവാദികള് മാധ്യമപ്രവര്‍ത്തകരെന്ന വ്യാജേന കടന്നു കൂടാമെന്നും ഇന്റലിജന്‍സ്\nFriday 14 February 2020 10:46 am IST\nന്യൂദല്‍ഹി: യുപി മുഖ്യമന്ത്രി യോഗി ആദിത്യനാഥിനെ വധിക്കാന് ഭീകരര് പദ്ധതിയിടുന്നതായി രസഹ്യാന്വേഷണ വിഭാഗത്തിന്റെ റിപ്പോര്‍ട്ട്. ഗോരഖ്പൂരിലെ ഗോരഖ്‌നാഥ് ക്ഷേത്രദര്‍ശന സമയത്ത് ആക്രമണത്തിനായി ഭീകരര് പദ്ധതിയിടുന്നത്. മാധ്യമപ്രവര്‍ത്തകരുടെ വേഷത്തില് തീവ്രവാദികള് ക്ഷേത്രപരിസരത്ത് എത്താനുള്ള സാധ്യതയാണ് റിപ്പോര്‍ട്ട് മുന്നോട്ടുവയ്ക്കുന്നത്. മാധ്യമസംഘങ്ങളില് നിന്നു പൊതുവേ അകലംപാലിക്കുന്ന മുഖ്യമന്ത്രിയാണ് യോഗി. എന്നാല്, ഗോരഖ്പൂരില് മാധ്യമപ്രവര്‍ത്തകര്‍ക്ക് വളരെഎളുപ്പത്തില് അദ്ദേഹവുമായി ഇടപഴകാനാകും. ഈ സാധ്യത തീവ്രവാദികള് മുതലെടുക്കുമെന്നാണ് ഇന്റലിജന്‍സ് റിപ്പോര്‍ട്ട് ചെയ്യുന്നത്. ഗോരഖ്‌നാഥ് ക്ഷേത്രത്തില് സ്ഥലത്തെ ജനങ്ങളുടെ പ്രശ്‌നങ്ങള് കേള്‍ക്കാന് യോഗി ജനത ദര്‍ബാര് എന്ന പരിപാട് സംഘടിപ്പിക്കാറുമുണ്ട്.\nറിപ്പോര്‍ട്ടിന്റെ അടിസ്ഥാനത്തില് സുരക്ഷ ഏജന്‍സികള് പ്രത്യേക ജാഗ്രത നിര്‍ദേശം പുറപ്പെടുവിച്ചിട്ടുണ്ട്. റിപ്പോര്‍ട്ട് പ്രകാരം ഏതെങ്കിലും മാധ്യമപ്രവര്‍ത്തകരില് നിന്നും മുഖ്യമന്ത്രിക്ക് ഭീഷണി ഉണ്ടെന്നല്ലെന്നും മാധ്യമപ്രവര്‍ത്തകര്‍ക്കുള്ള ചില പ്രത്യേക സ്വാതന്ത്ര്യം തീവ്രവാദികള് മുതലെടുക്കാന് സാധ്യതയുണ്ടെന്നുമാണെന്നു മുതിര്‍ന്ന സുരക്ഷ ഉദ്യോഗസ്ഥന് വ്യക്തമാക്കി.\nക്ഷേത്ര മുറ്റത്ത് മത തീവ്രവാദികള് പശുവിനെ കഴുത്തറുത്ത് കൊന്നു\nപൗരത്വ നിയമം മറയാക്കും; പ്രധാനമന്ത്രി നരേന്ദ്ര മോദിയെ വധിക്കാന് പാക് തീവ്രവാദികള്; ഞായറാഴ്ചത്തെ ദല്‍ഹി റാലിക്ക് അതീവസുരക്ഷ\nഉന്നാവോ പീഡനക്കേസിലെ ഇരയെ വധിക്കാന് ശ്രമിച്ച ട്രക്ക് സമാജ് വാദി പാര്‍ട്ടി നേതാവിന്‍റേത്; കേസ് സിബിഐയെ കൊണ്ട് അന്വേഷിപ്പിക്കാന് യോഗി ആദിത്യനാഥ് കേന്ദ്രത്തോട് ശുപാര്‍ശ ചെയ്തു


ഉപ്പ്, പഞ്ചസാര തുടങ്ങിയ പ്ലാസ്റ്റിക് പാത്രത്തില് സൂക്ഷിക്കുന്നവരുടെ ശ്രദ്ധയ്ക്ക്! തിരുവന്തപുരം റീജിയണല് കാന്‍സര് സെന്ററിലെ ഡോക്ടര്‍മാര് നല്‍കുന്ന മുന്നറിയിപ്പ് | ViralKerala.in\nHome Viral ഉപ്പ്, പഞ്ചസാര തുടങ്ങിയ പ്ലാസ്റ്റിക് പാത്രത്തില് സൂക്ഷിക്കുന്നവരുടെ ശ്രദ്ധയ്ക്ക്! തിരുവന്തപുരം റീജിയണല് കാന്‍സര് സെന്ററിലെ ഡോക്ടര്‍മാര്...\nഉപ്പ്, പഞ്ചസാര തുടങ്ങിയ പ്ലാസ്റ്റിക് പാത്രത്തില് സൂക്ഷിക്കുന്നവരുടെ ശ്രദ്ധയ്ക്ക്! തിരുവന്തപുരം റീജിയണല് കാന്‍സര് സെന്ററിലെ ഡോക്ടര്‍മാര് നല്‍കുന്ന മുന്നറിയിപ്പ്\nകാന്‍സറിനെ ഭയക്കാത്തവരായി ആരുമില്ല. കാരണം പിടിപെട്ടു കഴിഞ്ഞാല് വിട്ടുപോകാന് അല്ലെങ്കില് അതില് നിന്ന് മുക്തി നേടാന് ബുദ്ധിമുട്ടുള്ള രോഗമാണ് കാന്‍സര്. പ്രായഭേദമന്യേ ആര്‍ക്കും പിടിപെടാവുന്ന രോഗമായതിനാല് തന്നെ എല്ലാവരുടെയും കണ്ണില് ഈ രോഗമിന്നൊരു വില്ലനാണ്. ജീവിതശൈലികളിലുണ്ടായ വ്യത്യാസമാണ് ഈ രോഗം ഇത്രവേഗം പടര്‍ന്നുപിടിക്കാന് കാരണമായതെന്നാണ് വിദഗ്ധര് അഭിപ്രായപ്പെടുന്നത്.\nഒരിക്കല് രോഗം പിടിപെട്ടാല് ഭേദമാവാന് ബുദ്ധിമുട്ടാണെങ്കിലും ചില പ്രത്യേക കാര്യങ്ങള് ശ്രദ്ധിച്ചാല് കാന്‍സര് പിടിപെടാതെ സൂക്ഷിക്കാന് സാധിക്കും. അതിലൊന്നാണ് ഉപയോഗശൂന്യമായ പ്ലാസ്റ്റിക് കുപ്പികളില് ഉപ്പ്, പഞ്ചസാര തുടങ്ങിയ നിത്യോപയോഗ സാധനങ്ങള് സൂക്ഷിക്കുന്ന പ്രവണത. മലയാളികളുടെ ഈയൊരു പ്രത്യേക ശീലത്തെക്കുറിച്ച് റീജിയണല് കാന്‍സര് സെന്ററിലെ ഡോക്ടര്‍മാര് നല്‍കിയ സന്ദേശങ്ങളാണ് ഇപ്പോള് സോഷ്യല് മീഡിയയില് വൈറലായിരിക്കുന്നത്.\nതിരുവനന്തപുരം റീജിയണല് കാന്‍സര് സെന്ററിലെ ഡോക്ടര്‍മാരുടെ നിര്‍ദ്ദേശം…\nഉപ്പ്, പഞ്ചസാര, പുളി, മോര്, പാല്, വിനെഗര് (അഥവാ സൊര്‍ക), അച്ചാര്, ഉണക്കമുന്തിരി, ഈത്തപ്പഴം, ശര്‍ക്കര, കുടംപുളി എന്നീ സാധനങ്ങള് പ്ലാസ്റ്റിക് പാത്രത്തില് ഇട്ടു സൂക്ഷിക്കുന്നത് മൂലം നിങ്ങള് കാന്‍സറിനെ വിളിച്ചു വരുത്തലാണ് ചെയ്യുന്നത്. ഇതൊരു മുഖ്യ കാരണമായി ഡോക്ടര്‍മാര് പറയുന്നുണ്ട്. അതേ പോലെ തന്നെ, വീട്ടില് ഉപയോഗിച്ച് വരുന്ന അലുമിനിയം പാത്രങ്ങള്‍ക്കും കാന്‍സര് ഉണ്ടാക്കുന്നതില് പങ്കുണ്ട്. അലുമിനിയം പാത്രങ്ങളില് പാല്, മോര് മുതലായവ കാച്ചി ഉപയോഗിക്കുന്നത്, കറി വെയ്ക്കുന്നത്, എല്ലാം ഇതിനു കാരണം ആണ്. പ്രഷര് കുക്കര് അലുമിനിയം ആണെന്ന് പറഞ്ഞു തരേണ്ട കാര്യം ഇല്ലല്ലോ.\nസംഭവിക്കുന്നത് : അലുമിനിയം ചൂടാവുന്ന സമയത്ത് അലുമിനിയം സള്‍ഫേറ്റ് എന്ന രാസ വസ്തു ഭക്ഷണത്തില് കലരുന്നു. കുറച്ചു നാളുകള് ഉപയോഗിച്ച കുക്കര് ആണെങ്കില് നിങ്ങള്‍ക്ക് അതിന്റെ ഉള്ളിലേക്കു നോക്കിയാല് ചെറിയ ചെറിയ കുഴികള് കാണാം. ആ കുഴികളില് ഉണ്ടായിരുന്ന രാസവസ്തു ഇപ്പോ നിങ്ങളുടെ ശരീരത്തില് ആണെന്ന് മാത്രം. ഇത് ഏറ്റവും ബാധിക്കുന്നതു നമ്മുടെയൊക്കെ മക്കളെയാണ്.\nപ്രതിവിധി : അലുമിനിയം പാത്രങ്ങള്‍ക്ക് പകരം ഇരുമ്പ്, സ്റ്റീല് തുടങ്ങിയവ ഉപയോഗിക്കാം. പ്ലാസ്റ്റിക്കിനു പകരം ചില്ല് പത്രങ്ങളോ ചെമ്പു പാത്രങ്ങളോ ഉപയോഗിക്കാം. ഈ വിവരം എല്ലാവരിലും നിങ്ങള് എത്തിച്ചു കൊടുക്കുക. അതി മാരകമായ, ജീവിതത്തെ ഒന്നായി കാര്‍ന്നു തിന്നുന്ന കാന്‍സറിനെ നമുക്ക് നമ്മളെക്കൊണ്ട് ആവും വിധം തുരത്തി ഓടിക്കാം.\nPrevious articleമാമനെ പേടിയാണ്\nNext articleമൈ ഗ്രേറ്റ് ഹസ്ബന്റ്റ്


ആന്ധ്ര-തെലങ്കാന വിഭജനത്തിന്റെ മുറിവുകളുണക്കാൻ ജഗനും കെസിആറിനും കഴിയുമോ?\n2 Jun 2019 12:32 PM GMT\nതെലങ്കാന മുഖ്യമന്ത്രി കെ ചന്ദ്രശേഖർ റാവുവിനെ സംസ്ഥാന വിഭജനത്തിനു ശേഷം ആന്ധ്രയിൽ ഇതിനു മുമ്പ് കണ്ടത് 2015 ഒക്ടോബർ മാസത്തിലായിരുന്നു. ആന്ധ്രയുടെ നിർദ്ദിഷ്ട തലസ്ഥാനമായ അമരാവതിയുടെ ശിലാസ്ഥാപന ചടങ്ങിൽ പങ്കെടുക്കാനെത്തിയതായിരുന്നു അദ്ദേഹം. ചന്ദ്രബാബു നായിഡുവുമായി അന്ന് ചെലവിട്ട നിമിഷങ്ങൾ അത്രകണ്ട് ഊഷ്മളമായിരുന്നെന്ന് പറയാനാകില്ല. എന്നാൽ, ഇക്കഴിഞ്ഞയാഴ്ച, വൈഎസ് ജഗന്മോഹൻ റെഡ്ഢി തെലങ്കാന മുഖ്യമന്ത്രിയായി ചുമതലയേൽക്കുന്ന ചടങ്ങിലെ കെസിആറിന്റെ സാന്നിധ്യം പ്രത്യേകത നിറഞ്ഞതായിരുന്നു. ഏറെ ആഹ്ലാദത്തോടെ ജഗന്മോഹൻ റെഡ്ഢിയുമായി വേദി പങ്കിടുന്ന കെസിആറിന്റെ ചിത്രം ആഘോഷത്തോടെയാണ് ഇരു സംസ്ഥാനങ്ങളിലെയും മാധ്യമങ്ങൾ പ്രസിദ്ധീകരിച്ചത്.\nചന്ദ്രബാബു നായിഡുവിനോളം തന്നെ പ്രശ്നങ്ങൾ കെസിആറിനും അദ്ദേഹത്തിന്റെ പാർട്ടിക്കും ജഗന്മോഹനുമായി നിലനില്‍ക്കുന്നുണ്ട്. എന്നാൽ കോൺഗ്രസ്സിന്റെ നേതൃത്വത്തില് ഡൽഹി കേന്ദ്രീകരിച്ച് 'മഹാഗഢ്ബന്ധൻ' എന്ന ആശയം രൂപപ്പെട്ടപ്പോൾ അതിനെതിരെ കെസിആറിന് രംഗത്തു വരേണ്ടി വന്നു. സംസ്ഥാനത്തെ പ്രത്യേക രാഷ്ട്രീയ കാലാവസ്ഥ കോൺഗ്രസ്സുമായോ ബിജെപിയുമായോ യോജിക്കുന്നതിൽ നിന്നും കെസിആറിനെ വിലക്കി. സമാനമായ അവസ്ഥ വൈഎസ്ആർ കോൺഗ്രസ്സിനുമുണ്ടായിരുന്നു. ചന്ദ്രബാബു നായിഡു നേതൃത്വം നൽകുന്ന മുന്നണിയിലേക്ക്, കോൺഗ്രസ്സിൽ നിന്നും പുറത്തുവന്ന് രൂപീകരിച്ച പാർട്ടിയുടെ നേതാവിന് പോകാൻ പരിമിതികളുണ്ടായിരുന്നു. ഈ സാഹചര്യം കെസിആറിനെയും ജഗനെയും ഒരുമിപ്പിക്കുന്നത് ഈ വർഷത്തിന്റെ തുടക്കത്തിൽ തന്നെ കണ്ടു.\nകെസിആറിന്റെ മകൻ കെടി രാമറാവുവും ജഗന്മോഹനും 2019 ജനുവരി മാസത്തിലാണ് കൂടിക്കാഴ്ച നടത്തിയത്. ഫെഡറൽ മുന്നണിയിൽ ചേരാനുള്ള തന്റെ മനോഗതി ജഗന് അന്ന് പ്രഖ്യാപിക്കുകയും ചെയ്തു. ആന്ധ്രയ്ക്ക് പ്രത്യേക പദവി ലഭിക്കാൻ തെലങ്കാനയിൽ നിന്നുള്ള 17 എംപിമാരുടെ കൂടി പിന്തുണ ലഭിച്ചാൽ അത് കാര്യമായിരിക്കുമെന്ന് അദ്ദേഹം അന്ന് പറഞ്ഞു.\nശശി തരൂരിന്റെ ഇടപെടല് മൂലം ബാലഭാസ്‌കറിന് വിദഗ്ധ ചികിത്സ നിഷേധിക്കപ്പെട്ടെന്ന് ആരോപണം\nപിന്നീട് ഫെഡറൽ മുന്നണി കാര്യമായ മുന്നേറ്റങ്ങളൊന്നും സൃഷ്ടിക്കാതെ കടന്നു പോയെങ്കിലും മഹാഗഢ്ബന്ധൻ നേരിട്ടതു പൊലൊരു തകർച്ച കെസിആർ ഒരുമിപ്പിക്കാൻ ശ്രമിച്ചവരിൽ ഭൂരിഭാഗത്തിനും സംഭവിച്ചില്ല. ജഗന്റെ വലിയ വിജയം കെസിആറിനെ പ്രത്യേകിച്ചും ആഹ്ലാദിപ്പിക്കുന്നതായി മാറി.\nവിഭജനത്തിനു ശേഷം ഇരു സംസ്ഥാനങ്ങളും തമ്മിൽ നിലനിൽക്കുന്ന കടുത്ത ശത്രുത ഇല്ലായ്മ ചെയ്യേണ്ടതിന്റെ ആവശ്യകതയിലേക്ക് നേതാക്കൾ എത്തിച്ചേരുന്നതിന്റെ ശുഭസൂചനകളാണ് ജഗന്റെ സ്ഥാനാരോഹണച്ചടങ്ങിൽ കണ്ടത്. ഇത് ഹസ്തദാനം ചെയ്യേണ്ട സമയമാണെന്നും വാളുകൾ കോർക്കേണ്ട സമയമല്ലെന്നും കെസിആർ പരിപാടിയിൽ സംസാരിക്കവെ പറഞ്ഞു. ഇരു സംസ്ഥാനങ്ങളും തമ്മില് നിലനിൽക്കുന്ന ജലം പങ്കിടൽ വിഷയത്തിലും സമാധാനത്തിന്റെയും സഹകരണത്തിന്റെയും പാതയിലൂടെ പോകാമെന്ന് തെലങ്കാന രാഷ്ട്ര സമിതി നേതാവ് ജഗന് വാഗ്ദാനം നൽകി.\nപ്രശ്നങ്ങളൊന്നും അത്രയളുപ്പത്തിൽ പരിഹരിക്കപ്പെടാൻ പാകത്തിലുള്ളവയല്ല. ഇപ്പോഴും ഇരു സംസ്ഥാനങ്ങളുടെയും ആസ്തിബാധ്യതകൾ പങ്കിടുന്നതു സംബന്ധിച്ച് പ്രശ്നങ്ങൾ നിലനിൽക്കുന്നുണ്ട്. നിരവധിയായ ജലപ്രശ്നങ്ങൾ വേറെയും. എങ്കിലും, തർക്കങ്ങളല്ല, ജനാധിപത്യപരമായ സംഭാഷണങ്ങളാണ് വഴി എന്ന തോന്നല് ഇരുകൂട്ടർക്കും വന്നിട്ടുണ്ട്. അതിന്റെ പ്രകടചനവേദിയായിരുന്നു ജഗന്റെ സ്ഥാനാരോഹണച്ചടങ്ങ്.\nK Chandrasekhar Rao YS Jagan Mohan Reddy YSRCP


ആലപ്പുഴ-ചങ്ങനാശേരി റോഡില് പമ്പിങ് തുടങ്ങി\nTuesday, July 23, 2019 Last Updated 11 Min 22 Sec ago English Edition\nകുട്ടനാട്: ഉയര്‍ന്ന ശേഷിയുള്ള പമ്പുകള് ഉപയോഗിച്ച് ആലപ്പുഴ- ചങ്ങനാശേരി റോഡിലെ ജലനിരപ്പ് താഴ്‌ത്താനുള്ള പമ്പിങ് ഇറിഗേഷന് വകുപ്പിന്റെ നേതൃത്വത്തില് ആരംഭിച്ചു. ഇതിലൊരു പമ്പ് ഇന്നലെ പുലര്‍ച്ചെ മുതല് തന്നെ പ്രവര്‍ത്തിച്ചു തുടങ്ങിയിട്ടുണ്ട്. നെടുമുടി ഭാഗത്തിന് കിഴക്കുവശം നാട്ടായത്താണു പമ്പിങ് നടക്കുന്നത്.\nമണിക്കൂറില് 10 ലക്ഷത്തി ഇരുപതിനായിരം ലിറ്റര് വരെ വെള്ളം ഇപ്പോള് പമ്പു ചെയ്യുന്നുണ്ട്. മറ്റുരണ്ടു പമ്പുകള് ഇന്നലെ രാത്രിയോടെ പ്രവര്‍ത്തനം തുടങ്ങി. മങ്കൊമ്പ് ബ്ലോക്ക് ജങ്‌ഷന് കിഴക്കുവശത്തുള്ള മൂല പൊങ്ങാംപുറ പാടശേഖരത്തിനു സമീപമാണു പമ്പുകള് സ്‌ഥാപിച്ചിട്ടുള്ളത്.\nമന്ത്രി ജി. സുധാകരന് പമ്പിങ് സ്‌ഥലത്തെത്തി പുരോഗതി വിലയിരുത്തി. എത്രയും വേഗത്തില് എ.സി. റോഡിലെ ജലനിരപ്പ് കുറച്ചുകൊണ്ടുവരാനും റോഡ് ഗതാഗതയോഗ്യമാക്കാനുമുള്ള ശ്രമമാണ് സര്‍ക്കാര് നടത്തുന്നതെന്ന് അദ്ദേഹം പറഞ്ഞു.\nഇറിഗേഷന് എക്‌സിക്യൂട്ടീവ് എന്‍ജിനിയര് ഹരന്‍ബാബുവിന്റെ മേല്‍നോട്ടത്തിലാണ് പ്രവര്‍ത്തനങ്ങള് നടന്നുവരുന്നത്. കിര്‍ലോസ്‌കര് കമ്പനിയുടെ വിദഗ്‌ധരും സ്‌ഥലത്തുണ്ട്.


സിയോള്: ലോകരാഷ്ട്രങ്ങള് കോവിഡ് ഭീതിയുടെ നിഴലിലാണെങ്കിലും ഉത്തര കൊറിയന് ഭരണാധികാരി കിം ജോങ് ഉന്നിന് എന്തുപറ്റിയെന്ന ചോദ്യമാണ് പരസ്പരം ഉന്നയിക്കുന്നത്. കിം ജോങ് ഉന്നിന് ഹൃദയശസ്ത്രക്രിയക്കിടെ മസ്തിഷ്‌ക മരണം സംഭവിച്ചുവെന്ന് അഭ്യൂഹങ്ങള് പരക്കുമ്പോഴും അതിനെ കുറിച്ച് പ്രതികരിയ്ക്കാന് ഉത്തര കൊറിയ ഇതുവരെ തയ്യാറായിട്ടില്ല. എന്നാല് ദക്ഷിണ കൊറിയയില് നിന്നും യു.എസില് നിന്നും പല വിവരങ്ങളും വരുന്നുണ്ടെങ്കിലും ഒന്നും സ്ഥിരീകരിക്കാനാവുന്നതല്ല. ഏപ്രില് 15 മുതല് അദ്ദേഹം പൊതുവേദിയില് പ്രത്യക്ഷപ്പെട്ടിട്ടില്ല എന്നത് വാസ്തവമാണ്.\nread also : ‘മസ്തിഷ്‌കമരണം സംഭവിച്ച’ കിം ജോങ് ഉന് സിറിയന് പ്രസിഡന്റിന് കത്തയച്ചതായി ഉത്തര കൊറിയ\nഎന്നാല് ഇപ്പോള് കിമ്മിനു എന്ത് സംഭവിച്ചു എന്നുള്ളതിന് ദക്ഷിണകൊറിയ നല്‍കുന്ന ഉത്തരം അദ്ദേഹത്തിന് രോഗം വന്നതല്ല, കൊറോണാ വൈറസിനെ പേടിച്ച് ഒളിവില് കഴിയുന്നുവെന്നതാണ്. ദക്ഷിണ കൊറിയയിലെ ഉത്തര കൊറിയന് കാര്യമന്ത്രിയാണ് ഇതേകുറിച്ച് പുറത്തുവിട്ട വിവരം.\nരാജ്യത്തിന്റെ സ്ഥാപകനും കിമ്മിന്റെ മുത്തച്ഛനുമായ കിം സങ്ങിന്റെ ജന്മവാര്‍ഷിക ചടങ്ങില് സംബന്ധിക്കാത്തതോടെയാണ് കിമ്മിന്റെ അസാന്നിധ്യം ചര്‍ച്ചയായത്.\nഅധികാരമേറ്റതു മുതല് കിം ജോങ് ഉന് മുത്തച്ഛന്റെ ജന്മവാര്‍ഷിക ചടങ്ങുകളില് ഒന്നും ഒഴിവാക്കിയിട്ടില്ല. ചടങ്ങ് ഇപ്രാവശ്യവും നടന്നുവെങ്കിലും അതോടനുബന്ധിച്ചുള്ള വിരുന്ന് ഇല്ലായിരുന്നു. എന്നിട്ടും കിം പങ്കെടുത്തില്ല.\nഎന്നാല് ദക്ഷിണ കൊറിയയുടെ പുതിയ വെളിപ്പെടുത്തലിലും സംശയം പ്രകടിപ്പിച്ച് നിരവധി പേരെത്തി. കൊറോണയെ പേടിച്ച് കിം ഒളിവില് പോയതാണെങ്കില് എന്തുകൊണ്ട് ആരോഗ്യവാനായ കിമ്മിന്റെ ചിത്രം പുറത്തുവരുന്നില്ലെന്നാണ് ചോദ്യം. ഉത്തരകൊറിയയെ വീക്ഷിക്കുന്ന കൊറിയ റിസ്‌ക് ഗ്രൂപ്പ് സി.ഇ.എ ചാഡ് ഒ കാരലാണ് ഇങ്ങനൊരു സംശയം ഉന്നയിച്ചത്.\nഒന്നും പറ്റിയിട്ടില്ലെന്നും കിം ജോങ് ഉന് ജീവനോടെയും സുഖത്തോടെയും ഉണ്ടെന്നും ദക്ഷിണ കൊറിയന് സുരക്ഷാ ഉപദേഷ്ടാവ് കഴിഞ്ഞദിവസം വ്യക്തമാക്കിയിരുന്നു.. ഏപ്രില് 13 മുതല് രാജ്യത്തിന്റെ കിഴക്കന് തീരമായ വൊന്‍സാനില് കഴിഞ്ഞുവരികയാണ് അദ്ദേഹമെന്നും സംശയിക്കത്ത ഒന്നും അദ്ദേഹത്തിനില്ലെന്നും ഉപദേഷ്ടാവ് വ്യക്തമാക്കി.\nഅസാധാരണമായ ഒന്നും സംഭവിക്കുന്നില്ലെന്ന് ആത്മവിശ്വാസത്തോടെ പറയാന് രഹസ്യാന്വേഷണ വിഭാഗം സര്‍ക്കാരിന് ഉണ്ടെന്ന് ഉത്തരകൊറിയയുമായി ഇടപഴകലിന്റെ മേല്‍നോട്ടം വഹിക്കുന്ന ദക്ഷിണ കൊറിയയുടെ ഏകീകരണ മന്ത്രി കിം യെന്‍ചുല് പറഞ്ഞു.\nകഴിഞ്ഞ ഏപ്രില് 15ന് മുത്തച്ഛന്റെ പിറന്നാള് ആഘോഷചടങ്ങുകളില് കിം ജോങ് ഉന് പങ്കെടുക്കാതിരുന്നതോടെയാണ് ഉത്തരകൊറിയന് ഭരണാധികാരി ചികിത്സയിലാണെന്ന് റിപ്പോര്‍ട്ടുകള് ഉയര്‍ന്നത്. ഹൃദയ ശസ്ത്രക്രിയയെ തുടര്‍ന്ന് കിമ്മിന്റെ അരോഗ്യനില വഷളായെന്നും കിം മരണപ്പെട്ടു എന്നും റിപ്പോര്‍ട്ടുകള് ഉയര്‍ന്നു. അമേരിക്കന് രഹസ്യാന്വേഷണ വിഭാഗങ്ങളെ ഉദ്ധരിച്ചായിരുന്നു റിപ്പോര്‍ട്ട്.\nകൊറോണ വൈറസ് ബാധയില് നിന്നും രക്ഷ തേടുന്നതിന്റെ ഭാഗമായി കിം ഹൃദയ ശസ്ത്രക്രിയയ്ക്ക് വിധേയനാകുകയോ ഐസൊലേഷനില് പോകുകയോ ചെയ്തതാകാമെന്ന് ദക്ഷിണ കൊറിയ മാധ്യമങ്ങള് കഴിഞ്ഞ ആഴ്ച റിപ്പോര്‍ട്ട് ചെയ്തിരുന്നു.\nഅതേസമയം കിമ്മിന്റെ പ്രത്യേക ട്രെയിന് രാജ്യത്തെ റിസോര്‍ട്ട് ടൗണായ വൊന്‍സാനില് പ്രത്യക്ഷപ്പെട്ടതായി റിപ്പോര്‍ട്ടുകളുണ്ടായിരുന്നു. വാഷിങ്ടണ് കേന്ദ്രീകരിച്ച് പ്രവര്‍ത്തിക്കുന്ന ഉത്തരകൊറിയ മോണിറ്ററിങ് പ്രൊജക്ട് ഇതുസംബന്ധിച്ച സാറ്റലൈറ്റ് ചിത്രങ്ങള് പുറത്തുവിട്ടിരുന്നു.\nHealth South Korea Kim Jong Un covid-19\n24 മണിക്കൂറിനിടെ 1543 കോവിഡ് 19 പോസിറ്റീവ് കേസുകള് : ആരോഗ്യ മന്ത്രാലയം പുറത്തുവിട്ട ഏറ്റവും പുതിയ കണക്കുകള് ഇങ്ങനെ\nഇതരസംസ്ഥാന പ്രവാസി രജിസ്‌ട്രേഷൻ നാളെ (ഏപ്രിൽ 29) ആരംഭിക്കും


ലക്ഷ്യത്തിലേക്ക് | സര്‍വശക്തനായ ദൈവത്തിന്റെ സഭ\nലക്ഷ്യത്തെപ്പറ്റി പരാമർശിക്കുമ്പോഴെല്ലാം സവിശേഷ ഗൗരവത്തോടെയാണ് നിങ്ങൾ അത് കൈകാര്യം ചെയ്യുന്നത്; മാത്രമല്ല, അതേപ്പറ്റി നിങ്ങൾക്കെല്ലാം സവിശേഷമായ വൈകാരികതയുമുണ്ടാകും. ഒരു നല്ല ലക്ഷ്യസ്ഥാനം നേടുന്നതിനായി ദൈവത്തിനു മുമ്പാകെ കുമ്പിട്ട് വണങ്ങുമ്പോൾ, ചില ആളുകൾക്ക് തങ്ങളുട തല നിലം തൊടുന്നതു വരെ കാത്തിരിക്കാൻ കഴിയില്ല. നിങ്ങളുടെ ആകാംക്ഷ എനിക്ക് തിരിച്ചറിയാൻ കഴിയും, അത് വാക്കുകളിൽ പ്രകടിപ്പിക്കേണ്ട ആവശ്യമില്ല. നിങ്ങളുടെ ശരീരം ദുരന്തത്തിൽ പതിക്കരുത് എന്നതിൽ കൂടുതൽ നിങ്ങൾ ഒന്നും ആഗ്രഹിക്കുന്നില്ല. ഭാവിയിൽ നിത്യശിക്ഷയിലേക്ക് വീണുപോകാൻ നിങ്ങൾ അത്രപോലും ആഗ്രഹിക്കുന്നുല്ല. കുറച്ചുകൂടി സ്വതന്ത്രമായും ആയാസരഹിതമായും ജീവിക്കാൻ സാധിക്കുമെന്നു മാത്രം നിങ്ങൾ പ്രതീക്ഷിക്കുന്നു. അതിനാൽ ലക്ഷ്യത്തെക്കുറിച്ച് പറയുമ്പോഴെല്ലാം നിങ്ങൾ പ്രത്യേകിച്ച് അസ്വസ്ഥരാകുന്നു, വേണ്ടത്ര ശ്രദ്ധയില്ലെങ്കിൽ നിങ്ങൾ ദൈവത്തെ പ്രകോപിപ്പിക്കുകയും അങ്ങനെ അർഹിക്കുന്ന ശിക്ഷയ്ക്ക് വിധേയരാകുകയും ചെയ്യുമെന്ന് നിങ്ങൾ വളരെ ഭയപ്പെടുന്നു. ലക്ഷ്യസ്ഥാനത്തിനായി വിട്ടുവീഴ്ചകൾ ചെയ്യാൻ നിങ്ങൾ മടികാണിച്ചിട്ടില്ല. ഒരുകാലത്ത് വക്രബുദ്ധികളും വഴിതെറ്റിയവരുമായിരുന്ന നിങ്ങളിൽ പലരും സവിശേഷമായി സൗമ്യരും ആത്മാർത്ഥതയുള്ളവരുമായി മാറിയിട്ടുണ്ട്; നിങ്ങളുടെ ആത്മാർത്ഥ ഭാവം ആളുകളെ വല്ലാതെ ഭയപ്പെടുത്തുന്നു. എന്നിരുന്നാലും, നിങ്ങൾക്കെല്ലാവർക്കും “സത്യസന്ധമായ” ഹൃദയങ്ങളുണ്ട്. മാത്രമല്ല, പരാതിയോ വഞ്ചനയോ ഭക്തിയോ ഒന്നുംതന്നെ ബാക്കി വയ്ക്കാതെ നിങ്ങളുടെ ഹൃദയരഹസ്യങ്ങൾ നിങ്ങൾ എനിക്ക് മുന്നിൽ സദാ വെളിപ്പെടുത്തിയിട്ടുണ്ട്. മൊത്തത്തിൽ, നിങ്ങളുടെ സത്തയുടെ അഗാധ ഉള്ളറകളിലുള്ള പ്രധാനപ്പെട്ട കാര്യങ്ങൾ വളരെ നിഷ്കളങ്കമായി നിങ്ങൾ എന്നോട് “ഏറ്റുപറഞ്ഞിട്ടുണ്ട്.” തീർച്ചയായും, ഞാൻ ഒരിക്കലും അത്തരം കാര്യങ്ങളിൽനിന്ന് ശ്രദ്ധ തിരിച്ചിട്ടില്ല, കാരണം എന്നെ സംബന്ധിച്ചിടത്തോളം അവയെല്ലാം വളരെ പരിചിതങ്ങളാണ്. അന്തിമ ലക്ഷ്യം കൈവരിക്കാൻ നിങ്ങൾ ഒരു തീക്കടലിൽ പ്രവേശിച്ചേക്കാം. എന്നാലും ദൈവത്തിന്റെ അംഗീകാരം നേടുന്നതിന് ഒരു രോമം പോലും നിങ്ങൾ നഷ്ടപ്പെടുത്തുകയില്ല. നിങ്ങളോട് ഞാൻ വല്ലാതെ പിടിവാശി കാണിക്കുന്നതുകൊണ്ടല്ല അത്; ഞാൻ ചെയ്യുന്ന എല്ലാ കാര്യങ്ങളും നേരിട്ട് കാണാനുള്ള ഭക്തിയുള്ള ഹൃദയം നിങ്ങൾക്ക് ഒട്ടും ഇല്ലാത്തതിനാലാണ്. ഞാൻ ഇപ്പോൾ പറഞ്ഞത് നിങ്ങൾക്ക് മനസ്സിലായില്ല എന്നുവരാം, അതിനാൽ ലളിതമായ ഒരു വിശദീകരണം നൽകാം: നിങ്ങളുടെ ആവശ്യം സത്യവും ജീവനുമല്ല, എങ്ങനെ പെരുമാറണം എന്നതിനുള്ള തത്ത്വങ്ങളുമല്ല, എന്‍റെ ശ്രമകരമായ പ്രവർത്തിയുമല്ല. മറിച്ച്, നിങ്ങൾക്ക് ആവശ്യമുള്ളത് നിങ്ങൾ ജഡത്തിൽ കൈവശം വയ്ക്കുന്ന സകലതുമാണ്—സമ്പത്ത്, പദവി, കുടുംബം, വിവാഹം തുടങ്ങിയവ. എന്റെ വാക്കുകളെയും പ്രവത്തികളെയും നിങ്ങൾ പൂർണ്ണമായും തള്ളികളയുകയാണ്. അതിനാൽ നിങ്ങളുടെ വിശ്വാസം ഒറ്റവാക്കിൽ എനിക്ക് സംഗ്രഹിക്കാം: നാമമാത്രം. നിങ്ങൾ ഏറ്റവും ആത്മാർപ്പണം ചെയ്തിരിക്കുന്ന കാര്യങ്ങൾ നേടിയെടുക്കാൻ നിങ്ങൾ ഏതറ്റം വരെയും പോകും. എന്നാൽ നിങ്ങളുടെ ദൈവവിശ്വാസവുമായി ബന്ധപ്പെട്ട കാര്യങ്ങളിൽ അങ്ങനെ ചെയ്യില്ലെന്ന് ഞാൻ കണ്ടെത്തിയിട്ടുണ്ട്. പകരം നിങ്ങൾ ഭക്തിയും ആത്മാർഥതയും ആപേക്ഷികമാണ്. അതുകൊണ്ടാണ് ഏറ്റവും ആത്മാർത്ഥ ഹൃദയമില്ലാത്തവർ ദൈവത്തിലുള്ള അവരുടെ വിശ്വാസത്തിൽ പരാജയപ്പെട്ടവരാണെന്നു ഞാൻ പറയുന്നത്. ശ്രദ്ധാപൂർവ്വം ചിന്തിച്ചു നോക്കൂ—നിങ്ങളുടെ ഇടയിൽ പരാജിതരല്ലേ അധികവും?\nഅവരവരുടെ പ്രവൃത്തികളുടെ ഫലമായാണ് ദൈവത്തിലുള്ള വിശ്വാസത്തിൽ വിജയം കൈവരിക്കുന്നതെന്ന് നിങ്ങൾ അറിഞ്ഞിരിക്കേണ്ടതുണ്ട്; ആളുകൾ വിജയിക്കുന്നതിനു പകരം പരാജയപ്പെടുന്നതും അവരവരുടെ പ്രവൃർത്തികൾ മൂലമാണ്, മറ്റൊന്നും ഒരു പങ്കും വഹിക്കുന്നില്ല. ദൈവത്തിൽ വിശ്വസിക്കുന്നതിനെക്കാൾ കൂടുതൽ ബുദ്ധിമുട്ടുള്ളതും കൂടുതൽ കഷ്ടപ്പാടുകൾ നിറഞ്ഞതുമായ എന്തെങ്കിലും നേടാൻ നിങ്ങൾ എന്തും ചെയ്യുമെന്ന് ഞാൻ വിശ്വസിക്കുന്നു. മാത്രമല്ല നിങ്ങൾ അതിനെ വളരെ ഗൗരവമായെടുക്കുകയും ചെയ്യും. അതിൽ പിഴവുകളൊന്നും വരാൻ നിങ്ങൾ ആഗ്രഹിക്കുകയുമില്ല. സ്വന്തം ജീവിതത്തിൽ നിങ്ങളെല്ലാവരും നടത്തുന്ന നിരന്തര പരിശ്രമങ്ങളാണിവ. സ്വന്തം കുടുംബത്തിൽ ഒരാളെ വഞ്ചിക്കാത്ത സാഹചര്യത്തിൽ പോലും എന്റെ ജഡത്തെ വഞ്ചിക്കാൻ നിങ്ങൾക്കു കഴിയുന്നു. ഇതാണ് നിങ്ങളുടെ സ്ഥിരം പെരുമാറ്റവും നിങ്ങളുടെ ജീവിതസിദ്ധാന്തവും. നിങ്ങളുടെ ലക്ഷ്യം തികച്ചും മനോഹരവും നിങ്ങൾ ആഗ്രഹിക്കുന്നത് പോലെയും ആയിരിക്കാൻ, നിങ്ങളുടെ ലക്ഷ്യസ്ഥാനം നേടാനായി എന്നെ വഞ്ചിക്കാൻ നിങ്ങൾ ഇപ്പോഴും ഒരു കപട മുഖഭാവം പ്രദർശിപ്പിക്കുന്നില്ലേ? നിങ്ങളുടെ ഭക്തി, നിങ്ങളുടെ ആത്മാർത്ഥത പോലെതന്നെ, താൽക്കാലികമാണെന്ന് ഞാനറിയുന്നു. നിങ്ങളുടെ ദൃഢനിശ്ചയവും നിങ്ങൾ നൽകുന്ന വിലയും ഇപ്പോഴത്തെ നിമിഷത്തിനു വേണ്ടി മാത്രമല്ലേ, ഭാവിക്ക് വേണ്ടിയല്ലല്ലോ? കൈമാറ്റം നടത്തുകയെന്ന ഏക ലക്ഷ്യത്തോടെ, മനോഹരമായ ഒരു ലക്ഷ്യം ഉറപ്പാക്കാനുള്ള അവസാന ശ്രമം നടത്തുക എന്നത് മാത്രമാണ് നിങ്ങൾക്ക് ആവശ്യം. സത്യത്തോട് കടപ്പെടുന്നത് ഒഴിവാക്കുന്നതിനായല്ല ഈ ശ്രമം നിങ്ങൾ നടത്തുന്നത്, ഞാൻ നൽകിയ വില തിരിച്ചു നൽകുകന്നതിനുമല്ല. ചുരുക്കത്തിൽ, നിങ്ങൾ‌ക്ക് ആവശ്യമുള്ളത് നേടുന്നതിനായി സമർത്ഥമായ തന്ത്രങ്ങൾ പ്രയോഗിക്കാൻ മാത്രമേ നിങ്ങൾ ആഗ്രഹിക്കുന്നുള്ളൂ. പക്ഷേ, അതിനായി തുറന്ന യുദ്ധം ചെയ്യില്ല. ഇത് നിങ്ങളുടെ ഹൃദയംഗമമായ ആഗ്രഹമല്ലേ? നിങ്ങൾ സ്വയം കപടവേഷം അണിയരുത്, ലക്ഷ്യസ്ഥാനത്തെ കുറിച്ച് തലപുകഞ്ഞ് ആലോചിച്ച് ഉണ്ണാനോ ഉറങ്ങാനോ കഴിയാത്ത അവസ്ഥയിലേക്ക് എത്തുകയുമരുത്. നിങ്ങളുടെ അന്തിമഫലം ഒടുവിൽ നിർണ്ണയിക്കപ്പെടും എന്നത് സത്യമല്ലേ? സത്യസന്ധമായ തുറന്ന ഹൃദയത്തോടെ നിങ്ങൾ ഓരോരുത്തരും സ്വന്തം കടമ കഴിവിന്റെ പരമാവധി നിർവഹിക്കുകയും ആവശ്യമായ വില നൽകാൻ തയ്യാറാകുകയും വേണം. നിങ്ങൾ പറഞ്ഞതുപോലെ, ആ ദിവസം വരുമ്പോൾ, ദൈവത്തിനായി കഷ്ടം അനുഭവിക്കുകയോ വില നൽകുകയോ ചെയ്ത ഒരാളോടും ദൈവം ഉപേക്ഷ കാണിക്കില്ല. ഇത്തരത്തിലുള്ള ബോധ്യം മുറുകെ പിടിക്കുന്നത് നല്ലതാണ്, മാത്രമല്ല നിങ്ങളത് ഒരിക്കലും മറക്കരുത് എന്നതും ശരിയാണ്. ഈ രീതിയിൽ മാത്രമേ നിങ്ങളുടെ കാര്യത്തിൽ എന്റെ മനസ്സിനെ എനിക്ക് ശാന്തമക്കാൻ കഴിയൂ. അല്ലാത്തപക്ഷം, നിങ്ങൾ എന്നെന്നേക്കുമായി എന്റെ മനസ്സിന് സ്വസ്ഥത നൽകാൻ കഴിയാത്ത ആളുകളായിരിക്കും. നിങ്ങൾ എന്നെന്നേക്കുമായി എന്റെ അരുചിയുടെ പാത്രങ്ങളായിരിക്കും. നിങ്ങൾക്കെല്ലാവർക്കും സ്വന്തം മനഃസാക്ഷിയെ പിന്തുടരാനും നിങ്ങളുടേതായ എല്ലാം എനിക്കായി നൽകാനും കഴിയുമെങ്കിൽ, എന്‍റെ പ്രവർത്തനത്തിനായി സർവശ്രമവും നടത്തുകയും ആജീവനാന്ത ഊർജ്ജം എന്‍റെ സുവിശേഷ വേലയ്ക്കായി നീക്കിവെക്കുകയും ചെയ്യുന്നെങ്കിൽ, നിങ്ങളെപ്രതി എന്റെ ഹൃദയം നിങ്ങൾക്കായി പലപ്പോഴും സന്തോഷത്താൽ തുടിക്കില്ലേ? ഈ രീതിയിൽ, നിങ്ങളെക്കുറിച്ച് എന്റെ മനസ്സിനെ പൂർണ്ണമായും ശാന്തമാക്കി വയ്ക്കാൻ എനിക്ക് കഴിയില്ലേ? ഞാൻ പ്രതീക്ഷിക്കുന്നതിന്റെ വളരെ ചെറിയ ഒരു ഭാഗം മാത്രമാണ് നിങ്ങൾക്ക് ചെയ്യാൻ കഴിയുന്നത്. അത് ലജ്ജാകരമാണ്. കാര്യങ്ങൾ ഇങ്ങനെയായിരിക്കെ, നിങ്ങൾ പ്രതീക്ഷിക്കുന്നത് എന്നിൽനിന്ന് തേടാൻ നിങ്ങൾക്ക് എങ്ങനെ ധൈര്യം വരുന്നു?\nനിങ്ങളുടെ ലക്ഷ്യസ്ഥാനവും ഭാഗധേയവും നിങ്ങൾക്ക് വളരെ പ്രധാനമാണ്, വളരെയധികം ആശങ്കാജനകമാണ്. അതീവ ശ്രദ്ധയോടെ കാര്യങ്ങൾ ചെയ്യുന്നില്ലെങ്കിൽ—അപ്പോൾ നിങ്ങൾക്കു ലക്ഷ്യത്തിൽ എത്താൻ കഴിയില്ലെന്ന് അർത്ഥം—സ്വന്തം ഭാഗധേയം നിങ്ങൾതന്നെ നശിപ്പിക്കുകയാണെന്നു നിങ്ങൾ വിശ്വസിക്കുന്നു. പക്ഷേ, ലക്ഷ്യസ്ഥാനത്തിനായി മാത്രം പരിശ്രമിക്കുന്ന ആളുകളുടെ അദ്ധ്വാനം പാഴാകുകയാണെന്ന് നിങ്ങൾക്ക് എപ്പോഴെങ്കിലും തോന്നിയിട്ടുണ്ടോ? അത്തരം ശ്രമങ്ങൾ ആത്മാർഥമല്ല—അവ വ്യാജവും വഞ്ചനാപരവുമാണ്. അങ്ങനെയാണെങ്കിൽ ലക്ഷ്യസ്ഥാനത്തിനായി മാത്രം പ്രവർത്തിക്കുന്നവർ അന്തിമ പരാജയത്തിന്‍റെ തുടക്കത്തിലാണ്. കാരണം ദൈവത്തിലുള്ള ഒരാളുടെ വിശ്വാസത്തിലെ പരാജയത്തിനു കാരണമാകുന്നത് വഞ്ചനയാണ്. എനിക്ക് മുഖസ്തുതിയോ പുകഴ്ത്തലോ തരുന്നതും എന്‍റെ കാര്യത്തിൽ അത്യുത്സാഹം കാണിക്കുന്നതും ഞാൻ ഇഷ്ടപ്പെടുന്നില്ലെന്ന് മുമ്പേ പറഞ്ഞിട്ടുള്ളതാണ്. സത്യസന്ധരായ ആളുകൾ എന്റെ സത്യത്തെയും പ്രതീക്ഷകളെയും അഭിമുഖീകരിക്കാനാണ് ഞാൻ ഇഷ്ടപ്പെടുന്നത്. ഇനിയും, എന്റെ ഹൃദയത്തോട് വളരെയധികം കരുതലും പരിഗണനയും കാണിക്കാൻ ആളുകൾക്ക് കഴിയുന്നതും എനിക്കായി സർവ്വവും ത്യജിക്കാൻ പോലും അവർ പ്രാപ്തരായിരിക്കുന്നതും എനിക്കു ഏറെ ഇഷ്ടമാണ്. ഈ വിധത്തിൽ മാത്രമേ എന്റെ ഹൃദയത്തെ ആശ്വസിപ്പിക്കാൻ കഴിയൂ. ഇപ്പോൾതന്നെ എനിക്ക് അനിഷ്ടമുള്ളള എത്ര കാര്യങ്ങൾ നിങ്ങളിലുണ്ട്? ഞാൻ ഇഷ്ടപ്പെടുന്ന എത്ര കാര്യങ്ങൾ നിങ്ങളിലുണ്ട്? നിങ്ങളുടെ ലക്ഷ്യത്തിനായി നിങ്ങൾ മുന്നോട്ടു വെച്ചിരിക്കുന്ന വൃത്തികെട്ട പ്രകടനങ്ങളെല്ലാം നിങ്ങളാരുംതന്നെ തിരിച്ചറിഞ്ഞിട്ടില്ല എന്നതായിരിക്കുമോ?\nശുഭാപ്തിവിശ്വാസം നിറഞ്ഞതും ഉന്നതി ആഗ്രഹിക്കുന്നതുമായ ഒരു ഹൃദയത്തെയും വേദനിപ്പിക്കാൻ എന്റെ ഹൃദയത്തിൽ ഞാൻ ആഗ്രഹിക്കുന്നില്ല. വിശ്വസ്തതയോടെ തന്റെ കടമ നിർവഹിക്കുന്ന ആരുടെയെങ്കിലും ഊർജ്ജം ചോർത്തിക്കളായൻ അത്രപോലും ഞാൻ ആഗ്രഹിക്കുന്നില്ല. എന്നിരുന്നാലും, നിങ്ങളുടെ അപര്യാപ്തതകളെക്കുറിച്ചും നിങ്ങളുടെ ഹൃദയത്തിന്റെ അഗാധ ഉള്ളറകളിൽ കിടക്കുന്ന മലിനമായ ആത്മാവിനെക്കുറിച്ചും ഓരോരുത്തരെയും ഞാൻ ഓർമ്മിപ്പിക്കേണ്ടതുണ്ട്. ഇത് ഞാൻ ചെയ്യുന്നത് എന്റെ വാക്കുകളുമായി മുഖാമുഖം വരുമ്പോൾ നിങ്ങളുടെ യഥാർത്ഥ ഹൃദയം അർപ്പിക്കാൻ നിങ്ങൾക്ക് കഴിയുമെന്ന പ്രതീക്ഷയിലാണ്. കാരണം ആളുകൾ എന്നെ വഞ്ചിക്കുന്നതാണ് ഞാൻ ഏറ്റവും വെറുക്കുന്നത്. എന്റെ പ്രവൃത്തിയുടെ അവസാന ഘട്ടത്തിൽ, നിങ്ങളുടെ ഏറ്റവും മികച്ച പ്രകടനം നടത്താൻ നിങ്ങൾക്ക് കഴിയുമെന്നു മാത്രം ഞാൻ പ്രതീക്ഷിക്കുന്നു. കൂടാതെ അർദ്ധഹൃദയത്തോടെയല്ല, മറിച്ച് പൂർണ്ണഹൃദയത്തോടെ സ്വയം സമർപ്പിക്കുമെന്നും ഞാൻ പ്രതീക്ഷിക്കുന്നു. തീർച്ചയായും, നിങ്ങൾക്കെല്ലാവർക്കും നല്ല ലക്ഷ്യസ്ഥാനം കൈവരിക്കാനാകുമെന്നും ഞാൻ പ്രതീക്ഷിക്കുന്നു. എന്നിരുന്നാലും, ഞാൻ വെച്ചിരിക്കുന്ന വ്യവസ്ഥ ഇപ്പോഴുമുണ്ട്, അതായത് നിങ്ങളുടെ സമ്പൂർണവും അന്തിമവുമായ ഭക്തി എനിക്ക് സമർപ്പിക്കുന്ന കാര്യത്തിൽ ഏറ്റവും മികച്ച തീരുമാനം നിങ്ങൾ എടുക്കണം എന്നതാണ് അത്. സമ്പൂർണമായ ആ ഭക്തി ആർക്കെങ്കിലും ഇല്ലെങ്കിൽ, അവൻ തീർച്ചയായും പിശാചിനു വിലപ്പെട്ട ആസ്തിയാണ്. ഞാൻ അവനെ ഇനിമുതൽ ഉപയോഗിക്കാനായി കാത്തുവയ്ക്കില്ല. പകരം മാതാപിതാക്കളാൽ പരിപാലിക്കപ്പെടുന്നതിന് അവനെ വീട്ടിലേക്ക് അയയ്‌ക്കും. എന്റെ പ്രവൃർത്തി നിങ്ങൾക്ക് ഒരു വലിയ സഹായമാണ്; നിങ്ങളിൽനിന്ന് ലഭിക്കുമെന്ന് ഞാൻ പ്രതീക്ഷിക്കുന്നത് സത്യസന്ധവും ഉന്നതിയിലേക്ക് പോകാൻ ആഗ്രഹിക്കുന്നതുമായ ഒരു ഹൃദയമാണ്. എന്നാൽ, ഇപ്പോഴും എന്റെ കൈകൾ ശൂന്യമായി തുടരുന്നു. ഇതൊന്നു ചിന്തിക്കുക: ഒരു നാൾ ഞാൻ, വാക്കുകൾകൊണ്ട് പറയാൻ കഴിയുന്നതിലപ്പുറം, അതീവ ദുഃഖിതനാണെങ്കിൽ നിങ്ങളോടുള്ള എന്റെ മനോഭാവം എന്തായിരിക്കും? ഞാൻ നിങ്ങളോട് ആയിരിക്കുന്നതുപോലെ അപ്പോഴും സൗഹൃദ ഭാവത്തിൽ ആയിരിക്കുമോ? എന്റെ ഹൃദയം ഇപ്പോഴത്തേതുപോലെ അപ്പോഴും സ്വച്ഛമായിരിക്കുമോ? വയലിൽ കഠിനമായി പണിചെയ്തിട്ടും ഒരു ധാന്യമണി പോലും വിളവെടുക്കാത്ത ഒരാളുടെ വികാരങ്ങൾ നിങ്ങൾ മനസ്സിലാക്കുന്നുണ്ടോ? ഒരു വലിയ തിരിച്ചടി നേരിടുമ്പോൾ ഒരു വ്യക്തിയുടെ ഹൃദയത്തെ അത് എത്രമാത്രം മുറിവേൽപ്പിക്കുന്നുവെന്ന് നിങ്ങൾ മനസ്സിലാക്കുന്നുണ്ടോ? ഒരിക്കൽ ഏറെ പ്രതീക്ഷകൾ ഉണ്ടായിരുന്ന, എന്നാൽ തെറ്റിപ്പിരിയേണ്ടിവന്ന, ഒരു വ്യക്തിയുടെ കയ്പ്പ് നിങ്ങൾക്ക് ആസ്വദിക്കാനാകുമോ? പ്രകോപിതനായ ഒരു വ്യക്തിയിൽനിന്ന് ക്രോധം പുറത്തുവരുന്നത് നിങ്ങൾ കണ്ടിട്ടുണ്ടോ? ശത്രുതയ്ക്കും വഞ്ചനയ്ക്കും പാത്രമായ ഒരു വ്യക്തിയുടെ പ്രതികാരാവേശം നിങ്ങൾക്ക് അറിയാമോ? ഈ ആളുകളുടെ മാനസികാവസ്ഥ നിങ്ങൾ മനസ്സിലാക്കുന്നുവെങ്കിൽ, പ്രതികാരസമയത്ത് ദൈവത്തിനുണ്ടാവുന്ന മനോഭാവം സങ്കൽപ്പിക്കാൻ നിങ്ങൾ‌ക്ക് പ്രയാസമുണ്ടാവില്ല എന്ന് ഞാൻ കരുതുന്നു! അവസാനമായി, നിങ്ങളുടെ ലക്ഷ്യസ്ഥാനത്തിനായി നിങ്ങൾ എല്ലാവരും ഗൗരവമായ ശ്രമം നടത്തുമെന്ന് ഞാൻ പ്രതീക്ഷിക്കുന്നു. നിങ്ങളുടെ ശ്രമങ്ങളിൽ വഞ്ചനാപരമായ മാർഗ്ഗങ്ങൾ പ്രയോഗിക്കാതിരിക്കുന്നതാവും നിങ്ങൾക്ക് നല്ലത്, അല്ലാത്തപക്ഷം നിങ്ങളുടെ കാര്യത്തിൽ എനിക്കു ഹൃദയത്തിൽ തുടർന്നും നിരാശയായിരിക്കും ഉണ്ടാവുക. അത്തരം നിരാശ എന്തിലേക്ക് നയിക്കുന്നു? നിങ്ങൾ സ്വയം വിഡ്ഢികളാകുകയല്ലേ? ലക്ഷ്യസ്ഥാനത്തെക്കുറിച്ച് ചിന്തിക്കുകയും അത് നശിപ്പിക്കുകയും ചെയ്യുന്നവരെ രക്ഷിക്കുക അതീവ ദുഷ്കരമാണ്. പ്രകോപിതനും ക്ഷുഭിതനുമായാലും അത്തരമൊരു വ്യക്തിയോട് ആരാണ് സഹതപിക്കുക? ചുരുക്കത്തിൽ, നിങ്ങൾക്ക് അനുയോജ്യവും നല്ലതുമായ ഒരു ലക്ഷ്യസ്ഥാനം ലഭിക്കണമെന്നു ഞാൻ ഇപ്പോഴും ആഗ്രഹിക്കുന്നു. അതിലുപരി, നിങ്ങളാരും ദുരന്തത്തിൽ അകപ്പെടാതിരിക്കാനും.\nമുമ്പത്തേത്: നിങ്ങളുടെ കൂറ് ആരോടാണ്?\nഅടുത്തത്: മൂന്ന് അനുശാസനങ്ങൾ


'അപ്പൻ' നിങ്ങളെ ഞെട്ടിക്കും; മലയാളം ഇന്നോളം കാണാത്ത കഥയുമായി മജുവും സണ്ണിയും! - Latest News From Mollywood - Online Peeps\nസണ്ണി വെയ്ൻ നായകനാകുന്ന അപ്പൻ റിലീസിനൊരുങ്ങുകയാണ്. അച്ഛൻ – മകൻ ബന്ധം പറയുന്ന നിരവധി ചിത്രങ്ങൾ മലയാള സിനിമാ ചരിത്രത്തിൽ കാണാൻ കഴിയുമെങ്കിലും സണ്ണി വെയ്ൻ നായകനാവുന്ന ‘അപ്പൻ’ വ്യത്യസ്തമാകുന്നത് ഉള്ളടക്കത്തിലാണ്. നമ്മൾ അത്ര കണ്ട് ശീലിക്കാത്ത, എന്നാൽ യാഥാർത്ഥ്യവുമായി പൂർവ്വാധികം ചേർന്നുനിൽക്കുന്ന ജീവിതങ്ങളായിരിയ്ക്കും ‘അപ്പനി’ൽ നമുക്ക് സംവിധായകൻ മജു കാണിച്ചു തരിക.\nരണ്ടു തലമുറകളിലെ പിതൃപുത്ര ബന്ധത്തിന്റെ ആഴങ്ങളിലൂടെയാണ് ‘അപ്പൻ’ സഞ്ചരിക്കുന്നത്. വൈൽഡ് ആയ, സർവ്വവും വെട്ടിപ്പിടിക്കാനും, അധികാരം സ്ഥാപിക്കാനും തന്റെ ഏറ്റവും മോശം അവസ്ഥയിലും ശ്രമിക്കുന്ന ഒരച്ഛന്റെയും, താൻ ഒരിക്കലും തന്റെ പിതാവിനേപ്പോലെ ഒരു അപ്പൻ ആകരുത് എന്ന് ആഗ്രഹിക്കുന്ന മകന്റെയും കഥ വളരെ റോ ആയി, ഇന്റൻസ് ആയി സ്‌ക്രീനിൽ എത്തിക്കാനാണ് സംവിധായകൻ മജു ശ്രമിച്ചിരിക്കുന്നത്. പോൾ തോമസ് ആൻഡേഴ്സന്റെ ‘There Will Be Blood’ നൽകുന്ന ആ ഒരു അറ്റ്മോസ്‌ഫിയർ ‘അപ്പനി’ൽ പലയിടത്തും കണ്ടേക്കം! ഇന്റൻസിറ്റി അവസാനം വരെ നിലനിർത്താൻ തികവുറ്റ സാങ്കേതിക വശങ്ങൾക്കൊപ്പം തന്നെ എടുത്തു പറയേണ്ടത് ആണ് ഓരോ അഭിനേതാക്കളുടെയും പ്രകടനങ്ങളായിരിക്കും!\nഒരേ ടോണിലുള്ള കഥാപാത്രങ്ങളും, സമ്മിശ്രാഭിപ്രായങ്ങൾ ഏറ്റുവാങ്ങിയ ഏതാനും സിനിമാ സെലക്ഷൻസിനുമപ്പുറം, സണ്ണി വെയ്നു ലഭിച്ച ഒരു ഫ്രഷ് ബ്രെത് ആണ് ‘അപ്പനി’ലെ കഥാപാത്രം എന്ന് ട്രൈലറിൽ നിന്നു തന്നെ വ്യക്തമാണ്. കൂടെ അലൻസിയറും തന്റെ ഏറ്റവും മികച്ച പ്രകടനങ്ങളിൽ ഒന്നുമായി നിറഞ്ഞു നിൽക്കും! ഗ്രേസ് ആന്റണി, അനന്യ, പോളി വിത്സൻ, വിജിലേഷ്, രാധികാ രാധാകൃഷ്ണൻ തുടങ്ങിയവരുൾപ്പെടുന്ന താരനിരയും അവരവരുടേതായ വേഷങ്ങൾ മനോഹരമാക്കിയിട്ടുണ്ട്.\nവളരെ പ്രോമിസിങ് ആയ യുവസംവിധായകരുടെ നിരയിലേയ്ക്ക് ചേർത്തുവയ്ക്കാൻ മജു എന്ന സംവിധായകൻ എന്തുകൊണ്ടും യോഗ്യനാണെന്ന് ഈ ചിത്രം അടയാളപ്പെടുത്തും. ഓരോ ഷോട്ടും കഥയെ എങ്ങനെ മുന്നോട്ട് കൊണ്ടുപോകണം എന്ന് ആഴത്തിൽ പഠിച്ച് അതിനെ സ്ക്രീനിൽ എത്തിക്കുവാൻ ശ്രമിച്ചിട്ടുണ്ട് സംവിധായകൻ. ഈ.മ.യൗ, ജോജി എല്ലാം മലയാളി പ്രേക്ഷകർക്ക് നൽകിയ ഒരു ഫീൽ ഉണ്ട്. ‘അപ്പൻ’ എന്ന സിനിമ നിങ്ങൾക്ക് നൽകാനിരിക്കുന്നതും അതേ എക്സ്പീരിയൻസ് തന്നെ ആയിരിക്കും!\nഇത്തവണത്തെ സംസ്ഥാനപുരസ്കാരം നേടിയ ‘വെള്ള’ത്തിന്റെ നിർമ്മാതാക്കളായ ജോസ്കുട്ടി മഠത്തിൽ, രഞ്ജിത്ത് മണബ്രക്കാട്ട് എന്നിവർ ചേർന്ന് ടൈനി ഹാൻഡ്സ് പ്രൊഡക്ഷൻസിന്റെ ബാനറിൽ സണ്ണി വെയ്ൻ പ്രൊഡക്ഷൻസുമായി ചേർന്ന് നിർമ്മിക്കുന്ന ‘അപ്പൻ’ 2022-ൽ മലയാളത്തിലെ മികച്ച സിനിമാ കാഴ്ചകളിൽ ഒന്ന് തന്നെയായിരിക്കുമെന്നതിൽ സംശയമില്ല!\n“ഓരോ ഉണ്ണാക്കന്മാര്.. പൊരുതി ജയിച്ചു വന്ന പെണ്ണിനെ നോക്കി ‘ഇവളാ ആൺകുട്ടി’ എന്ന് പറയുന്ന, മറ്റവന്മാരേ, ലേശം ഉളുപ്പ്!! ” അനു പാപ്പച്ചൻ എഴുതുന്നു\nഉദ്ദേശം മനസ്സിലായി, തലക്കെട്ട് പറഞ്ഞ് കുത്തിതിരിപ്പ് ഉണ്ടാക്കി വൈറൽ ആവാൻ അല്ലേ? ; ആരാധകൻ്റെ കമൻ്റ് മുക്കി സുബി സുരേഷ്\n‘ഞാൻ ഒരു മോഹൻലാൽ ഫാൻ ആണ്’ അപ്പോൾ മമ്മൂട്ടിയോ..?? നടൻ ആസിഫ് അലി തുറന്നു പറയുന്നു


ജിമ്മി അലക്‌സ് (28) റ്റാമ്പായില് നിര്യാതനായി – കേരള ടൈംസ്\nHome / ചരമം / ജിമ്മി അലക്‌സ് (28) റ്റാമ്പായില് നിര്യാതനായി\nജിമ്മി അലക്‌സ് (28) റ്റാമ്പായില് നിര്യാതനായി\nറ്റാമ്പാ, ഫ്‌ളോറിഡ : അമ്പലത്തുങ്കല് അലക്‌സിന്റെയും (ചാണ്ടപ്പിള്ള) റോസിലിയുടെയും ഇളയമകന് ജിമ്മി അലക്‌സ് (28) നിര്യാതനായി. ഒര്‍ലാന്‍ഡോയിലെ യൂണിവേഴ്‌സിറ്റി ഓഫ് സെന്‍ട്രല് ഫ്‌ളോറിഡയില് ഡോക്ടറേറ്റ് ബിരുദ വിദ്യാര്‍ത്ഥി ആയിരുന്ന അദ്ദേഹം ജൂലൈ 28ന് ആണ് മരണമടഞ്ഞത്. ഓഗസ്റ്റ്2ബുധനാഴ്ച, റ്റാമ്പായില് സെഫ്‌നറിലെ സെന്‍റ് ജോസഫ് സീറോ മലബാര് പള്ളിയില് (5501 Williams Rd, Seffner, FL 33584)6മണി മുതല്9വരെ പൊതുദര്‍ശനം നടത്തപ്പെടും. ഓഗസ്റ്റ്3വ്യാഴാഴ്ച 10 മണിക്ക് അവിടെ വച്ചു തന്നെ ഷിക്കാഗോ സീറോ മലബാര് രൂപതാ മെത്രാന് മാര് ജേക്കബ് അങ്ങാടിയത്തിന്റെ മുഖ്യ കാര്‍മ്മികത്വത്തില് സംസ്കാര ശുശ്രുഷകള് നടത്തും . തുടര്‍ന്ന് സംസ്കാരം റിവര്‍വ്യൂ സെറെനിറ്റി മെഡോസില് (Serentiy Meadows, 6919 Providence Rd, Riverview FL 33578) നടക്കും. സഹോദരങ്ങള് : ജിജോ അലക്‌സ് , ജിജി അലക്‌സ്. സഹോദരപത്‌നി: അനീഷ അലക്‌സ് . സഹോദരപുത്രിമാര് : സോഫിയ &…\nറ്റാമ്പാ, ഫ്‌ളോറിഡ : അമ്പലത്തുങ്കല് അലക്‌സിന്റെയും (ചാണ്ടപ്പിള്ള) റോസിലിയുടെയും ഇളയമകന് ജിമ്മി അലക്‌സ് (28) നിര്യാതനായി.\nഒര്‍ലാന്‍ഡോയിലെ യൂണിവേഴ്‌സിറ്റി ഓഫ് സെന്‍ട്രല് ഫ്‌ളോറിഡയില് ഡോക്ടറേറ്റ് ബിരുദ വിദ്യാര്‍ത്ഥി ആയിരുന്ന അദ്ദേഹം ജൂലൈ 28ന് ആണ് മരണമടഞ്ഞത്.\nഓഗസ്റ്റ്2ബുധനാഴ്ച, റ്റാമ്പായില് സെഫ്‌നറിലെ സെന്‍റ് ജോസഫ് സീറോ മലബാര് പള്ളിയില് (5501 Williams Rd, Seffner, FL 33584)6മണി മുതല്9വരെ പൊതുദര്‍ശനം നടത്തപ്പെടും.\nഓഗസ്റ്റ്3വ്യാഴാഴ്ച 10 മണിക്ക് അവിടെ വച്ചു തന്നെ ഷിക്കാഗോ സീറോ മലബാര് രൂപതാ മെത്രാന് മാര് ജേക്കബ് അങ്ങാടിയത്തിന്റെ മുഖ്യ കാര്‍മ്മികത്വത്തില് സംസ്കാര ശുശ്രുഷകള് നടത്തും . തുടര്‍ന്ന് സംസ്കാരം റിവര്‍വ്യൂ സെറെനിറ്റി മെഡോസില് (Serentiy Meadows, 6919 Providence Rd, Riverview FL 33578) നടക്കും.\nസഹോദരങ്ങള് : ജിജോ അലക്‌സ് , ജിജി അലക്‌സ്. സഹോദരപത്‌നി: അനീഷ അലക്‌സ് . സഹോദരപുത്രിമാര് : സോഫിയ & ഗബ്രിയേലാ.\nPrevious കലാപഭൂമിയായ യെമനില് ഭീതിപരത്തിയ മലയാളി പെണ്‍കുട്ടിയെത്തേടി യെമന് പോലീസ്\nNext ഫൊക്കാന നാഷണല് കണ്‍വന്‍ഷന് കിക്കോഫ് ഷിക്കാഗോയില്\nഗര്‍ഭിണിയെ ആക്രമിച്ച കേസ്: സി.പി.എം ബ്രാഞ്ച് സെക്രട്ടറി ഉള്‍പ്പെടെ ആറ് പേര് അറസ്റ്റില്\nകോഴിക്കോട്: കോടഞ്ചേരിയില് ഗര്‍ഭിണിയെ ആക്രമിച്ച കേസില് സി.പി.എം ബ്രാഞ്ച് സെക്രട്ടറി ഉള്‍പ്പെടെ ആറ് പേര് അറസ്റ്റില്. തേനംകുഴിയില് സിബി ചാക്കോയുടെ …\nTALAKKOTTUR R David\nOur heartfelt condolences to the deceased’s relatives and friends.


കേരളത്തില് തൊഴിലില്ലായ്മ നിരക്ക് ദേശീയ ശരാരശരിയെക്കാള് നാലരശതമാനം കൂടുതൽ – East Coast Daily Malayalam\nകേരളത്തില് തൊഴിലില്ലായ്മ നിരക്ക് ദേശീയ ശരാരശരിയെക്കാള് നാലരശതമാനം കൂടുതൽ\nസംസ്ഥാന തൊഴില് വകുപ്പിന്റെ കണക്കിലാണ് തൊഴിലില്ലായ്മയുടെ കാര്യത്തില് കേരളത്തിന്റെ ദയനീയചിത്രം വെളിപ്പെടുന്നത്\nJun 18, 2019, 07:48 am IST\nകേരളത്തില് തൊഴിലില്ലായ്മ നിരക്ക് ദേശീയ ശരാരശരിയെക്കാള് നാലരശതമാനം കൂടി 10.67 ശതമാനമായി. സംസ്ഥാന തൊഴില് വകുപ്പിന്റെ കണക്കിലാണ് തൊഴിലില്ലായ്മയുടെ കാര്യത്തില് കേരളത്തിന്റെ ദയനീയചിത്രം വെളിപ്പെടുന്നത്. 2011-ലെ സെന്‍സസ് അനുസരിച്ച് കേരളത്തിലെ ജനസംഖ്യ 3.34 കോടിയാണ്. ഇതില് 35.63 ലക്ഷംപേര് എംപ്ലോയ്‌മെന്റ് എക്സ്ചേഞ്ചില് തൊഴില്‍രഹിതരായി പേര് രജിസ്റ്റര് ചെയ്തിട്ടുണ്ട്. ഇതനുസരിച്ചാണ് തൊഴിലില്ലാത്തവരുടെ തോത് നിശ്ചയിച്ചത്. 6.1 ശതമാനമാണ് ദേശീയ ശരാശരി.\nത്രിപുര, സിക്കിം എന്നീ സംസ്ഥാനങ്ങള് മാത്രമാണ് തൊഴിലില്ലാത്തവരുടെ എണ്ണത്തില് കേരളത്തെക്കാള് മുന്നിലുള്ളത്. ത്രിപുരയില് 19.7 ശതമാനവും സിക്കിമില് 18.1 ശതമാനവുമാണ്. അതെ സമയം സർക്കാർ വിശദീകരണം കേരളം പിന്നിലാകാൻ കാരണം ഉയര്‍ന്ന ജനസാന്ദ്രതയും, വ്യവസായങ്ങള് തുടങ്ങുന്നതിനുള്ള സ്ഥലപരിമിതി,\nഅസംസ്കൃത വസ്തുക്കളുടെ കുറവ്, കൃഷിയിടങ്ങളുടെ കുറവ് ഇവയൊക്കെയാണെന്നാണ്. അതെ സമയം കണക്കിലുള്ളവരെല്ലാം തൊഴില്‍രഹിതരല്ല എന്നും സർക്കാർ വിശദീകരിക്കുന്നു.\n35.63 ലക്ഷം പേര് തൊഴിലിനായി എംപ്ലോയ്‌മെന്റ് എക്സ്‌ചേഞ്ചുകളില് പേര് നല്‍കിയിട്ടുണ്ട്. ഇവരിലെല്ലാവരും തൊഴില്‍രഹിതരാണെന്ന് അര്‍ഥമില്ല. വിദേശത്തും സ്വകാര്യ മേഖലയിലുമായി ജോലി ചെയ്യുന്നവരാണ് പലരും. അത് പരിഗണിക്കാതെയാണ് തൊഴിലിലായ്മ നിരക്ക് കണക്കാക്കുന്നത്. കൂടുതല് പേര്‍ക്ക് തൊഴില് നല്‍കുന്നതിന് വിവിധ പദ്ധതികള് സര്‍ക്കാര് അവിഷ്കരിച്ചിട്ടുണ്ട്. അധികാരത്തില്‍വന്നശേഷം ഒരുലക്ഷം പേര്‍ക്ക് പി.എസ്.സി. വഴി നിയമനം നല്‍കി. 20,000 പുതിയ തസ്തികകള് സൃഷ്ടിച്ചു -മന്ത്രി ടി.പി. രാമകൃഷ്ണന് നിയമസഭയിൽ പറഞ്ഞു.\nemployement exchange jobless growth jobless growth kerala un employement


'ഇനി പൊലീസിനെ അറിയിക്കാതെ, മുന്നറിയിപ്പില്ലാതെ രാത്രി നടത്തം', ടി വി അനുപമ ഐഎഎസ് | what next on night walk for women tv anupama ias reveals interview\n'ഇനി പൊലീസിനെ അറിയിക്കാതെ, മുന്നറിയിപ്പില്ലാതെ രാത്രി നടത്തം', ടി വി അനുപമ ഐഎഎസ്\nThiruvananthapuram, First Published 30, Dec 2019, 7:33 AM\nവനിതാശിശുക്ഷേമവകുപ്പ് ഡയറക്ടറാണ് ടി വി അനുപമ ഐഎഎസ്. ഇനി പ്ലാൻ ചെയ്ത്, പൊലീസ് സംരക്ഷണയിലുള്ള നടത്തമില്ല എന്ന് പറയുന്നു. പകരം കൂട്ടായ്മയിലെ സ്ത്രീകൾ തന്നെ നയിക്കുന്ന നടത്തങ്ങളാകും.\nതിരുവനന്തപുരം: 'പൊതു ഇടം എന്‍റേതും' എന്ന പരിപാടി മാർച്ച് 8 വരെ തുടരുമെന്ന് വനിതാ ശിശു ക്ഷേമ വകുപ്പ് ഡയറക്ടർ ടി വി അനുപമ പറഞ്ഞു. മുന്നറിയിപ്പില്ലാതെ സ്ത്രീകളുടെ സംഘം രാത്രി യാത്ര നടത്തും. ഞങ്ങളുടെ പ്രതിനിധി എസ് അജിത് കുമാർ, ടി വി അനുപമയുമായി സംസാരിച്ചു. ആ അഭിമുഖം വായിക്കാം:\nകരുതിയത് പോലെത്തന്നെ, പ്രതീക്ഷിച്ചത് പോലെത്തന്നെ ഇത് പര്യവസാനിച്ചോ?\nതീർച്ചയായും, ഇത് വകുപ്പിന്‍റെ ഒരു സർക്കാർ പരിപാടിയായി മാറരുതെന്ന് നമ്മൾ കരുതിയിരുന്നു. അതിന് പകരം നമ്മുടെ പരിപാടി എന്ന തരത്തിൽ സമൂഹം ഒറ്റക്കെട്ടായി ഇറങ്ങണം എന്നാണ് ഞങ്ങൾ കരുതിയിരുന്നത്. ഒരു വലിയ പരിധി വരെ അത് നേടാൻ ഞങ്ങൾക്ക് കഴിഞ്ഞുവെന്നാണ് കരുതുന്നത്.\nപുലർച്ചെ ഒരു മണി വരെ തുടർന്ന സ്ത്രീകളുടെ പ്രതികരണം എങ്ങനെയായിരുന്നു?\nഞങ്ങൾ നിർബന്ധിച്ച് സ്ത്രീകളെ എത്തിച്ച് നടത്തുന്ന പരിപാടിയാകരുത് ഇതെന്ന നിർബന്ധമുണ്ടായിരുന്നു. ഇപ്പോൾ രാത്രി ഒരു മണിയ്ക്ക് പരിപാടി അവസാനിക്കുമ്പോൾ, ഒരു മണിയല്ലേ ആയുള്ളൂ, ഇപ്പോഴേ നിർത്തുകയാണോ എന്ന് ചോദിക്കുന്ന സ്ത്രീകളെ കാണുമ്പോൾ, അത് നൽകുന്ന ആത്മവിശ്വാസം ചെറുതല്ല.\nഇനി എങ്ങനെ ഈ പരിപാടി മുന്നോട്ടുകൊണ്ടുപോകും? കാരണം, ഇന്ന് ഈ പരിപാടി നടന്നത് പ്രധാനവീഥികളിലൂടെ പൊലീസ് സംരക്ഷണയിലാണ്. അത് പോലെയാകില്ലല്ലോ ഇനി. ചിലയിടങ്ങളിൽ ദുരനുഭവങ്ങൾ സ്ത്രീകൾക്ക് ഉണ്ടാവുകയും ചെയ്തു.\nആദ്യത്തെ പരിപാടി എന്ന നിലയിൽ, പങ്കെടുക്കുന്ന സ്ത്രീകൾക്ക് ആത്മവിശ്വാസം ലഭിക്കാൻ വേണ്ടിയാണ് കുറച്ച് വിപുലമായി പൊലീസിനെ അറിയിച്ചും, ജനങ്ങളെ അറിയിച്ചും മുന്നോട്ട് പോയത്. ഇതേ രീതിയിൽ മുന്നോട്ടുപോകാനല്ല ഞങ്ങളുടെ തീരുമാനം. മാർച്ച് എട്ട് വനിതാ ദിനം വരെ ഇതൊരു യജ്ഞമായി ഏറ്റെടുത്തുകൊണ്ട്, ഇത്തരം കൂട്ടായ്മകളിൽ നിന്ന് ഉണ്ടായി വരുന്ന ഒരുമയിലൂടെ കൂടുതൽ രാത്രി നടത്തങ്ങൾ നടത്തും.\nഇത്രയും സുരക്ഷയുണ്ടായിട്ടും, കാസർകോടും കോട്ടയത്തുമുണ്ടായ ദുരനുഭവങ്ങളെ എങ്ങനെയാണ് വകുപ്പ് കാണുന്നത്?\nസമൂഹത്തിന്‍റെ തന്നെ നേർക്കാഴ്ചയല്ലേ ഇത്. അതിനെയല്ലേ നമ്മൾ നേരിടാൻ ശ്രമിച്ചുകൊണ്ടിരിക്കുന്നത്. എത്ര സുരക്ഷ ഒരുക്കിയാലും ഇത്തരം അനുഭവങ്ങളുണ്ടാകും എന്ന് നമുക്കറിയാമായിരുന്നു. എന്താണ് സമൂഹം എന്നത് മാറി, മുഴുവൻ അഭിനയമൊന്നും ഉണ്ടാകില്ല. ചിലയിടത്തെങ്കിലും സമൂഹത്തിന്‍റെ യഥാർത്ഥമുഖം എന്താണെന്ന് വെളിച്ചത്ത് വരും. അതിനെ നേരിടാൻ സ്ത്രീകൾ അടങ്ങുന്ന സമൂഹം തയ്യാറാകണമെന്നാണ് ഞങ്ങൾ പറയുന്നത്.\nമാർച്ച് എട്ടിന് മുമ്പ് നടക്കുന്ന രാത്രി നടത്തങ്ങളുടെ സ്വഭാവം എങ്ങനെയാകും? പൊലീസിനെ അറിയിച്ചാകുമോ രാത്രി നടത്തങ്ങൾ?\nഅല്ല. ഇനി പ്ലാൻ ചെയ്തുള്ള നടത്തമില്ല. ഇതിൽ പങ്കെടുത്ത സ്ത്രീകൾ തന്നെ നയിക്കുന്ന നടത്തമാണ് നമ്മൾ ഉദ്ദേശിക്കുന്നത്. അതിന്‍റെ സ്ഥലമോ സമയമോ നേരത്തേ പൊലീസിനെ അറിയിക്കില്ല. അവരുടെ കൂട്ടത്തിൽ നിന്ന് ഉയർന്നു വരുന്ന ആശയങ്ങൾ നടപ്പാക്കലാണ് ഇനി ഉദ്ദേശിക്കുന്നത്.\nLast Updated 30, Dec 2019, 7:33 AM\nTV Anupama Night Walk\nടി വി അനുപമ ഐഎഎസ്\nടി വി അനുപമ രാത്രി നടത്തം


സെപ്റ്റംബർ 14 - ശാസ്ത്രചരിത്രത്തിൽ ഇന്ന് – LUCA\nക്ലോഡിയസ് ക്ലേവസ് (Claudius Clavus 1388-)എന്ന ഡാനിഷ് ശാസ്ത്രജ്ഞന്റെ ജന്മദിനം. കൂടുതൽ അറിയപ്പെടുന്നത് നിക്കൊളാസ് നൈഗർ എന്നാണ്. യാത്രകൾ ഹരമായിരുന്ന അദ്ദേഹം ഭൂപടനിർമാണത്തിന് ഏറെ സംഭാവന നൽകി. ഐസ് ലാൻഡ്, ഗ്രീൻലാൻഡ് എന്നീ പ്രദേശങ്ങളെ സംബന്ധിക്കുന്ന വിവരങ്ങൾ അദ്ദേഹം അവതരിപ്പിച്ചു. ഗ്രീൻലാൻഡിനെ ആദ്യമായി ഭൂപടത്തിലുൾപ്പെടുത്തിയത് അദ്ദേഹമാണെന്ന് പറയപ്പെടുന്നു.\nക്ലോഡിയസ് ക്ലേവസിന്റെ കാലശേഷം ഐസ് ലാന്റും ഗ്രീൻലാന്റും രേഖപ്പെടുത്തിയ നിക്കോളാ ജർമനസ്സിന്റെ 1467 ലെ യൂറോപ്യൻഭൂപടം. കടപ്പാട് വിക്കിപീഡിയ\nഅലക്‌സാണ്ടർ ഫോൺ ഹംബോൾട്ട്\nഭൂമിയുടെ കാന്തിക സ്വഭാവത്തെപ്പറ്റി ആദ്യമായി പഠിക്കുകയും പരിസ്ഥിതി ശാസ്ത്രമെന്ന ശാഖയുടെ പിതാവായി അറിയപ്പെടുകയും ചെയ്യുന്ന ജർമ്മൻ ശാസ്ത്രജ്ഞനാണ് അലക്‌സാണ്ടർ ഫോൺ ഹംബോൾട്ട് (Alexander von Humboldt 1769 – 1859). ജിറാസിക് പിരിയഡിന് ആ പേര് നൽകിയതും ഇദ്ദേഹമാണ്. ലാറ്റിനമേരിക്കയിലെ സസ്യങ്ങളുടെ ഭൂമിശാസ്ത്രപരമായ വിതരണത്തെക്കുറിച്ചുള്ള അദ്ദേഹത്തിന്റെ പഠനങ്ങൾ ഭൗമജീവശാസ്ത്രം (biogeography) എന്ന ശാസ്ത്രശാഖയ്ക്കു തുടക്കം കുറിച്ചു. ശാസ്ത്രീയമായ ദീർഘകാല കാലാവസ്ഥാനിരീക്ഷണത്തിലൂടെ അന്തരീക്ഷവിജ്ഞാനത്തിനും(meteorology) രൂപം നൽകി.\nഹംബോൾട്ട് ആമസോൺ കാടുകളിലെ പഠനത്തിനിടയിൽ Eduard Ender എന്ന ചിത്രകാരന്റെ പെയ്ന്റിഗ് ( 1856) കടപ്പാട് വിക്കിപീഡിയ\nതെക്കേ അമേരിക്കയും ആഫ്രിക്കയും പണ്ട് ഒരു ഭൂഖണ്ഡം ആയിരുന്നുവെന്ന് ആദ്യമായി പ്രവചിച്ചവരിൽ ഒരാളായിരുന്നു ഹംബോൾട്ട്. അന്ന് ലഭ്യമായിരുന്ന വിവിധ ശാസ്ത്ര, സാമൂഹ്യശാസ്ത്ര വിജ്ഞാനങ്ങളെ സംയോജിപ്പിച്ച് കോസ്‌മോസ് (Kosmos) എന്ന കൃതി അദ്ദേഹം രചിച്ചു. ഈ പുസ്തകങ്ങൾ പ്രപഞ്ചത്തിന്റെ എല്ലാ വസ്തുക്കളും തമ്മിൽ ബന്ധിപ്പിക്കപെട്ട കണ്ണികളാണെന്ന ഹംബോൾട്ടിന്റെ വിശ്വാസം അടിവരയിടുന്നു. മനുഷ്യനിർമ്മിത കാലാവസ്ഥാവ്യതിയാനം കണ്ടുപിടിക്കുകയും അതിന്റെ കാരണങ്ങൾ പഠിക്കുകയും ചെയ്ത ഹംബോൾട്ട് അവയെക്കുറിച്ച് 1800-ലും 1831-ലും എഴുതുകയുണ്ടായി. ഹംബോൾട്ട് സമുദ്രജലപ്രവാഹത്തിന് (Humboldt Current) ആ പേരിട്ടത് ഹംബോൾട്ടിന്റെ സംഭാവനകൾ മാനിച്ചാണ്.\nഹംബോൾട്ട് ഇക്വഡോറിലെ ചിംബോറാസോ അഗ്നിപർവതത്തിനരികിൽ Friedrich Georg Weitsch എന്ന ചിത്രകാരന്റെ പെയ്ന്റിംഗ് കടപ്പാട് വിക്കിപീഡിയ\nAlexander von Humboldt, Claudius Clavus, Science calendar, അലക്‌സാണ്ടർ ഫോൺ ഹംബോൾട്ട്, ക്ലോഡിയസ് ക്ലേവസ്, ശാസ്ത്രകലണ്ടർ


Malayalam news || ട്രംപിന്റെ ജനസമ്മതിയില് വര്‍ധന; പദവി കൈകാര്യം ചെയ്യാന് അറിയില്ല\nട്രംപിന്റെ ജനസമ്മതിയില് വര്‍ധന; പദവി കൈകാര്യം ചെയ്യാന് അറിയില്ല\nഅമേരിക്കന് പ്രസിഡന്റ് ഡൊണാള്‍ഡ് ട്രംപിന്റെ ജനസമ്മതിയില് വര്‍ധനയുണ്ടായതായും പ്രസിഡന്റ് പദവി കൈകാര്യം ചെയ്യുന്നതില് പരാജിതനാണെന്നും റിപ്പോര്‍ട്ട്. കഴിഞ്ഞ ഒരു വര്‍ഷത്തിനിടെ ജനസമ്മതി 40 ശതമാനമാണ് ഉയര്‍ന്നത്. ജനസമ്മതിയില് വര്‍ധനയുള്ളപ്പോഴും 52 ശതമാനം പേരും പ്രസിഡന്റ് പദവി കൈകാര്യം ചെയ്യുന്നതില് ട്രംപ് തീര്‍ത്തും പരാജിതനാണെന്നു അഭിപ്രായപ്പെട്ടു. 42 ശതമാനംപേരാണ് ട്രംപിന്റെ പ്രസിഡന്റ് പദവിയെ അംഗീകരിക്കുന്നത്. ഡിഎന്‍എന് നടത്തിയ സര്‍വേ റിപ്പോര്‍ട്ടിലാണ് ഇക്കാര്യം വ്യക്തമാക്കിയിട്ടുള്ളത്. പ്രസിഡന്റ് പദത്തില് 100 ദിവസങ്ങള് തികച്ചതുമുതലുള്ള പ്രവര്‍ത്തനങ്ങളെ അടിസ്ഥാനമാക്കിയായിരുന്നു സര്‍വേ. സാമ്പത്തികവിഷയം കൈകാര്യം ചെയ്യുന്നതില് മാത്രമാണ് ട്രംപിനെ അനുകൂലിക്കുന്നവരുടെ എണ്ണം കൂടുതലുള്ളത്. 48 ശതമാനംപേര് ഇക്കാര്യത്തില് അനുകൂലിക്കുന്നുണ്ട്. റിപ്പബ്ലിക്കന് പാര്‍ട്ടി അനുഭാവികള്‍ക്കിടയില് 86 ശതമാനം ആളുകളേ ട്രംപിന്റെ പ്രസിഡന്റ് പദവിയെ അനുകൂലിക്കുന്നുള്ളൂ.


മുട്ടില് മരംമുറിക്കേസ്: സംസ്ഥാന സര്‍ക്കാരിന് വീണ്ടും ഹൈക്കോടതിയുടെ വിമര്‍ശനം | www.vyganews.com\nമുട്ടില് മരംമുറിക്കേസ്: സംസ്ഥാന സര്‍ക്കാരിന് വീണ്ടും ഹൈക്കോടതിയുടെ വിമര്‍ശനം\nHigh court is about muttil scam case\nകൊച്ചി: വയനാട് മുട്ടില് മരംമുറിക്കേസില് സംസ്ഥാന സര്‍ക്കാരിന് വീണ്ടും ഹൈക്കോടതിയുടെ വിമര്‍ശനം. കേസില് സി.ബി.ഐ അന്വേഷണം ആവശ്യപ്പെട്ടുകൊണ്ടുള്ള പൊതുതാത്പര്യ ഹര്‍ജി പരിഗണിക്കവേയാണ് കോടതി സര്‍ക്കാരിനെ വിമര്‍ശിച്ചത്. ഈ കേസില് നേരത്തെയും ഹൈക്കോടതി സര്‍ക്കാരിനെ വിമര്‍ശിച്ചിരുന്നു.\nപ്രതികള്‍ക്കെതിരെ നിസാര വകുപ്പുകളാണ് ചുമത്തിരിക്കുന്നതെന്നും എന്തുകൊണ്ടാണ് ഐ.പി.സി വകുപ്പുകള് ചുമത്താത്തതെന്നും കോടതി ചോദിച്ചു. മോഷണക്കുറ്റം ചുമത്തിയ 68 കേസുകളിലെ പ്രതികളെ ഇതുവരെ അറസ്റ്റ് ചെയ്യാത്തതും കോടതി ചോദ്യംചെയ്തു.\nKeywords: Muttil scam case, High court, Government\nwww.vyganews.com: മുട്ടില് മരംമുറിക്കേസ്: സംസ്ഥാന സര്‍ക്കാരിന് വീണ്ടും ഹൈക്കോടതിയുടെ വിമര്‍ശനം


കോവിഡിനൊപ്പം സഞ്ചരിക്കുന്ന മനുഷ്യന്റെ ഭാവിയെക്കുറിച്ച് സിസെക് | Truecopy Webzine | TrueCopy Think\n8 Jun 2021, 11:09 AM\nമൗലിക ചിന്തകള് കൊണ്ട് കോവിഡുകാലത്തെ തീക്ഷ്ണമായി രേഖപ്പെടുത്തിയ മാര്‍ക്‌സിസ്റ്റ് ചിന്തകന് സ്ലാവോയ് സിസെക്, കോവിഡിനൊപ്പമുള്ള മനുഷ്യരാശിയുടെ സഞ്ചാരത്തെയും അതിനെ നിയന്ത്രിക്കുന്ന ആധിപത്യരാഷ്ട്രീയത്തിന്റെ ഇടപെടലുകളെയും കുറിച്ച്എഴുതുന്നു.\n‘‘പ്രത്യയശാസ്ത്രം ഇക്കാലത്ത് പഴയപോലെയല്ല പ്രവര്‍ത്തിക്കുന്നത്. ദാര്‍ശനികര് ചൂണ്ടിക്കാണിക്കുന്നതുപോലെ നമ്മുടെ ജീവിതത്തിന്റെ ‘നൈതിക സത്ത'ക്ക് വിള്ളലുണ്ടായിരിക്കുന്നു. ഈ വിണ്ടുകീറല് ഒരു 'സാമാന്യ' ജനാധിപത്യത്തെ സംബന്ധിച്ച് താങ്ങാവുന്നതിലേറെ തീവ്രമായിരിക്കുന്നു. ഈ പിടിവിട്ട അവസ്ഥ ഒരുതരം ആഭ്യന്തര ശീതയുദ്ധത്തിലേക്കാണ് അനുക്രമം പോകുന്നത്.''- ട്രൂ കോപ്പി വെബ്‌സീനിന്റെ പുതിയ പാക്കറ്റില് അദ്ദേഹം എഴുതുന്നു.\n‘‘ട്രംപിനെ കേവലം കുറ്റപ്പെടുത്തുന്നതിനുപകരം ഇടതുപക്ഷം ട്രംപില്‍നിന്ന് ഇതു പഠിക്കുകയും പ്രാവര്‍ത്തികമാക്കുകയും വേണം- ഒരു സാഹചര്യം ആവശ്യപ്പെടുമ്പോള് നാം അസാധ്യമായത് ചെയ്യുകയും അലിഖിത നിയമങ്ങളെ പിളര്‍ക്കുകയും തകര്‍ക്കുകയും വേണം. നിര്‍ഭാഗ്യവശാല്, ഇന്നത്തെ ഇടതുപക്ഷം റാഡിക്കലായുള്ള എന്തെങ്കിലും പ്രവൃത്തി ചെയ്യാന് അത്യധികം ഭയപ്പെടുന്നു. ഇടതുപക്ഷത്തിന് അധികാരമുള്ളപ്പോഴും സമൂലപരിവര്‍ത്തന സ്വഭാവമുള്ള കാര്യങ്ങള് ചെയ്യാന് അതിന് ആധിയും ആകുലതയുമാണ്: ‘നമ്മള് ഇങ്ങനെ ചെയ്താല് ലോകം എങ്ങനെ പ്രതികരിക്കും? നമ്മുടെ പ്രവൃത്തി സമൂഹത്തില് പരിഭ്രാന്തി പടര്‍ത്തുമോ?'\nദൗര്‍ഭാഗ്യവശാല്, ഈ ഭീതിയുടെ അര്‍ഥമിതാണ്: ‘നമ്മുടെ ശത്രുപക്ഷത്തുള്ളവര് രോഷം കൊള്ളുകയും എതിരായി പ്രവര്‍ത്തിക്കുകയും ചെയ്യുമോ?'''-; അദ്ദേഹം എഴുതുന്നു.\n‘‘വളരെ പ്രത്യക്ഷമായ, എല്ലാവര്‍ക്കും അറിയാവുന്ന ഒരു പച്ചപ്പരമാര്‍ഥം പരസ്യമായി പറഞ്ഞാല് ഉണ്ടാവുന്ന വിലക്കും ഭവിഷ്യത്തും എന്താണെന്ന് വ്യക്തമാക്കുന്ന ഒരു അസാധാരണ സംഭവം പറയാം.\nചൈനീസ് കമ്യൂണിസ്റ്റ് പാര്‍ട്ടിയുടെ രാഷ്ട്രീയ ഘടനയില് ഉയര്‍ന്ന പദവിയിലുള്ള ഒരാള്, ഡെങ് സിയാവോ പിങിന്റെ അവസാന നാളുകളില് ഒരു വിദേശ മാധ്യമപ്രവര്‍ത്തകന് അഭിമുഖം കൊടുത്തു. ഡെങ് അപ്പോള് ഔദ്യോഗികമായി ഭരണച്ചുമതല ഒഴിഞ്ഞിരുന്നു. എന്നാലും ഭരണചക്രത്തിന്റെ നിയന്ത്രണം ഡെങിനു തന്നെയായിരുന്നു എന്ന് ചൈനയിലെ എല്ലാവര്‍ക്കുമറിയാമായിരുന്നു. അഭിമുഖത്തിനിടെ ഡെങാണ് ഇപ്പോഴും ചൈനയിലെ യഥാര്‍ഥ ഭരണാധികാരിയെന്ന് പാര്‍ട്ടി അംഗം വിദേശ മാധ്യമ പ്രവര്‍ത്തകനോട് പറഞ്ഞു. അത് അച്ചടിച്ചുവന്നു. പിന്നെ സംഭവിച്ചതോ? രാഷ്ട്രരഹസ്യം പുറത്തുവിട്ടു എന്നാരോപിച്ച് ഈ പാര്‍ട്ടിയംഗത്തെ വിചാരണ ചെയ്യുകയും കഠിനമായി ശിക്ഷിക്കുകയും ചെയ്തു. ഈ ഭരണകൂട സ്വകാര്യം ചിലര്‍ക്ക് മാത്രമേ അറിയാന് അനുവാദമുള്ളു; എല്ലാവര്‍ക്കും ഇക്കാര്യം അറിയാമെങ്കിലും ലകാന് പറയുന്നതുപോലെ എല്ലാവര്‍ക്കുമറിയുന്ന ഇക്കാര്യം അറിയാത്തത് ‘big Other' ന് മാത്രമാണ്, അതായത് പൊതു പ്രത്യക്ഷതയുടെ ക്രമത്തിന്.''\n1960 കളിലെ എന്റെ യൗവനകാലം ഓര്‍ക്കുന്നു. അക്കാലത്ത് പ്രതിഷേധം നടത്തുന്ന വിദ്യാര്‍ഥികള് തെറിവാക്കുകള് പറയുകയും അശ്ലീല ആംഗ്യങ്ങള് കാണിക്കുകയും ചെയ്യുമായിരുന്നു. അധികാരത്തെ അമ്പരപ്പിക്കാനും കുഴക്കാനും അധികാരികളുടെ കാപട്യത്തെയും കൗടില്യത്തെയും നിന്ദിക്കാനുമായിരുന്നു അവര് അങ്ങനെ ചെയ്തിരുന്നത് എന്നാണ് ഉറപ്പിച്ചു പറഞ്ഞിരുന്നത്. എന്നാല് നമുക്കിപ്പോള് അനുഭവവേദ്യമായ സ്‌ഫോടനാത്മകമായ പൊതു അശ്ലീലതയോടൊപ്പം അധികാരസ്വരൂപങ്ങളുടെ തിരോധാനമല്ല നടക്കുന്നത്. മറിച്ച്, നായകവിഗ്രഹങ്ങളുടെ തീവ്രമായ പുനഃപ്രത്യക്ഷപ്പെടലുകളാണ്. നമുക്ക് മുന്‍പില് അവതരിക്കുന്നത് ഏതാനും പതിറ്റാണ്ട് മുന്‍പ് അചിന്ത്യമായ എന്തോ ഒന്നാണ് - അശ്ലീലതയും ആഭാസത്തരവും നിറഞ്ഞ നേതാക്കള്.\nഇക്കാലത്ത് സംഭവിക്കുന്നത് വേറൊരു പ്രക്രിയയാണ്. പോപ്പുലിസ്റ്റ് രാഷ്ട്രീയ തരംഗം അധികാരിവര്‍ഗ്ഗത്തിന്റെ രാഷ്ട്രീയ സ്ഥാപനങ്ങളെ അസ്ഥിരമാക്കിയിരിക്കുന്നു, ഇളക്കി മറിച്ചിരിക്കുന്നു. ഈ സ്ഥാപനങ്ങളുടെ പ്രത്യയശാസ്ത്ര ആരുഢമായി വര്‍ത്തിച്ച, അവയെ സേവിച്ച, 'സത്യം/അസത്യം' എന്ന സ്ഥിതിവിശേഷം ഇടിഞ്ഞു വീഴുകയാണ്, അവസാനിക്കുകയാണ്. ഈ ശിഥിലീകരണത്തിന്റെ അന്തിമമായ കാരണം, ആധുനികോത്തര ആപേക്ഷിതാവാദത്തിന്റെ മുന്നേറ്റമല്ല. ഭരണവര്‍ഗ്ഗത്തിന് അതിന്റെ പ്രത്യയശാസ്ത്ര നടുനായകത്വം മുന്‍പെന്നപോലെ നിലനിര്‍ത്താന് കഴിയുന്നില്ല. ഇത് ആത്യന്തികമായി ഭരണവര്‍ഗത്തിന്റെ പ്രത്യയശാസ്ത്ര നടുനായകത്വം ഏറ്റുവാങ്ങിയ തോല്‍വിയില് നിന്ന് മുളച്ചുപൊങ്ങിയ സാഹചര്യമാണ്.\nമഹാമാരിക്കാലത്ത് സാമൂഹികവും സാമ്പത്തികവുമായ പിരിമുറുക്കങ്ങള് മാത്രമല്ല പൊട്ടിത്തെറിച്ചത്. നാം പ്രകൃതിയുടെ കേന്ദ്രമല്ലെന്നും അതിന്റെ ഒരു ഭാഗം മാത്രമാണെന്നും അതിനാല് നമ്മുടെ ജീവിതരീതികള് മാറ്റേണ്ടതുണ്ടെന്നും മഹാമാരി ഓര്‍മ്മിപ്പിച്ചു - നമ്മുടെ വ്യക്തിമാഹാത്മ്യവാദം പരിമിതപ്പെടുത്തണമെന്നും പൊതുതാല്പര്യങ്ങളെ മുന്‍നിര്‍ത്തിയുള്ള പുതിയ ഐക്യദാര്‍ഢ്യം പുഷ്ടിപ്പെടുത്തണമെന്നും ഭൂമിയിലെ ജീവിതപ്രവര്‍ത്തനങ്ങളില് നമ്മുടെ വിനീതമായ സ്ഥാനം അംഗീകരിക്കണമെന്നും മഹാമാരി ഓര്‍മയില് കൊണ്ടുവന്നു- സിസെക് എഴുതുന്നു.\nസ്ലാവോയ് സിസെകിനെ വായിക്കാം, കേള്‍ക്കാം\nട്രൂ കോപ്പി വെബ്‌സീന് പാക്കറ്റ് 28


'റവന്യൂ മാത്രം നോക്കരുത്'; ആദ്യം അടയ്ക്കേണ്ടത് ബാറുകളെന്ന് കെ.എസ് ശബരിനാഥൻ MLA | Covid 19 sabarinathan wants to close bars in kerala – News18 Malayalam\n'റവന്യൂ മാത്രം നോക്കരുത്'; ആദ്യം അടയ്ക്കേണ്ടത് ബാറുകളെന്ന് കെ.എസ് ശബരിനാഥൻ MLA\nസംസ്ഥാനത്ത് 90 ശതമാനം ആളുകളും ജോലി ഇല്ലാതെ വീട്ടിൽ ഇരിക്കുമ്പോൾ ബാറുകൾ തുറന്നിരിക്കുന്നത് സാമൂഹ്യപ്രശ്നങ്ങൾക്ക് ഇടയാക്കാം\nLast Updated : March 14, 2020, 23:33 IST\nതിരുവനന്തപുരം: സർക്കാർ ആദ്യം അടയ്ക്കേണ്ടത് ബാറുകളാണ് കെ.എസ് ശബരിനാഥൻ MLA. ഒരു ചാനൽ ചർച്ചയിൽ പങ്കെടുക്കവെയാണ് ശബരിനാഥൻ ഇക്കാര്യം പറഞ്ഞത്. സംസ്ഥാനത്ത് 90 ശതമാനം ആളുകളും ജോലി ഇല്ലാതെ വീട്ടിൽ ഇരിക്കുമ്പോൾ ബാറുകൾ തുറന്നിരിക്കുന്നത് സാമൂഹ്യപ്രശ്നങ്ങൾക്ക് ഇടയാക്കാം. റവന്യൂ മാത്രം നോക്കി ബാറുകൾ തുറന്നിരിക്കുന്നത് ശരിയല്ലെന്നും ശബരിനാഥൻ പറഞ്ഞു.\nആളുകൾക്ക് ഒത്തുകൂടാൻ ഇന്ന് കേരളത്തിൽ തുറന്നിരിക്കുന്ന ഏക സ്ഥലം ബാറുകളാണ്. 565 ബാറുകൾ കേരളത്തിലുണ്ട്. 300 ബിയർ ആൻഡ് വൈൻ പാർലറുകളുണ്ട്. ഇവിടങ്ങളിലെല്ലാം ക്ലോസ്ഡ് ആയിട്ടുള്ള എ.സി ഹാളുകളാണ് ഉള്ളത്. രോഗം വ്യാപിക്കാൻ സാധ്യത കൂടുതലുള്ള സ്ഥലങ്ങളാണ് ബാറുകളെന്നും ശബരിനാഥൻ ചൂണ്ടിക്കാട്ടി.\nഹോട്ടലുകളൊക്കെ അടഞ്ഞു കിടക്കുന്ന സ്ഥിതിയാണുള്ളത്. ഈ സാഹചര്യത്തിൽ ബാറുകൾ പ്രവർത്തിക്കുന്നത് ശരിയല്ല. വർക്കലയിൽ കൂടുതൽ ബാറുകളുള്ള സ്ഥലമാണ്. ഈ കാര്യത്തിൽ സർക്കാർ ഒരു നിലപാട് എടുക്കണമെന്നും ശബരിനാഥൻ ആവശ്യപ്പെട്ടു.\nFirst published: March 14, 2020, 23:33 IST


നൂതന റിട്ടെയ്ല് സങ്കല്‍പ്പവുമായി വോഡഫോണ് ഗ്ലോബല് ഡിസൈന് സ്റ്റോര് ആലപ്പുഴയില് തുറന്നു - FUTURE KERALA - Daily on Business Economy and Society\nആലപ്പുഴ: പ്രമുഖ ടെലികോം സേവന ദാതാക്കളായ വോഡഫോണ് ഗ്ലോബല് ഡിസൈന് സ്റ്റോര് ആലപ്പുഴയിലെ ജനറല് ഹോസ്പിറ്റല് ജംഗ്ഷനില് ആരംഭിച്ചു. സ്റ്റോറിന്റെ ഉദ്ഘാടനം ആലപ്പുഴ മുന്‍സിപ്പല് ചെയര്‍മാന് തോമസ് ജോസഫ്, വോഡഫോണ് ഇന്ത്യ കേരള ബിസിനസ് മേധാവി അബിജിത് കിഷോറിന്റെ അദ്ധ്യക്ഷതയില് നിര്‍വഹിച്ചു. സ്മാര്‍ട്ട് ഫോണുകളുടെയും മൊബൈല് ഇന്റര്‍നെറ്റിന്റെയും പുതിയ സാങ്കേതികവിദ്യകളുടെയും ദ്രുതഗതിയിലുള്ള വളര്‍ച്ചയോടെ ഉപഭോക്താവും വളരെ പെട്ടെന്നു മാറുകയാണ്. ഇത്തരത്തിലുള്ള ഉപഭോക്താവിന് ഏറ്റവും മികച്ച സേവനാനുഭവം നല്‍കുന്നതിന്റെ ഭാഗമായാണ് വോഡഫോണ് ഗ്ലോബല് ഡിസൈന് സ്റ്റോര് പരിചയപ്പെടുത്തുന്നത്.\nവോഡഫോണിന്റെ ‘നാളെയുടെ റിട്ടെയ്ല്’ എന്ന സങ്കല്‍പ്പത്തിന്റെ തുടര്‍ച്ചയാണ് ആലപ്പുഴയിലെ ജനറല് ഹോസ്പിറ്റല് ജംഗ്ഷനില് ആരംഭിച്ച ഗ്ലോബല് ഡിസൈന് സ്റ്റോര്.\n”ഞങ്ങളുടെ എല്ലാ പ്രവര്‍ത്തനങ്ങളും ഉപഭോക്താവിനെ മുന്നില് കണ്ടുകൊണ്ടുള്ളതാണ്. അവരെ സഹായിക്കുന്ന നൂതനമായ ആശയങ്ങളും ഉത്പന്നങ്ങളും സേവനങ്ങളും അവതരിപ്പിക്കുന്നതില് വോഡഫോണ് എന്നും മുന്നിലാണ്. സ്മാര്‍ട്ട് ഫോണുകളുടെയും മൊബൈല്. ഇന്റര്‍നെറ്റ് ഉപയോഗത്തിന്റെയും വ്യാപനം മുന്നില്‍ക്കണ്ട് റിട്ടെയ്ല് സ്റ്റോറുകളുടെ രൂപകല്‍പ്പനയിലും വോഡഫോണ് മാറ്റങ്ങള് കൊണ്ടുവരുകയാണ്. ലളിതമായ രൂപഘടനയും സേവനസന്നദ്ധരായ ജീവനക്കാരുമുള്ള ഗ്ലോബല് ഡിസൈന് സ്റ്റോര് അവിസ്മരണീയമായ ഒരു ഷോപ്പിങ് അനുഭവമായിരിക്കും നിങ്ങള്‍ക്ക് സമ്മാനിക്കുക,” വോഡഫോണ് ഇന്ത്യ കേരള ബിസിനസ് മേധാവി അബിജിത് കിഷോര് പറഞ്ഞു.\nഉപഭോക്താവിന്റെ ആവശ്യങ്ങളും പ്രതീക്ഷകളും മുന്നില്‍ക്കണ്ട് ഊഷ്മളവും ഉപഭോക്തൃ സൗഹൃദവുമായ രൂപത്തിലാണ് വോഡഫോണ് ഗ്ലോബല് ഡിസൈന് സ്റ്റോര് രൂപപ്പെടുത്തിയിരിക്കുന്നത്. വോഡഫോണിന്റെ നിരവധി ഉത്പന്നങ്ങളും സേവനങ്ങളും നേരില്‍ക്കണ്ടറിയാനും ആവശ്യമെങ്കില് സ്വന്തമാക്കാനും സ്റ്റോര് അവസരം നല്‍കുന്നു. ഇന്ത്യയിലെ ഉപഭോക്താവിന്റെ ആവശ്യങ്ങളും താല്‍പ്പര്യങ്ങളും മറ്റും എന്തൊക്കെയെന്ന നിരവധി കാലത്തെ പരിശോധനകള്‍ക്കും പരീക്ഷണങ്ങള്‍ക്കും ഒടുവിലാണ് സ്റ്റോറിന് വോഡഫോണ് രൂപം നല്‍കിയിരിക്കുന്നത്.\nആലപ്പുഴയില് ആരംഭിച്ച ഈ സ്റ്റോറോറുകൂടി, കേരളത്തില് മൊത്തം 38 വോഡഫോണ് സ്റ്റോറുകളും, 12 വോഡഫോണ് ഗ്ലോബല് ഡിസൈന് സ്റ്റോറുകളുമാണുള്ളത്. സ്വന്തമായി 10,000 ലേറെ റിട്ടെയ്ല് സ്റ്റോറുകളുമായി വോഡഫോണ് ഈ മേഖലയില് രാജ്യത്ത് ഒന്നാം സ്ഥാനത്തു തുടരുകയാണ്.\nTags:\tAlappey, Vodafone global design\nപി ആന്‍ഡ് ജി ഫ്യൂച്ചര് ഗ്രൂപ്പുമായി ദീര്‍ഘകാല സഹകരണത്തിന് ഒരുങ്ങുന്നു


ഫ്‌ളോറിഡ: കഴിഞ്ഞ ശനിയാഴ്ച മുതല് കാണാതായ രണ്ടു വയസ്സുകാരന് ജോര്‍ദാന്റെ മൃതദേഹം വൃക്ഷനിബിഡമായ പ്രദേശത്തു നിന്നും കണ്ടെത്തിയതായി ഫ്‌ളോറിഡ പോലീസ് അറിയിച്ചു. കുട്ടിയുടെ മാതാവ് കാരീസ് സ്റ്റിന്‍സന്റെ (21) പേരില് കൊലക്കുറ്റത്തിന് കേസെടുത്തതായും പോലീസ് അറിയിച്ചു.\nകഴിഞ്ഞ ശനിയാഴ്ച വൈകീട്ട് ഈസ്റ്റ് ബേയിലൂടെ കുട്ടിയുമായി നടന്നു പോകവെ ഒരാള് തന്റെ വാഹനം നിര്‍ത്തി സൗജന്യ യാത്ര നല്‍കിയതായി മാതാവ് പറഞ്ഞു. വാഹനത്തില് വെച്ച് ഡ്രൈവറും താനും തമ്മില് തര്‍ക്കമുണ്ടായതായും, തന്റെ തലയ്ക്കടിച്ചു ബോധരഹിതയാക്കിയെന്നും, തുടര്‍ന്ന് ഞായറാഴ്ച പുലര്‍ച്ചെ ബോധം തെളിയുമ്പോള് ലാര്‍ഗൊ സെന്‍ട്രില് പാര്‍ക്കിലെ മരങ്ങള്‍ക്കിടയിലാണ് കിടന്നിരുന്നതെന്നും, കുട്ടിയെ കാണാനില്ലായിരുന്നുവെന്നുമാണ് മാതാവ് പോലീസിനോട് പറഞ്ഞത്.\nപോലീസില് വിവരമറിയിച്ചതിനെത്തുടര്‍ന്ന് കുട്ടിക്കു വേണ്ടിയും വാഹനത്തിന് വേണ്ടിയും തിരച്ചില് ആരംഭിച്ചു. വീടിന് സമീപവും പരിസര പ്രദേശങ്ങളിലും പോലീസും വൊളണ്ടിയര്‍മാരും തിരച്ചില് നടത്തിയെങ്കിലും കുട്ടിയെ കണ്ടെത്താനായില്ല. ചൊവ്വാഴ്ച രാവിലെയാണ് മൃതദേഹം കണ്ടെത്തിയ വിവരം പോലീസ് പുറത്തുവിട്ടത്. കുട്ടിയുടെ മരണം സംബന്ധിച്ച് മാതാവിനെ അറസ്റ്റ് ചെയ്‌തെങ്കിലും, കൂടുതല് വിവരങ്ങള് പോലീസ് വെളിപ്പെടുത്തിയിട്ടില്ല.